Sabarinadhan K S | പണ്ട് രാജാക്കന്മാർ നായാട്ടിന്‌പോകുമ്പോൾ സർവ്വസന്നാഹവുമായി യാത്രചെയ്യാറുണ്ടെന്നു കേട്ടിട്ടുണ്ട്; ഇപ്പോൾ ഇടതുപക്ഷ രാജവാഴ്ചയായതുകൊണ്ടായിരിക്കും പ്രളയകാലത്ത് ഏമാന്മാരുടെ ഈ ധൂർത്ത്; വിപ്ലവാഭിവാദ്യങ്ങൾ: പിണറായി വിജയനും സിപിഎം നേതാക്കളും അടങ്ങിയ 68 പേരെ സർക്കാർ ചെലവിൽ കണ്ണൂരിൽ നിന്നും തിരുവനന്തപുരത്തെത്തിച്ച ഉദ്ഘാടന യാത്രയെ ട്രോളി ശബരിനാഥ് എംഎൽഎ - MarunadanMalayali.com\nപണ്ട് രാജാക്കന്മാർ നായാട്ടിന്‌പോകുമ്പോൾ സർവ്വസന്നാഹവുമായി യാത്രചെയ്യാറുണ്ടെന്നു കേട്ടിട്ടുണ്ട്; ഇപ്പോൾ ഇടതുപക്ഷ രാജവാഴ്ചയായതുകൊണ്ടായിരിക്കും പ്രളയകാലത്ത് ഏമാന്മാരുടെ ഈ ധൂർത്ത്; വിപ്ലവാഭിവാദ്യങ്ങൾ: പിണറായി വിജയനും സിപിഎം നേതാക്കളും അടങ്ങിയ 68 പേരെ സർക്കാർ ചെലവിൽ കണ്ണൂരിൽ നിന്നും തിരുവനന്തപുരത്തെത്തിച്ച ഉദ്ഘാടന യാത്രയെ ട്രോളി ശബരിനാഥ് എംഎൽഎ\nDecember 10, 2018 | 09:10 AM IST | Permalink\nതിരുവനന്തപുരം: കണ്ണൂരിൽ നിന്ന് തിരുവനന്തപുരത്തേക്കുള്ള വിഐപി യാത്ര വിവാദത്തിലാണ്. ഗോ എയറിന്റെ ബെംഗളൂരു-തിരുവനന്തപുരം വിമാനം കണ്ണൂർ വിമാനത്താവളത്തിലിറങ്ങിയത് വി.ഐ.പി.കൾക്കുവേണ്ടിയായിരുന്നു. ഈ വിഷയത്തിൽ സർക്കാരിനെ ട്രോളുകയാണ് കോൺഗ്രസിലെ യുവ എംഎൽഎ ശബരിനാഥ്. പണ്ട് രാജാക്കന്മാർ നായാട്ടിന്‌പോകുമ്പോൾ സർവ്വസന്നാഹവുമായി യാത്രചെയ്യാറുണ്ടെന്നു കേട്ടിട്ടുണ്ട്. ഇപ്പോൾ ഇടതുപക്ഷ രാജവാഴ്ചയായതുകൊണ്ടായിരിക്കും പ്രളയകാലത്ത് ഏമാന്മാരുടെ ഈ ധൂർത്ത്. വിപ്ലവാഭിവാദ്യങ്ങൾ-എന്നാണ് ശബരിനാഥ് കുറിക്കുന്നത്. ഈ ഫെയ്‌സ് ബുക്ക് പോസ്റ്റ് വൈറലാണ്. മുഖ്യമന്ത്രിയുടെ കുടുംബം ഉൾപ്പെടെയുള്ളവരുടെ വിമാന യാത്ര വിവാദം പ്രതിപക്ഷം ചർച്ചയാക്കുമെന്നും ഇതോടെ വ്യക്തമായി.\nമുഖ്യമന്ത്രി പിണറായി വിജയനും കുടംബവും മന്ത്രിമാരായ ഇ.പി.ജയരാജനും കുടുംബവും കെ.കെ.ശൈലജയും കുടുംബവും മന്ത്രിമാരായ രാമചന്ദ്രൻ കടന്നപ്പള്ളി, കെ.കൃഷ്ണൻകുട്ടി, എ.കെ.ശശീന്ദ്രൻ, സിപിഎം. സംസ്ഥാന സെക്രട്ടറി കോടിയേരി ബാലകൃഷ്ണൻ, ചീഫ് സെക്രട്ടറി ടോംജോസ്, ഡി.ജി.പി ലോകനാഥ് ബെഹ്റ, ട്രാൻസ്‌പോർട്ട് സെക്രട്ടറി കെ.ആർ.ജ്യോതിലാൽ തുടങ്ങിയവരാണ് വിമാനത്തിൽ ഗ്രൂപ്പ് ടിക്കറ്റിൽ പോയത്. ഇതിൽ രാഷ്ട്രീയ വിവാദവും തുടങ്ങി. മുഖ്യമന്ത്രിയുടേ ഭാര്യയും മന്ത്രിമാരുടെ കുടുംബവുമെല്ലാം സർക്കാർ ഖജനാവിൽ നിന്ന് പണമെടുത്ത് യാത്ര നടത്തിയതാണ് വിവാദത്തിന് കാരണം. ഒഡേപെക്കാണ് ടിക്കറ്റ് റിസർവ് ചെയ്തത്. 63 പേർക്ക് 2.28 ലക്ഷം രൂപയാണ് മൊത്തം ടിക്കറ്റ് ചാർജായത്. ഡിസംബർ ഏഴിനാണ് ടിക്കറ്റ് ബുക്ക് ചെയ്തത്. മന്ത്രിമാർ, ഉദ്യോഗസ്ഥർ എന്നിവർ വിമാന ടിക്കറ്റെടുക്കുന്നത് മിക്കപ്പോഴും ഒഡേപെക്ക് മുഖേനയാണ്.\nനവകേരള നിർമ്മാണത്തിൽ ഇഴയുന്ന പിണറായി സർക്കാരിന് മാതൃക കാണിച്ച് സുനിൽ ടീച്ചർ; പ്രളയത്തിൽ വഴിയാധാരമായവർക്ക് നിർമ്മിച്ച് നൽകിയത് 14 വീടുകൾ; മനസ്സുവച്ചാൽ നടക്കാത്തത് ഒന്നുമില്ലെന്ന് തെളിയിച്ച് നാരി ശക്തി പുരസ്‌കാര ജേതാവ്; എന്തെങ്കിലുമൊക്കെ ചെയ്യാൻ കഴിയുന്ന ജനപ്രതിനിധികൾ കാണാത്ത മട്ടിലിരിക്കുമ്പോൾ സുനിൽ ടീച്ചർ കാണിക്കുന്നത് സമാനതകളില്ലാത്ത സഹജീവി സ്‌നേഹം; നവകേരള നിർമ്മാണം വൈകിപ്പിക്കുന്ന ജനപ്രതിനിധികളും ഉദ്യോഗസ്ഥരും കണ്ടുപടിക്കട്ടെ\nറിക്രൂട്ട്‌മെന്റ് ഏജന്റുമാരെ നിലക്ക് നിർത്താൻ കേന്ദ്രം കൊണ്ടുവന്ന നിയന്ത്രണം സർക്കാർ ഏജൻസി അട്ടിമറിക്കുന്നു; അമിത ഫീസ് വാങ്ങിയും വിദേശ യാത്ര തടഞ്ഞും ഒഡാപെക് നേഴ്‌സുമാരെ ദുരിതത്തിലാക്കുന്നത് ഇങ്ങനെ\n12.20-ന് കണ്ണൂരിലിറങ്ങിയ വിമാനം തിരുവനന്തപുരത്തേക്ക് തിരിച്ചത് മൂന്ന് മണിക്കാണ്. ഉദ്ഘാടനച്ചടങ്ങിനെത്തിയ മുഖ്യമന്ത്രിയടക്കമുള്ളവർക്കായി പ്രത്യേക സംവിധാനമൊരുക്കുകയായിരുന്നു. മന്ത്രിമാർ, അവരുടെ കുടുംബാംഗങ്ങൾ, ചീഫ് സെക്രട്ടറി, ഡി.ജി.പി. അടക്കമുള്ള ഉദ്യോഗസ്ഥർ, എംഎ‍ൽഎ.മാർ എന്നിവർക്കായി ഗ്രൂപ്പ് ടിക്കറ്റ് ബുക്ക് ചെയ്തതിനാലാണ് ഗോ എയർ കണ്ണൂരിലിറങ്ങിയത്. തിങ്കളാഴ്ച നിയമസഭാ സമ്മേളനം നടക്കുന്നത് കൂടി പരിഗണിച്ചായിരുന്നു ഇത്. മഹാപ്രളയം വന്ന് താറുമാറാക്കിയ കേരളത്തിന്റെ പുനഃസൃഷ്ടിക്കായി മുണ്ടുമുറുക്കിയുടുക്കാൻ മുഖ്യമന്ത്രി അടക്കമുള്ളവർ ആഹ്വാനം ചെയ്യുകയും, സാലറി ചലഞ്ചടക്കം പലവഴികളിലൂടെ ധനസമാഹരണത്തിന് പരിശ്രമം തുടരുകയുമാണ്.\n4200 കോടി മാത്രമാണ് സർക്കാരിന്റെ കയ്യിലുള്ള ഫണ്ട്. ഇതുക്കൊണ്ടാണ് 40000 കോടിയുടെ നവകേരളം പദ്ധതി നടത്തുമെന്ന വാദം പ്രതിപക്ഷം ചോദ്യം ചെയ്യുന്നുമുണ്ട്. ഇതിനിടെയാണ് പുതിയ വിവാദമെത്തുന്നത്.\nശബരിനാഥിന്റെ പോസ്റ്റ് ഇങ്ങനെ\nഇന്ന് വൈകുന്നേരം കണ്ണൂർ എയർപോർട്ടിൽ നിന്ന് തിരുവനന്തപുരത്തേക്കുള്ള ഗോ എയർ ഫ്‌ളൈറ്റിൽ ഒറ്റ PNR നമ്പറിൽ ടിക്കറ്റെടുത്ത് സഞ്ചരിച്ചത് 63 യാത്രക്കാർ. ഇതിൽ കേരള മുഖ്യമന്ത്രി ശ്രീ പിണറായി വിജയനും കുടുംബവും മന്ത്രിമാരും പരിവാരങ്ങളും ഗൺമാന്മാരും സഖാക്കളും DYFI നേതാക്കളും ഉൾപ്പെടുന്നു. സംശയിക്കേണ്ട, ഈ ശുഭയാത്രയ്ക്ക് Rs 2,28,000 രൂപ ചിലവഴിച്ചത് ODEPC എന്ന തൊഴിൽ വകുപ്പിന് കീഴിലുള്ള സർക്കാർ സ്ഥാപനമാണ്. എന്നുമാത്രമല്ല, മുഖ്യമന്ത്രിയുൾപ്പെടെ യാത്രചെയ്തപ്പോൾ ബില്ലിൽ കൊടുത്തിട്ടുള്ള ODEPC അഡ്രസ് പോലും വ്യാജമാണ്.\nപണ്ട് രാജാക്കന്മാർ നായാട്ടിന്‌പോകുമ്പോൾ സർവ്വസന്നാഹവുമായി യാത്രചെയ്യാറുണ്ടെന്നു കേട്ടിട്ടുണ്ട്. ഇപ്പോൾ ഇടതുപക്ഷ രാജവാഴ്ചയായതുകൊണ്ടായിരിക്കും പ്രളയകാലത്ത് ഏമാന്മാരുടെ ഈ ധൂർത്ത്.


അന്നേരമയാൾ തെല്ലൊന്ന് ഭയന്നു | Your Creatives | Short Story | Malayalam Literature\nഅലമുറയിടുന്ന മക്കളെയും ഭാര്യയെയും പിന്നിലാക്കി; കൈയിൽ പെട്രോളും തീപ്പെട്ടിയുമായി അയാൾ വീടുവിട്ടിറങ്ങി, കൊള്ളപ്പലിശക്കാരന്റെ മുഖം...\nഷഹീർ പുളിക്കൽ March 17, 2020 11:35 AM IST\nഅയാൾ എന്തുചെയ്യണമെന്നറിയാതെ വീടിന്റെ ഒരു മുക്കിൽ കൂനിക്കൂടിയിരുന്നു. ‘ഇന്നയാളെന്റെ ചെകിട്ടത്തടിച്ചു, നാളെ ചിലപ്പോൾ ഒരു കൊലപാതകം തന്നെ സംഭവിച്ചേക്കാം. കൊല്ലപ്പെടുന്നത് ഞാനും കൊലപാതകി അയാളും’ ശ്രാവണൻ ആത്മഗതം പറഞ്ഞു. എന്തെങ്കിലും വഴി കണ്ടെത്തിയേ തീരൂ. അയാൾ കുറച്ചു നേരം ആലോചിച്ചു കൊണ്ട് ഭാര്യയോട് പറഞ്ഞു.\nപത്രവാർത്ത കണ്ട് അവൾ അലറി; ഇങ്ങനെയുള്ള ഒരു അമ്മയെ എനിക്ക് വേണ്ടാ...\n‘ഞാനൊരു പരിഹാരം കണ്ടിട്ടുണ്ട് നീ കരച്ചിൽ നിർത്ത്, മക്കൾ കളി കഴിഞ്ഞിപ്പോൾ വരും നീ കരയുന്നത് കണ്ടാൽ അവൾക്ക് വിഷമമാകും’ അതും പറഞ്ഞ് അയാൾ പൊളിഞ്ഞുവീഴാറായ ആ കെട്ടിടത്തിൽ നിന്നും പുറത്തേക്കിറങ്ങി. കാട് മൂടിക്കിടന്നിരുന്ന ഭൂമികയുടെ നടുവിലൂടെ അയാൾ മുന്നോട്ടു നടന്നു. തന്റെ ഗോതമ്പു പാടം മുഴുവനായൊന്ന് അയാൾ നോക്കി. എല്ലായിടത്തും സ്വർണ്ണനിറം പൂശിയ കതിരുകളാണ് ഈ സമയത്ത് കാണേണ്ടത്.\nഎന്നാൽ കഴിഞ്ഞയാഴ്ച വെട്ടുകിളികൾ പടിഞ്ഞാറൻ ചക്രവാളത്തിലേക്കൊരു യാത്ര നടത്തിയിരുന്നു. ക്ഷീണം കൊണ്ടാവാം അന്ന് അവരെല്ലാവരും കുറച്ചുനേരം അയാളുടെ ഗോതമ്പ് പാടത്ത് വിശ്രമിച്ചു. അൽപനേരം അപ്പോഴേക്കും ഗോതമ്പ് പാടം ഗോതമ്പ് പാടമല്ലാതായി മാറിയിരുന്നു. കഴിഞ്ഞ വർഷം പ്രളയമായിരുന്നു.അന്നും അയാൾക്ക് ഒന്നും കിട്ടിയില്ല. ഒരു ലക്ഷം രൂപ കടം വാങ്ങിയാണ് ഇത്തവണ അയാൾ കൃഷി തുടങ്ങിയത്. അതും വിദുരപുരത്തെ ഏറ്റവും ക്രൂരനായ കൊള്ളപ്പലിശക്കാരൻ രമൺ ശ്രീനിവാസയിൽ നിന്നും കടം വാങ്ങിയ പണം തിരിച്ച് കൊടുക്കാമെന്നേറ്റ ദിവസം കഴിഞ്ഞിട്ട് നാൽപത്തിയെട്ട് മണിക്കൂർ കഴിഞ്ഞിരിക്കുന്നു.\nഇനി അയാളുടെ മുന്നിൽ വെറും ഇരുപത്തിനാല് മണിക്കൂർ മാത്രം. അയാൾക്കെങ്ങനെയും അത് തിരിച്ചു കൊടുത്തേ തീരൂ. അതിന് വേണ്ടിയാണ് അയാളുടെ ഈ നടത്തം. അയാൾ കാട് മൂടിക്കിടന്നിടത്ത് നിന്നും കരിമ്പിൻ തോട്ടത്തിലേക്ക് കയറി. ഇളം പ്രായമായ തണ്ടുകളായിരുന്നു അവയൊക്കെയും. അവിടെങ്ങും ആരുമുണ്ടായിരുന്നില്ല അയാളല്ലാതെ. അയാളുടെ നടത്തം ചെന്നെത്തിയത് ഒരു ചുടലയിലേയ്ക്കാരുന്നു. ഇന്നലെ കുഴിച്ചുമൂടിയൊരു ശവം അവിടെയുണ്ടായിരുന്നെന്ന് അയാൾ മനസ്സിലാക്കി. ഭൂമിയോടമരാത്ത കുറച്ച് ചുവന്നമണ്ണവിടെ നീളത്തിൽ പരന്ന് കിടന്നിരുന്നു.അയാൾ അതിന്റെയടുത്തേക്ക് നീങ്ങി.\n‘അതേ ഇന്നലെ മറവുചെയ്തത് തന്നെ’ അയാൾ മന്ത്രിച്ചു.\nഅയാളൽപം നീളമുള്ളൊരു കോലെടുത്ത് ആഞ്ഞുതോണ്ടാൻ തുടങ്ങി. അരമുഴം മണ്ണ് നീക്കിയപ്പോഴേ യ്ക്കും അയാൾ പരവശനായി. കോലുകൊണ്ട് തോണ്ടിയും കൈകൾ കൊണ്ടു വാരിയും അയാൾ മുന്നേറി. പിന്നെയും അരമണിക്കൂർ വേണ്ടിവന്നു ലക്ഷ്യപ്രാപ്തിക്ക്. ആദ്യമായി അയാളുടെ കൈകളിൽ തടഞ്ഞത് ശവത്തിന്റെ മുഖമായിരുന്നു.അന്നേരമയാൾ തെല്ലൊന്ന് ഭയന്നു. എങ്കിലും സകല ശക്തിയുമെടുത്ത് അയാൾ ശവത്തെ കുഴിയിൽ നിന്നും പുറത്തെടുത്തു. ഇനി ശവത്തെ മൊത്തത്തിൽ ഒന്ന് കഴുകി വൃത്തിയാക്കണമെന്ന് അയാൾ മനസ്സിലുറപ്പിച്ചു.\nശവം അപ്പോഴും ശവമായി കിടക്കുകയായിരുന്നു. കണ്ണുകൾ തുറക്കാതെ, കാലുകൾ അനക്കാതെ, കൈകൾ ഉയർത്താതെ. അയാൾ ശവത്തിനു പകരം കുറച്ച് കല്ലുകളും കമ്പുകളുമിട്ട് ശവസ്ഥാനം നികത്തി. പിന്നെ കുഴി മണ്ണിട്ടു മൂടി. അതൊരു പുരുഷന്റെ ശവമാണെന്ന് അയാൾ നേരത്തെ നോക്കി ഉറപ്പിച്ചിരുന്നു. എങ്കിലേ അയാൾക്കാ ശവം ഉപയോഗപ്പെടൂ. ശവത്തെ തോളിലേക്ക് വെച്ച് അയാൾ മുന്നോട്ടുനടന്നു. അപ്പോഴേക്കും അയാളുടെ പാദങ്ങൾ തളർന്നിരുന്നു. അത് പതുക്കെ തമ്മിൽ അടിക്കാൻ തുടങ്ങിയിരുന്നു.അയാൾ കരിമ്പിൻ കൂട്ടത്തിൽ ഒരിടത്ത് ആ ശവം വെച്ചു.\nഎന്നിട്ട് പതിയെ വീട്ടിലേക്ക് നടന്നു. മക്കളെല്ലാം വീടണഞ്ഞിരിക്കുന്നു. അവരുടെ മുഖത്തെല്ലാം സങ്കടം നിഴലിച്ചിരിക്കുന്നുണ്ട്. അയാൾ എല്ലാവരെയും കാര്യങ്ങൾ പറഞ്ഞ് ധരിപ്പിച്ചു. മക്കളും ഭാര്യയുമെല്ലാം കരയാൻ തുടങ്ങി. എല്ലാവരെയും ആശ്വസിപ്പിച്ചു കൊണ്ട് അയാൾ ഇരുട്ടിലേക്കിറങ്ങി.കൈയ്യിൽ ഇത്തിരി പെട്രോളും ഒരു തീപ്പെട്ടിയും അയാൾ കരുതി. കുറുനരികൾ ഓരിയിടുണ്ടായിരുന്നു, കാട്ടുപോത്തുകൾ കൂട്ടംതെറ്റി കാട്ടിലൂടെ അലയുന്നുണ്ടായിരുന്നു, വേട്ടപ്പട്ടികളെ വെച്ച് ആരോ നായാട്ടിനിറങ്ങിയിട്ടുണ്ടായിരുന്നു.\nഅയാളുടെ മുന്നിൽ വഴി നീണ്ടുനിവർന്ന് കിടക്കുകയായിരുന്നു. ഇങ്ങനെയൊരു യാത്ര പതിവില്ലാത്ത തായിരുന്നു അയാൾക്ക്. ഓർമ്മയിലുള്ളത് പത്തിരുപത് വർഷങ്ങൾക്ക് മുമ്പ് ഇതേ വഴിയിലൂടെ നടത്തിയ മറ്റൊരു രാത്രി യാത്രയായിരുന്നു. സ്നേഹിച്ചിരുന്ന പെണ്ണിനെ കടത്തി കൊണ്ടു വരാൻ നടത്തിയ യാത്ര. അന്ന് രാമുവും സാതികനും കൂടെയുണ്ടായിരുന്നു ഇന്നവരില്ല. കഴിഞ്ഞ പ്രളയം ഉൾവലിഞ്ഞപ്പോഴേക്കും അവർ ശവങ്ങളായി മാറിയിരുന്നു.\nഗൗരിയെ അയാൾ സ്നേഹിച്ച് കല്യാണം കഴിച്ചതാണ്. ധനാഢ്യനായല്ലെങ്കിലും അവളുടെ വീട്ടിലവൾക്ക് മൂന്നുനേരം ഭക്ഷണമുണ്ടായിരുന്നു, രാജകുമാരിയല്ലെങ്കിലും കഷ്ണം വെച്ചുപിടിപ്പിക്കാത്ത വസ്ത്രമുണ്ടാ യിരുന്നു, പ്രതാപിയല്ലെങ്കിലും ചോരാത്തൊരു വീടുണ്ടായിരുന്നു. ചിന്തകൾ കാട് കയറിയപ്പോഴേക്കും അയാൾ തന്റെ ഗോതമ്പ് പാടത്തിൽ എത്തിയിരുന്നു. അവിടെ ഒരിടത്ത് പെട്രോളും തീപ്പെട്ടിയും വെച്ച ശേഷം അയാൾ കരിമ്പിൻ തോട്ടത്തിലേക്ക് കാലുകൾ തിരിച്ചു.\nകരിമ്പിൻ കൂട്ടത്തിനിടയിൽ ആ ശവം അയാളെയും കാത്തു കിടക്കുകയായിരുന്നു.കണ്ണുകൾ തുറക്കാതെ, കാലുകൾ അനക്കാതെ, കൈകൾ ഉയർത്താതെ. അയാൾ ശവത്തെയും തോളിലേറ്റി മുന്നോട്ടു നടന്നു. അധികമാരും ചെന്നിട്ടില്ലാത്തൊരു അരുവിയിലേക്കായിരുന്നത്. അധികം ശബ്ദമുണ്ടാക്കാതെ അതൊഴുകി കൊണ്ടിരിക്കുകയായിരുന്നു. ചന്ദ്രനും നക്ഷത്രങ്ങളും ആ അരുവിയിൽ തങ്ങളുടെതന്നെ സൗന്ദര്യം ആസ്വദിക്കുകയാണെന്ന് ശ്രാവണന് തോന്നി.\nശ്രാവണൻ ശവത്തെ അരുവിയിലേക്കിറക്കി. അതിന്റെ ശരീരത്തിൽ പറ്റിപ്പിടിച്ചിരിക്കുന്ന മണ്ണയാൽ ഉരച്ച് കളയാൻ തുടങ്ങി. മുഖത്തെ, കാലുകളിലെ, കൈകളിലെ. ഗോതമ്പു പാടത്തെ കണ്ണെത്തുന്ന സ്ഥലമാണയാൾ കൃത്യം നിർവഹിക്കാൻ തെരഞ്ഞെടുത്തത്. മരിച്ചവനെ കൊല്ലാൻ. ഇതല്ലാതെ അയാളുടെ മുന്നിൽ മറ്റൊരു വഴിയും തെളിഞ്ഞില്ല.\nതാൻ ആത്മഹത്യ ചെയ്തെന്നു വരുത്തി തീർക്കുക. കർഷകർ ആത്മഹത്യ ചെയ്താൽ സർക്കാരിൽ നിന്നും ഒരു ലക്ഷം രൂപ നഷ്ടപരിഹാരമായി കുടുംബത്തിന് ലഭിക്കുമെന്ന് അയാൾ മുമ്പെവിടെ നിന്നോ കേട്ടിട്ടുണ്ട്. നാളെ ആളുകൾ കാണുമ്പോൾ ഇത് താൻ തന്നെയാണെന്ന് ഉറപ്പിക്കാൻ എന്തെങ്കിലുമൊരു അടയാളം വേണം.\nഅതിനുവേണ്ടി തന്റെ വലത് കൈയ്യിൽ കിടന്നിരുന്ന ഇരുമ്പുവള അയാൾ ശവത്തിന്റെ വലതുകൈയ്യിൽ ധരിപ്പിച്ചു.പിന്നെ ശവത്തെ ദേഹമാസകലം മുഴുവനും പെട്രോളൊഴിച്ച് കത്തിക്കാൻ ഒരുങ്ങി. ശവത്തെ മോഷ്ടിച്ചത് പോലെ പെട്രോളുമയാൾ മോഷ്ടിച്ചത് തന്നെയായിരുന്നു.മോഷണത്തേക്കാൾ നല്ലത് ഊറ്റൽ എന്നതാകും ആരും കാണാതെയുള്ള ഊറ്റൽ.\nഒരു തീപ്പെട്ടിക്കൊള്ളിയെടുത്ത് പെട്ടിയിലുരസി അതയാൾ ശവത്തിന് മുകളിലേക്കിട്ടു. പെട്ടെന്നാണ് ശവം കത്തിക്കരിയാൻ തുടങ്ങിയത്. ഇടയ്ക്കിടെ ശവത്തിന്റെ മുഖത്തേക്കയാൾ പെട്രോൾ ഒഴിച്ചുകൊണ്ടിരുന്നു. ശവം ചാരമായെന്ന് ഉറപ്പായപ്പോൾ അയാൾ തിരികെ നടന്നു. കുറച്ചകലെയായി ആർക്കുമൊരു സംശയം തോന്നാത്ത വിധം അയാൾ പെട്രോൾ കൊണ്ടുവന്ന കുപ്പിയും തീപ്പെട്ടിയും ക്രമീകരിച്ചിരുന്നു. അവ രണ്ടും വെച്ചിടത്ത് നിന്നും ശവത്തിലേക്കുള്ള വഴിയിൽ ഓടിയ അടയാളങ്ങൾ ഉണ്ടാക്കാനും അയാൾ മറന്നിരുന്നില്ല.\nകോഴി കൂവി, ആകാശം നീലിച്ചു. സൂര്യനോട് വാനോടുയർന്നു. ശ്രാവണന്റെ ഗോതമ്പ് പാടത്ത് ആളുകൾ തടിച്ചുകൂടി. പോലീസ് വന്നു. ശ്രാവണൻ ആത്മഹത്യ ചെയ്തെന്ന് നാട്ടുകാരോരുത്തരും വിശ്വസിച്ചു. ശ്രാവണൻ പറഞ്ഞത് പോലെ തന്നെ അയാളുടെ ഭാര്യയും മക്കളും പ്രവർത്തിച്ചു. അവർ ഇടതടവില്ലാതെ കരയുകയും നിലവിളിക്കുകയും ചെയ്തുകൊണ്ടിരുന്നു. കളക്ടർ വരുന്നത് വരെ മാത്രം. കളക്ടർ അവരെ ആശ്വസിപ്പിച്ചു കൂടെ അമ്പതിനായിരം രൂപ നഷ്ടപരിഹാരമായി നൽകുകയും ചെയ്തു. അന്നേരം അവരുടെ കണ്ണുകൾ തിളങ്ങി, ചുണ്ടുകൾ അമർന്നു, കാലുകൾ തുള്ളിച്ചാടാൻ വേണ്ടി വെമ്പൽ കൊണ്ടു.\nഅർധരാത്രി വാതിലിലൊരു മുട്ട് കേട്ടാണ് അവൾ ഉണർന്നത്. തുറന്നു നോക്കുമ്പോൾ മുന്നിൽ തന്റെ പ്രിയതമൻ. അവൾ അയാളെയും കാത്തിരിക്കുകയായിരുന്നു.അവരുടെ കണ്ണുകളിൽ എന്തോ കിടന്ന് ഉരുളുന്നുണ്ടായിരുന്നു.\n‘ഞാൻ മരിച്ചെന്ന് നാട്ടുകാർ വിശ്വസിച്ചോ?’\nശ്രാവണൻ ഭാര്യയോട് ചോദിച്ചു.\n‘നഷ്ടപരിഹാരം എത്ര കിട്ടി?’\n‘ രാമൻ മുതലാളി വന്നിരുന്നു. അതെടുത്തു കൊടുത്തിട്ടും ഞങ്ങളെ ഒരുപാട് തല്ലി’\nശ്രാവണന്റെ കണ്ണുകൾ നിറഞ്ഞു, കാലുകൾ തളർന്നു.\nഅയാളുടെ തൊണ്ടയിൽ എന്തോ കുടുങ്ങിക്കിടക്കുന്നുണ്ടായിരുന്നു. അയാൾ കിടന്നു. ഒന്നും കഴിക്കാതെയും കുടിക്കാതെയും തന്നെ അയാളുടെ വയറു നിറഞ്ഞിരുന്നു. അയാളുടെ അടുത്തായി ഗൗരിയും വന്നുകിടന്നു. കണ്ണടച്ചു കിടന്നു. രാത്രിയുടെ അവസാന യാമത്തിലെപ്പോഴോ അയാളുണർന്നു.മുഖം പതുക്കെ ഉയർത്തി സഹധർമ്മിണിയുടെ നെറ്റിയിലൊന്ന് ചുംബിച്ചു പിന്നെ പുറത്തേക്കു നടന്നു.\nനാട് മൊത്തം ഉറങ്ങുകയായിരുന്നു.ആകാശത്തെ ചന്ദ്രൻ മാത്രം അയാളെ തന്നെ നോക്കിക്കൊണ്ടിരുന്നു. അയാൾ കുറച്ചു നടന്ന് ഒരു മരത്തിന് മുന്നിലെത്തി. അവൾ എഴുന്നേറ്റു. ശ്രാവണനെ അടുത്ത് കാണാത്ത തിന്റെ മുഴുവൻ വിഭ്രാന്തിയും അപ്പോഴവളുടെ മുഖത്തേക്ക് ഇരച്ച് കയറി. ഒരു കാർമേഘം പെയ്തൊഴിയാ ൻ കാത്തിരിക്കുകയായിരുന്നു.\nഅവൾ പതുക്കെ നടന്ന് വീടിന് പുറത്തേക്കിറങ്ങി. അടുത്തൊരു മരച്ചുവട്ടിൽ ചെറുതല്ലാത്തൊരു ആൾക്കൂട്ടം. അവളുടെ ഹൃദയം പതിന്മടങ്ങ് വേഗത്തിൽ മിടിക്കാൻ തുടങ്ങി. അവൾ ഓടിച്ചെന്ന് കൂടി നിന്നവരെ വകഞ്ഞുമാറ്റി മുൻനിരയിലേക്കെത്തി. അപ്പോൾ ശ്രവണന്റെ കണ്ണുകളേക്കാൾ അവളുടെ കണ്ണുകൾ തുറിക്കുന്നുണ്ടായിരുന്നു.\nEnglish Summary : Shava Hathya Story By Shaheer Pulickal


ചോദ്യങ്ങള്‍ക്ക് മറുപടി നല്‍കി ദിലീപും കൂട്ടുപ്രതികളും; 'വിലയിരുത്തിയ ശേഷം ബാക്കി തീരുമാനം' | Dileep and co-accused answer questions of crime branch\nചോദ്യങ്ങള്‍ക്ക് മറുപടി നല്‍കി ദിലീപും കൂട്ടുപ്രതികളും; 'വിലയിരുത്തിയ ശേഷം ബാക്കി തീരുമാനം'\nചോദ്യം ചെയ്യല് തുടരുകയാണെന്നും എഡിജിപി ശ്രീജിത്ത്\nനടി ആക്രമിക്കപ്പെട്ട കേസിലെ അന്വേഷണ ഉദ്യോഗസ്ഥരെ അപായപ്പെടുത്താന് ഗൂഢാലോചന നടത്തിയെന്ന കേസില് ചോദ്യം ചെയ്യലില് ദിലീപും കൂട്ടുപ്രതികളും മറുപടി നല്‍കുന്നുണ്ടെന്ന് എഡിജിപി എസ് ശ്രീജിത്ത്. സഹകരിക്കുന്നുണ്ടോ എന്ന് പറയാറായിട്ടില്ലെന്നും അക്കാര്യം വിലയിരുത്തലുകള്‍ക്ക് ശേഷം പറയാമെന്നും എഡിജിപി പറഞ്ഞു. മൊഴികള് വിശദമായി വിലയിരുത്തിയ ശേഷം ബാക്കി കാര്യങ്ങള് തീരുമാനിക്കൂ. ദിലീപ് എന്ത് മറുപടിയാണ് നല്‍കുന്നതെന്ന് ഇപ്പോള് പറയാനാകില്ല. ചോദ്യം ചെയ്യല് തുടരുകയാണെന്നും എഡിജിപി ശ്രീജിത്ത് മാധ്യമങ്ങളോട് പറഞ്ഞു.\nഅന്വേഷണ ഉദ്യോഗസ്ഥരെ അപായപ്പെടുത്താന് ആവശ്യത്തിന് തെളിവ് പൊലീസിന്റെ കൈവശമുണ്ടെന്നും ശ്രീജിത്ത് പറഞ്ഞു. കോടതിയില് മുന്‍കൂര് ജാമ്യത്തിന് ശ്രമിച്ചവരെയാണ് ഇപ്പോള് ചോദ്യം ചെയ്യുന്നത്. കോടതി നിര്‍ദേശപ്രകാരമാണ് നടപടി. മറ്റുള്ളവരെ ചോദ്യം ചെയ്യാന് തടസമില്ല. ആവശ്യമെങ്കില് കൂടുതല് ആളുകളെയും ചോദ്യം ചെയ്യും. കേസില് സത്യം പുറത്ത് കൊണ്ടുവരാന് കഴിയുമെന്ന് ആത്മവിശ്വാസമുണ്ടെന്നും ശ്രീജിത്ത് അറിയിച്ചു.\nദിലീപ് ചോദ്യം ചെയ്യലിനോട് സഹകരിച്ചാലും ഇല്ലെങ്കിലും അത് അന്വേഷണത്തിന് സഹായകരമാണ്. അന്വേഷണത്തില് സെന്‍സിറ്റിവിറ്റിയില്ല. സെന്‍സിറ്റിവിറ്റി മാധ്യമങ്ങള്‍ക്കും ജനങ്ങള്‍ക്കുമാണ്. തെളിയിക്കാന് കഴിയുമെന്ന് വിശ്വാസമുണ്ട്. സത്യം പുറത്ത് കൊണ്ടുവരും. തെളിവുകളെ പറ്റി കൂടുതലായി ഇപ്പോള് പുറത്ത് പറയാന് കഴിയില്ല. ഇന്നലെ കോടതി നടന്നത് കണ്ടതാണല്ലോ എന്ന ചോദ്യവും എഡിജിപി മാധ്യമങ്ങളോട് തിരിച്ച് ചോദിച്ചു. എന്തൊക്കെയാണ് തെളിവുകള് എന്ന് ഇപ്പോള് പറയാന് പറ്റില്ലെന്നും അദ്ദേഹം പ്രതികരിച്ചു. വിഐപി ശരത് ആണോ എന്ന് ഇപ്പോള് പറയാന് ആവില്ലെന്നും എഡിജിപി ചൂണ്ടിക്കാട്ടി.\nഅതേസമയം, ഗൂഢാലോചന കേസില് നടന് ദിലീപിന്റെ ചോദ്യം ചെയ്യല് ഏഴാം മണിക്കൂറിലേക്ക് കടക്കുകയാണ്. ഇതിനിടെയാണ് എഡിജിപി എസ് ശ്രീജിത്തും ചോദ്യം ചെയ്യലിന്റെ ഭാഗമായത്. ക്രൈം ബ്രാഞ്ച് എഡിജിപി ശ്രീജിത്തിന് പുറമെ ക്രൈംബ്രാഞ്ച് ഐജി ഗോപേഷ് അഗര്‍വാളും കളമശ്ശേരിയില് ചോദ്യം ചെയ്യല് തുടരുന്ന ഓഫീസില് എത്തിയിട്ടുണ്ട്.\nഇന്ന് രാവിലെ രാവിലെ9മണിക്ക് തന്നെ ദിലീപ് ക്രൈം ബ്രാഞ്ച് ഓഫീസിലേക്ക് എത്തിയിരുന്നു. പിന്നാലെ തന്നെ കളമശ്ശേരിയിലെ ക്രൈംബ്രാഞ്ച് ആസ്ഥാനത്ത് ഉദ്യോഗസ്ഥര് ദിലീപിനെ ചോദ്യം ചെയ്യുന്നതിനുള്ള നടപടികളിലേക്ക് കടന്നു. കേസിലെ മറ്റ് അഞ്ച് പ്രതികളും ക്രൈംബ്രാഞ്ച് ഹാജരായിരുന്നു. ദിലീപിന്റെ സഹോദരന് അനൂപ്, സഹോദര ഭര്‍ത്താവ് സുരാജ്, സുഹൃത്ത് അപ്പു, ബൈജു എന്നിവരാണ് കേസിലെ മറ്റ് പ്രതികള്.


മദ്യനയത്തില് സി.പി.എമ്മിന് വ്യക്തതയില്ല: വി.എം സുധീരന് • Suprabhaatham\nമദ്യനയത്തില് സി.പി.എമ്മിന് വ്യക്തതയില്ല: വി.എം സുധീരന്\nMay 9, 2016 | 2:21 pm IST\nമണ്ണാര്‍ക്കാട്: മദ്യനയത്തില് ഇടതുപക്ഷത്തിന് വ്യക്തതയില്ലെന്ന് കെ.പി.സി.സി പ്രസിഡന്റ് വി.എം സുധീരന്. മണ്ണാര്‍ക്കാട് നിയോജക മണ്ഡലം യു.ഡി.എഫ് സ്ഥാനാര്‍ഥി അഡ്വ.എന് ഷംസുദ്ദീന്റെ തിരഞ്ഞെടുപ്പ് പ്രചാരണ പൊതുയോഗം എടത്തനാട്ടുകര കോട്ടപ്പള്ളയില് ഉദ്ഘാടനം ചെയ്ത് പ്രസംഗിക്കുകയായിരുന്നു അദ്ദേഹം. അക്രമ – ബോംബ് രാഷ്ട്രീയത്തിന്റെ വാക്താക്കളാണ് ഇടതുപക്ഷമെന്നും അവര്‍ക്ക് ഈ മണ്ണില് സ്ഥാനമില്ലെന്നും കെ.പി.സി.സി പ്രസിഡന്റ് വി.എം സുധീരന് അഭിപ്രായപ്പെട്ടു. മതേതരത്വത്തിന് വളക്കൂറുള്ള മണ്ണാണ് കേരളം. അതുകൊണ്ട് തന്നെ ഇവിടെ മതതീവ്രവാദംഅനുവദിക്കില്ല. മതേതരത്വം നിലനിര്‍ത്താന് ഐക്യമുന്നണിക്കെ സാധിക്കുകയൊള്ളു.\nബി.ജെ.പി മുക്ത ഭാരതമാണ് ഐക്യമുന്നണിയുടെ പ്രധാന ലക്ഷ്യം. ഭാരതത്തെ ഭ്രാന്താലയമാക്കുകയാണ് മോദി സര്‍ക്കാര്. സാമൂഹ്യ സന്തുലിതാവസ്ഥ തകര്‍ത്ത് സംഘര്‍ഷം വളര്‍ത്തുന്നതോടൊപ്പം വര്‍ഗീയ വാദികള്‍ക്ക് കേന്ദ്ര സര്‍ക്കാര് സംരക്ഷണവും നല്‍കുന്നു. യു.ഡി.എഫ് വീണ്ടും അതികാരത്തിലെത്തിയാല് ബീയര്, വൈന് പോലോത്ത മദ്യങ്ങളുടെ ഉപഭോഗം കുറക്കുന്നതിനെ കുറിച്ച് ചര്‍ച്ച ചെയ്യുമെന്നും സുധീരന് കൂട്ടിച്ചേര്‍ത്തു.\nചടങ്ങില് മുസ്‌ലിം ലീഗ് അഖിലേന്ത്യാ സെക്രട്ടറി അബ്ദുസമദ് സമദാനി മുഖ്യപ്രഭാഷണം നടത്തി. എടത്തനാട്ടുകര മേഖലാ യു.ഡി.എഫ് ചെയര്‍മാന് പി. അഹമ്മദ് സുബൈര് അധ്യക്ഷനായി. ഡി.സി.സി പ്രസിഡന്റ് സി.വി ബാലചന്ദ്രന്, കെ.പി.സി.സി സെക്രട്ടറിമാരായ പി.ജെ പൗലോസ്, വി.വി പ്രകാശന്, സ്ഥാനാര്‍ഥി അഡ്വ.എന് ഷംസുദ്ദീന്, യു.ഡി.ഫ് മണ്ഡലം കണ്‍വീനര് പി. അഹമ്മദ് അഷറഫ്, നേതാക്കളായ അഡ്വ.ടി.എ സിദ്ദീഖ്, വി.വി ഷൗക്കത്തലി, സി മുഹമ്മദ് ബഷീര്, കെ.ഹംസ, പൂതാനി നസീര് ബാബു, കെ.ടി ഹംസപ്പ, ഹബീബുള്ള അന്‍സാരി, റഷീദ് ആലായന്, ഹുസൈന് കോളശ്ശേരി, വി. ഉണ്ണീന്‍കുട്ടി, എം.പി.എ ബക്കര് മാസ്റ്റര്, പി ഷാനവാസ്, എം അലി, അസൈനാര് മാസ്റ്റര്, കെ.എ കരീം, എം അബൂബക്കര്, ഗ്രാമപഞ്ചായത്ത് പ്രസിഡന്റ് ഗിരിജ, പാറോക്കോട്ട് റഫീക്ക, എം റഹ്മത്ത്, വി പ്രീത, കുന്നുമ്മല് സുനിത, വി.സി രാമദാസ്, തങ്കച്ചന്, പുത്തങ്കോട്ട് ഉമ്മര്, തങ്കച്ചന്, തച്ചമ്പറ്റ ഹംസ, അഡ്വ. സത്യനാഥന് സംബന്ധിച്ചു.


''ബി.ജെ.പി നേതാക്കള് ഇസഡ് പ്ലസ് സുരക്ഷയുടെ മറവില് പണം കടത്തുന്നു; കഴിഞ്ഞ ദിവസം ബി.ജെ.പി സ്ഥാനാര്‍ഥിയുടെ കാറില് നിന്ന് കോടിക്കണക്കിന് രൂപ പിടിച്ചെടുത്തു; മോദിയുടെ ഹെലിക്കോപ്റ്റര് ലാന്‍ഡ് ചെയ്യുന്ന പ്രദേശത്തിന്റെ ഏഴയലത്തു പോലും മാധ്യമപ്രവര്‍ത്തകരെ അടുപ്പിക്കില്ല' - ഇ വാർത്ത | evartha\n”ബി.ജെ.പി നേതാക്കള് ഇസഡ് പ്ലസ് സുരക്ഷയുടെ മറവില് പണം കടത്തുന്നു; കഴിഞ്ഞ ദിവസം ബി.ജെ.പി സ്ഥാനാര്‍ഥിയുടെ കാറില് നിന്ന് കോടിക്കണക്കിന് രൂപ പിടിച്ചെടുത്തു; മോദിയുടെ ഹെലിക്കോപ്റ്റര് ലാന്‍ഡ് ചെയ്യുന്ന പ്രദേശത്തിന്റെ ഏഴയലത്തു പോലും മാധ്യമപ്രവര്‍ത്തകരെ അടുപ്പിക്കില്ല’\nഹവാല ഇടപാടുകള് വഴി സംസ്ഥാനത്തെ വോട്ടര്‍മാര്‍ക്കിടയില് ബി.ജെ.പി പണം വിതരണം ചെയ്യുന്നുവെന്ന് മുഖ്യമന്ത്രി മമതാ ബാനര്‍ജി. എന്നാല് ഇതിനെതിരെ തെരഞ്ഞെടുപ്പ് കമ്മീഷനോ വിജിലന്‍സോ അന്വേഷണം നടത്തുന്നില്ലെന്നും മമത കുറ്റപ്പെടുത്തി.\nഇസഡ് പ്ലസ് സുരക്ഷയുള്ള ബി.ജെ.പിയുടെ നേതാക്കള് സുക്ഷ്മപരിശോധന ഒഴിവാക്കിയാണ് സംസ്ഥാനത്തേക്ക് പണം കടത്തുന്നത്. കഴിഞ്ഞ ദിവസം ബി.ജെ.പി സ്ഥാനാര്‍ഥിയുടെ കാറില് നിന്ന് കോടിക്കണക്കിന് രൂപ പിടിച്ചെടുത്തു. ഇപ്പോഴും ഇസഡ് പ്ലസ്, വൈ പ്ലസ്, ബി.ജെ.പി പ്ലസ് സുരക്ഷയുള്ള ബി.ജെ.പിയുടെ നേതാക്കള് അവരുടെ സുരക്ഷയുടെ മറവില് പൊലീസ് വാഹനത്തില് നിരവധി പെട്ടികളില് പണം കടത്തുകയാണെന്നും മമത ആരോപിച്ചു.\nബംഗാളിലെ ചിത്രകൂടത്തില് റാലിക്ക് പ്രധാനമന്ത്രി നരേന്ദ്ര മോദി എത്തിയപ്പോള് സുരക്ഷാ ഉദ്യോഗസ്ഥര് ഹെലികോപ്റ്ററില് നിന്ന് ഒരു പെട്ടി എടുത്ത് സമീപത്ത് നിര്‍ത്തിയിട്ട കാറില് കൊണ്ടുവെച്ചിരുന്നു. ഇതിന്റെ ദൃശ്യങ്ങള് പ്രചരിക്കുകയും ബി.ജെ.പി പണം കടത്തുകയാണെന്ന് ആരോപണമുയരുകയും ചെയ്തിരുന്നു. ഈ സംഭവമാണ് മമത സൂചിപ്പിച്ചത്.\nതെരഞ്ഞെടുപ്പിന് തൊട്ടുമുമ്പ് സാമൂഹിക വിരുദ്ധര്‍ക്ക് ബൂത്തുപിടിക്കാനായി ബി.ജെ.പി പണം നല്‍കി. അവര്‍ക്ക് ഭക്ഷണവും വെള്ളവും നല്‍കി. ഇത് തെരഞ്ഞെടുപ്പാണോ എന്നും മമത ചോദിച്ചു. മാധ്യമങ്ങളോ തെരഞ്ഞെടുപ്പ് ഓഫീസറോ ഫോട്ടോകളെടുക്കുന്നത് പെരുമാറ്റച്ചട്ടത്തില് അനുവദിക്കുന്നുണ്ട്.\nഎന്നാല് പ്രധാനമന്ത്രി ഉള്ളിടത്ത് എന്തുകൊണ്ടാണ് മാധ്യമങ്ങളേയോ തെരഞ്ഞെടുപ്പ് ഓഫീസറേയോ വിലക്കുന്നത്. ഒരു ദിവസം ഒരു പെട്ടിയുടെ ചിത്രം പുറത്തുവന്നു. ഇങ്ങനെ എത്രയെത്ര പെട്ടികള് ബംഗാളിലേക്ക് ബി.ജെ.പി കൊണ്ടു വന്നിട്ടുണ്ടെന്ന് ആര്‍ക്കറിയാം – മമത ചോദിച്ചു.\nബി.ജെ.പിയിലേക്ക് ആളെ കൂട്ടാനായി കോണ്‍ട്രാക്റ്റര്‍മാരെ നിയമിക്കുന്നതായും, ഇവര് വഴിയാണ് പണം കൈമാറുന്നതെന്നും മമത ആരോപിച്ചു. ‘നരേന്ദ്ര മോദിയുടെ ഹെലിക്കോപ്റ്റര് ലാന്‍ഡ് ചെയ്യുന്ന പ്രദേശത്തിന്റെ ഏഴയലത്തു പോലും മാധ്യമപ്രവര്‍ത്തകരെ അടുപ്പിക്കില്ല, അതെന്തു കൊണ്ടാണ്’ മമത ചോദിച്ചതായി ദ ഹിന്ദു റിപ്പോര്‍ട്ടു ചെയ്തു.


ശരീഅത്തിനെതിരായ നിയമനിര്‍മാണം അംഗീകരിക്കില്ല ; മുസ്‌ലിം ലീഗ് | Malappuram Life\nശരീഅത്തിനെതിരായ നിയമനിര്‍മാണം അംഗീകരിക്കില്ല ; മുസ്‌ലിം ലീഗ്\nമലപ്പുറം: മുത്തലാഖ് വിഷയത്തില് കോടതി വിധി ദുരുപയോഗം ചെയ്ത് നിയമനിര്‍മാണം നടത്തിയാല് അംഗീകരിക്കില്ലെന്ന് മുസ്‌ലിം ലീഗ് ദേശീയ ജനറല് സെക്രട്ടറി പികെ കുഞ്ഞാലിക്കുട്ടി എംപി. കോടതി വിധിയുടെ മറവില് ശരീഅത്തിന്റെ ആത്മാവ് തന്നെ ജനവിരുദ്ധമാണെന്ന നിലപാട് അംഗീകരിക്കാനാവില്ല. മുത്തലാഖിന്റെ ദുരുപയോഗമാണ് വിഷയമെങ്കില് ചര്‍ച്ചയാവാം. വിഷയത്തില് രാഷ്ട്രീയ മുതലെടുപ്പ് അംഗീകരിക്കാനാവില്ലെന്നും അദ്ദേഹം മാധ്യമ പ്രവര്‍ത്തകരോട് പറഞ്ഞു.\nമുസ് ലിം പേഴ്‌സനല് ലോ ബോര്‍ഡിന്റെ കൂടെയാണ് വിഷയത്തില് മുസ്‌ലിം ലീഗ് ഉള്ളത്. കോടതി വിധി വന്ന അവസരത്തില് ഓര്‍ഡിനന്‍സ് കൊണ്ട് വരരുത്. പാര്‍ലമെന്റില് ചര്‍ച്ച ചെയ്തതിന് ശേഷം മാത്രമേ നിയമനിര്‍മാണം നടത്താവു. സുപ്രീംകോടതി വിധിയില് പറഞ്ഞതും അതാണ്. ആറു മാസം സമയം അതിനായി നല്‍കിയിട്ടുണ്ട്. കേന്ദ്രസര്‍ക്കാരിന്റെ പല നിലപാടുകളും വച്ച് നോക്കുമ്പോള് ആശങ്കയുണ്ട്. കോടതി വിധി ദുരപയോഗം ചെയ്ത് രാഷ്ട്രീയ ആയുധമാക്കാനാണ് കേന്ദ്ര സര്‍ക്കാര് ഇതുവരെ ശ്രമിച്ചിട്ടുള്ളതെന്നും അദ്ദേഹം പറഞ്ഞു.


വിഭാഗീയത വാക്കേറ്റമായി; പൊന്നാനിയിൽ സിപിഎം ബ്രാഞ്ച് സമ്മേളനം നിർത്തിവെച്ചു – Jaihind TV\nമലപ്പുറം : സിപിഎം പൊന്നാനി നഗരം ലോക്കൽ കമ്മിറ്റിക്ക് കീഴിലെ ആദ്യ ബ്രാഞ്ച് സമ്മേളനം വാക്കേറ്റത്തെ തുടർന്ന് നിര്‍ത്തിവെച്ചു. നിയസഭാ തെരഞ്ഞടുപ്പിലെ വിഭാഗീയ പ്രശ്നങ്ങളാണ് കാര്യങ്ങള് സംഘർഷത്തിലേക്കെത്തിച്ചത്. തുടർന്ന് ഏരിയാ നേതൃത്വം ഇടപെട്ട് സമ്മേളനം നിർത്തിവെപ്പിക്കുകയായിരുന്നു.\nബ്രാഞ്ച് സമ്മേളനത്തിന്‍റെ ചുമതലയുമായി ബന്ധപ്പെട്ട പടലപ്പിണക്കമാണ് വാക്കേറ്റത്തിലും സംഘര്‍ഷത്തിലേക്കും എത്തിയത്. പൊന്നാനി നഗരം ലോക്കൽ സെന്‍റർ അംഗവും മത്സ്യത്തൊഴിലാളി ഫെഡറേഷൻ (സിഐടിയു) ജില്ലാസെക്രട്ടറിയുമായ കെ.എ റഹീമിനായിരുന്നു മീൻതെരുവ് ബ്രാഞ്ച് സമ്മേളനത്തിന്‍റെ ചുമതല. എന്നാൽ ബ്രാഞ്ച് കമ്മിറ്റിയംഗവും പൊന്നാനി നഗരസഭാ കൗൺസിലറുമായ സൈഫുദ്ദീൻ ഉൾപ്പെടെയുള്ളവർ റഹീമിനെ സമ്മേളനത്തിൽ പങ്കെടുപ്പിക്കില്ലെന്ന് നിലപാടെടുത്തു. റഹീം വിഭാഗീയ പ്രവര്‍ത്തനങ്ങള് നടത്തിയെന്ന് ആരോപിച്ചായിരുന്നു എതിർ വിഭാഗത്തിന്‍റെ നീക്കം. നിയമസഭാ തെരഞ്ഞെടുപ്പ് സമയത്ത് റഹീം നടത്തിയ നീക്കങ്ങളാണ് പൊന്നാനിയിൽ പ്രതിഷേധപ്രകടനം വരെ എത്തിച്ചതെന്ന് സമ്മേളനത്തിനെത്തിയ ഒരു വിഭാഗം ചൂണ്ടിക്കാട്ടി.\nറഹീമിനെതിരെ പ്രതിഷേധം ശക്തമാവുകയും സംഘർഷത്തിലേക്ക് നീങ്ങുകയും ചെയ്ത സാഹചര്യത്തില് സമ്മേളനം അവസാനിപ്പിക്കാന് ഏരിയാ നേതൃത്വം തീരുമാനിക്കുകയായിരുന്നു. സിപിഎം ജില്ലാ കമ്മിറ്റിയംഗം പ്രൊഫ. എം.എം നാരായണൻ, പൊന്നാനി ഏരിയാ സെക്രട്ടറി അഡ്വ. പി.കെ ഖലീമുദ്ദീൻ, ലോക്കൽ സെക്രട്ടറി യു.കെ അബൂബക്കർ തുടങ്ങിയ നേതാക്കളുടെ സാന്നിധ്യത്തിലായിരുന്നു പ്രതിഷേധം.


എം.പി അബ്ദുസ്സമദ് സമദാനി എം.എല്.എ /സ്മരണ\nവലിയവരായാലും ചെറിയവരായാലും അവര് ദേഹവിയോഗം ചെയ്തുപോകുമ്പോള് നമ്മുടെ മനസ്സില് അവര് വിട്ടേച്ചുപോകുന്നത് എന്താണ്? അവര് പാണ്ഡിത്യം, പ്രതിഭ, അധികാരം, പ്രശസ്തി എന്നിവയിലെല്ലാം വിരാജിച്ചവരാകാം. അതെല്ലാം അതിന്റേതായ സ്ഥാനത്ത് പ്രധാനം തന്നെ. സമൂഹത്തിനായി അവര് വെടിഞ്ഞുപോകുന്ന നന്മകളില് അതിന്റെയെല്ലാം സദ്ഫലങ്ങള് തീര്‍ച്ചയായും ഉണ്ടായെന്നും വരാം. പക്ഷേ, വ്യഷ്ടിമാനസങ്ങളെ അവര് സ്പര്‍ശിക്കുന്നത് അതിലൂടെയൊന്നുമല്ല എന്നതാണ് ചരിത്രം നല്‍കുന്ന പാഠം.\nആദര്‍ശങ്ങളുടെയും സിദ്ധാന്തങ്ങളുടെയും പ്രത്യയശാസ്ത്രങ്ങളുടെയും പ്രസ്ഥാനങ്ങളുടെയും പേരില് ആത്മാര്‍ഥമായിത്തന്നെ പ്രവര്‍ത്തിക്കുകയോ പോരാടുകയോ അതിന്റെ പേരില് മേനി നടിക്കുകയോ ചെയ്യുന്നവരില് പലരും മനുഷ്യ പാരമ്പര്യത്തിലെ ഈ പൊരുള് അന്വേഷിക്കാനോ സ്വായത്തമാക്കാനോ മെനക്കെടാറില്ല. അവസാനം അവരുടെയെല്ലാം ആദര്‍ശവാശിയുടെ പടയോട്ടങ്ങള്‍ക്കു ശേഷം അവര് കണ്ടെത്തുന്നത് തങ്ങളുടെ ബന്ധങ്ങളില് ശൂന്യത മാത്രമായിരിക്കും. മസ്തിഷ്‌കത്തിന്റെ ഊഷര ഭൂമിയിലൂടെയായിരുന്നു തങ്ങളുടെ ജീവിതസഞ്ചാരമെന്ന് അവസാനം അവരില് ചിലരെങ്കിലും തിരിച്ചറിയുന്നു.\nഎന്നാല്, ഹൃദയമാര്‍ഗേണ കടന്നുപോകുന്നവര് പിന്‍ഗാമികളുടെ ഉള്ളില് വളരെ പെട്ടെന്നു സ്വാധീനം നേടിയെടുക്കുന്നു. അവരുടെ വാക്കും പെരുമാറ്റവും നടപ്പും ഇരിപ്പുമെല്ലാം മറ്റുള്ളവരുടെ മനസ്സില് മായാത്ത മുദ്രകള് ചാര്‍ത്തുന്നു. ഒരു നോട്ടം കൊണ്ടും ഒരു മാത്ര കൊണ്ടും അവര് ഹൃദയങ്ങളെ കീഴടക്കുന്നു. അവര് വിടചൊല്ലി പിരിയുമ്പോഴാകട്ടെ അവരോട് ഇടപഴകുകയോ പരിചയിക്കുകയോ ചെയ്തവര് കദനത്തിന്റെ വേദന അനുഭവിക്കുന്നു.\nമനുഷ്യ ജീവിതത്തിന്റെ വൈചാരികതലത്തിനും അപ്പുറത്തുള്ളതും അതിനേക്കാള് അഗാധവുമാണ് അതിന്റെ വൈകാരിക തലമെന്നു തിരിച്ചറിഞ്ഞ മഹത്തുക്കള്‍ക്കു മാത്രമേ അങ്ങനെയൊരു വിഷാദാത്മകമായ വിരഹം സൃഷ്ടിക്കാനാവുകയുള്ളൂ. ഹൃദയത്തെ തൊട്ടറിഞ്ഞവര് കാലയവനിക്കപ്പുറത്തേക്ക് മായുമ്പോള് ഹൃദയം തപിക്കുന്നു. എന്തോ വിലപ്പെട്ട ഒന്ന് നഷ്ടപ്പെട്ടുപോയിരിക്കുന്നു എന്ന സത്യം നാം മനസ്സിലാക്കുമ്പോള് ഹൃദയം നാമറിയാതെ അവര്‍ക്കായി തേങ്ങുന്നു.\nഅവരുടെ പ്രസംഗവും പ്രവര്‍ത്തനവും ഹൃദയപരമായിരിക്കും. കരള്‍ച്ചോര കലര്‍ന്ന വാക്ക് മറ്റുള്ളവരുടെ കരളലിയിപ്പിക്കുക തന്നെ ചെയ്യും. അല്ലാമാ ഇഖ്ബാലിന്റെ മൊഴി പോലെ: ''ഹൃദയത്തില് നിന്ന് നിര്‍ഗളിക്കുന്ന വാക്കിന് സ്വാധീനശക്തിയുണ്ട്. അതിനു ചിറകില്ലെങ്കിലും പറക്കാനുള്ള കരുത്തുണ്ട്.''\nഒരു ആംഗലേയ ആപ്തവാക്യമുണ്ട്: ''നിങ്ങളുടെ എല്ലാ വാക്കുകളും ആളുകള് ഓര്‍ത്തിരിക്കണമെന്നില്ല; അതുപോലെ നിങ്ങളുടെ സകല പ്രവൃത്തികളും അവര് ഓര്‍മിച്ചുകൊള്ളണമെന്നില്ല. എന്നാല്, ആളുകളെ വികാരഭരിതരാക്കിയ നിങ്ങളുടെ രീതി വിശേഷങ്ങള് അവര് ഒരിക്കലും മറക്കുകയില്ല.''\nചിലര് വൈകാരിക ഭാവങ്ങളെ പഴിക്കുകയും അതിനെ അധമമായി ചിത്രീകരിക്കുകയും ചെയ്യാറുണ്ട്. അത്തരക്കാര് പലപ്പോഴും 'വിചാരത്തടവുകാര്' ആയിരിക്കും, ചിന്തയുടെ ശുഷ്‌കമായ ലോകത്ത് നിന്ന് ഒരിക്കലും പുറത്തുകടക്കാത്തവര്. ജീവിതത്തില് നിന്ന് അതിന്റെ വൈകാരികാംശം ചോര്‍ത്തിക്കളഞ്ഞാല് പിന്നെ എന്താണ് അവശേഷിക്കുക? വികാരങ്ങളുടെ ആര്‍ദ്രഭാവങ്ങളാല് തരളിതനാകാത്ത വ്യക്തിയും സമൂഹവും ഈ ഭൂലോകത്തിന് എന്താണ് നല്‍കുക? സമൂഹത്തിനും കുടുംബത്തിനും പോകട്ടെ, സ്വന്തത്തിനു തന്നെ പ്രയോജനപ്പെടാത്തവനായിത്തീരും ഏതു വികാരശൂന്യനും.\nചിന്തയും വിചാരവും വേണ്ടെന്നല്ല ഇതിന്റെ അര്‍ഥം. അതിനെ അതിജയിച്ചു നില്‍ക്കുന്ന വികാരമണ്ഡലം വ്യക്തിയുടെ ഉള്ളില് അനിവാര്യമാണെന്ന സത്യമാണ് ഗ്രഹിക്കപ്പെടേണ്ടത്. അതായത് മസ്തിഷ്‌കമല്ല ഹൃദയമാണ് വ്യക്തിയെയും സമൂഹത്തെയും നയിക്കേണ്ടത്. മസ്തിഷ്‌കത്തെത്തന്നെ നേരെ നടത്താന് ഹൃദയത്തിന്റെ മാര്‍ഗദര്‍ശകത്വം അനിവാര്യമാണ്. അല്ലാമാ ഇഖ്ബാലിന്റെ ഭാഷയില് ''നംറൂദിന്റെ അഗ്നികുണ്ഠത്തിലേക്ക് ഹൃദയസ്‌നേഹം എടുത്തുചാടി. അത് കണ്ട് ബുദ്ധി മൂക്കത്ത് വിരല് വെച്ചുപോയി!''\nഅബ്ദുല് അഹദ് തങ്ങള് എന്ന സാത്വികനെ ഓര്‍ക്കുമ്പോള് ഈ ഹൃദയസ്പര്‍ശിത്വമാണ് മനസ്സില് നിറഞ്ഞുനില്‍ക്കുന്നത്. അദ്ദേഹത്തിന്റെ വ്യക്തിത്വം മുഴുവന് ഹൃദയ സംസ്‌കാരത്തില് അധിഷ്ഠിതമായിരുന്നു. അതുകൊണ്ടുതന്നെ ആ ജീവിതം ഹൃദ്യവും ഹൃദയാവര്‍ജകവുമായി. മനസ്സില് നിന്ന് ആ മന്ദഹാസം മായുന്നേയില്ല. അത് പൂര്‍ണമായും ഉള്ളില് നിന്നു വരുന്നതായിരുന്നു. ഹൃദയം ചിരിക്കുകയായിരുന്നു. അസാമാന്യമായ ഈ ഹൃദയപരത തന്നെയായിരുന്നു തങ്ങളുടെ ഏറ്റവും വലിയ മൂലധനം. ആരോടും ഹൃദയപൂര്‍വം മാത്രം സംവദിച്ച അദ്ദേഹത്തിന് ആരും അന്യരായിരുന്നില്ല. ആ ജീവിതം വിശുദ്ധമായിരുന്നു, ഹൃദയമോ നിര്‍മലവും.\nവിനയം, ലാളിത്യം, സൗമ്യത തുടങ്ങിയ സദ്ഗുണങ്ങളെല്ലാം അബ്ദുല് അഹദ് തങ്ങളുടെ സല്‍സ്വഭാവത്തിന്റെ ആത്മാംശങ്ങളായിരുന്നു. എന്നാല്, ഈ മേന്മകളെല്ലാം മൗലികമായ ഹൃദയ സംസ്‌കാരത്തിന്റെ പ്രതിഫലനങ്ങള് മാത്രമായിരുന്നു. ഈ മഹനീയ ഗുണങ്ങളൊന്നും തങ്ങള് ഏതെങ്കിലും രീതിയിലുള്ള ശിക്ഷണ ക്രമത്തിലൂടെ ആര്‍ജിച്ചതായിരുന്നില്ല. മറിച്ച് അതെല്ലാം നൈസര്‍ഗികമായി അദ്ദേഹത്തിന്റെ വ്യക്തിസത്തയില് ഊട്ടപ്പെട്ടിരുന്നുവെന്നതാണ് വാസ്തവം. തങ്ങളോട് ഇടപഴകുന്നവര്‍ക്കെല്ലാം വളരെ പെട്ടെന്നു മനസ്സിലാകുന്ന ഒരു കാര്യമുണ്ട്. അത് ആ പെരുമാറ്റത്തിലെ സ്വാഭാവികതയായിരുന്നു.\nജീവിതത്തിലെ ദീര്‍ഘമായൊരു കാലം ഒരു മുറിയുടെ മൂലയിലെ കസേരയില് ഇരുന്നു കൊണ്ടാണ് അബ്ദുല് അഹദ് തങ്ങള് മഹത്തായ സേവനങ്ങള് പലതും നിര്‍വഹിക്കുകയുണ്ടായത്. തീര്‍ത്തും നിശ്ശബ്ദവും നിസ്വാര്‍ഥവും നിര്‍മലവുമായ കര്‍മസപര്യ. പ്രശാന്തനായിരുന്ന് വലിയ വലിയ കാര്യങ്ങള് അദ്ദേഹം ചെയ്തു തീര്‍ത്തു. പ്രസ്ഥാനങ്ങള്, സ്ഥാപനങ്ങള്, സംരംഭങ്ങള്.. എല്ലാം ആ ഇരുന്ന ഇരിപ്പിലിരുന്ന് അദ്ദേഹം നയിച്ചു. എല്ലാം നിരീക്ഷിച്ചു, ഗ്രഹിച്ചുള്‍ക്കൊണ്ടു. പക്ഷേ, തുളുമ്പിയില്ല, എപ്പോഴും നിറഞ്ഞുതന്നെ നിലകൊണ്ടു.\nആ ഇരിപ്പില്, ആ മുഖത്ത് എപ്പോഴും രണ്ടു വൈശിഷ്ട്യങ്ങള് തിളങ്ങിനിന്നു; പ്രശാന്തിയും പ്രസാദാത്മകതയും. പരിസരത്തെ പ്രോജ്വലമാക്കാന് പര്യാപ്തമായ ഈ ഇരട്ട സൗഭാഗ്യങ്ങള് ആ വ്യക്തിത്വത്തില് ജന്മനാ തന്നെ പ്രതിഫലിച്ചു. മ്ലാനത അദ്ദേഹത്തിന്റെ പരിസരത്തേക്കു പോലും എത്തിനോക്കിയില്ല. ചിലപ്പോള് മുഖത്ത് ഒരു ഗാംഭീര്യം ദൃശ്യമാകുമായിരുന്നു. അത് ഭക്തിയുടേതു മാത്രമായിരുന്നു. ദൈവസ്മരണയുടെയും പ്രാര്‍ഥനയുടെയും വേളകളില് ആ വദനത്തില് അര്‍ഥവത്തായൊരു ഗൗരവം സ്ഫുരിച്ചുനിന്നു. വുദൂവിന്റെയും നമസ്‌കാരത്തിന്റെയും നൈരന്തര്യമാണ് ആ മുഖത്തെ ചൈതന്യത്തിന് ഹേതുകമെന്ന് പലപ്പോഴും തോന്നിയിട്ടുണ്ട്.\n'പ്രകാശധവളിമ' എന്നൊക്കെ നാം പറയാറുണ്ട്. ആ വാക്ക് പൂര്‍ണമായും ഇണങ്ങുന്ന ഒരു വ്യക്തിത്വത്തെ കണ്ടെത്താന് അബ്ദുല് അഹദ് തങ്ങളെ കണ്ടുമുട്ടിയാല് മതിയായിരുന്നു. ഇനി ആ രൂപം കാണാന് കഴിയില്ല. പക്ഷേ 'യശോധവളിമ' അവശേഷിക്കുന്നു. തങ്ങള് യശസ്സില് ഇനിയും ജീവിക്കും.\n'ദീന് ഗുണകാംക്ഷയാണ്' എന്ന പ്രവാചക വചനത്തിന്റെ അന്തസ്സത്ത ഉള്‍ക്കൊള്ളുന്ന വീക്ഷണമാണ് അബ്ദുല് അഹദ് തങ്ങള് സദാ വെച്ചുപുലര്‍ത്തിയത്. വേദി ഏതാകട്ടെ, ദീനീ സേവനമേഖലയുടെ സാഹചര്യവും സ്വഭാവവും എന്താകട്ടെ, പ്രവര്‍ത്തിക്കുന്ന വ്യക്തിയുടെ മനോഭാവത്തിന് മാത്രം അദ്ദേഹം പ്രാധാന്യം നല്‍കി. കക്ഷി വ്യത്യാസങ്ങളുടെയോ നിലപാടുകളിലെ വ്യതിയാനങ്ങളുടെയോ ഭാവപ്പകര്‍ച്ചകള് ആ വലിയ വ്യക്തിത്വം പ്രധാനമായിക്കണ്ടില്ല. വ്യക്തികളുടെ സദുദ്ദേശ്യത്തെയും ലക്ഷ്യബോധത്തെയും മാനിക്കാനുള്ള വിശാല മനസ്സ് അദ്ദേഹത്തിന്റെ ഏറ്റവും വലിയ പ്രത്യേകതയായിരുന്നു.\nആശയങ്ങളുടെ മാത്രമല്ല, വ്യക്തികളുടെയും ആദര്‍ശപരതയില് തങ്ങള് ഉറച്ചുവിശ്വസിച്ചു. തര്‍ക്കവും കലഹവുമെല്ലാം ആ പരിപക്വമനസ്സിന് ഒട്ടും താല്‍പര്യജനകമായിരുന്നില്ല. ആ ഹൃദയനേത്രം എപ്പോഴും അപരന്റെ ഹൃദയത്തിലേക്ക് മാത്രം നോക്കി. വ്യക്തിപരമായ അനുഭവത്തില് ഈ ലേഖകനും തങ്ങളുടെ ഈ മഹത്വത്തിന് സാക്ഷിയായിട്ടുണ്ട്. അത്തരം അനുഭവങ്ങള് ആ ഉയര്‍ന്ന വ്യക്തിത്വത്തോടുള്ള ആദരം വര്‍ധിപ്പിക്കുകയും അതിന്റെ തീക്ഷ്ണതയില് വികാരഭരിതനായിപ്പോവുകയും ചെയ്തിട്ടുണ്ട്. ഈ മനുഷ്യ രത്‌നത്തോട് സമ്പര്‍ക്കം പുലര്‍ത്താന് എനിക്കും ഭാഗ്യമുണ്ടായി. അല്ലാഹുവിന്റെ അനുഗ്രഹം തന്നെ.\nഎന്റെ വന്ദ്യപിതാവ് എം.പി അബ്ദുല് ഹമീദ് മൗലവിയും അബ്ദുല് അഹദ് തങ്ങളും തമ്മില് സുഹൃദ് ബന്ധം ഉണ്ടായിരുന്നു. അതും കൂടി പരിഗണിച്ചായിരിക്കണം തങ്ങള് എന്നോട് സ്‌നേഹത്തില് കവിഞ്ഞൊരു വാത്സല്യം കാണിച്ചത്. അതിനു അന്ത്യം വരെ ഒരിക്കലും ഒരു കുറവും അനുഭവപ്പെടുകയുണ്ടായില്ല. കാണുമ്പോഴൊക്കെ ആ തൂമന്ദഹാസവും വലിയ പരിഗണനയും സമ്മാനമായി ലഭിച്ചു. ഓരോ കൂടിക്കാഴ്ചയിലും ഉള്ളു തുറന്നു ചിരിക്കുക മാത്രമല്ല, ഉള്ളു തുറന്നു സംസാരിക്കുകയും ചെയ്തു. അപ്പോഴെല്ലാം ആ ഹൃദയസാന്നിധ്യം അനുഭവിച്ചു.\nഹൃദയപരതയെക്കുറിച്ചാണല്ലോ പറഞ്ഞുവന്നത്. ദീനിന്റെ ഉള്‍സാരം മുഴുവന് യഥാര്‍ഥത്തില് അതിനോട് ബന്ധപ്പെട്ടതല്ലേ? ഹൃദയമെന്ന 'മാംസപിണ്ഡ'ത്തിന്റെ നന്മ-തിന്മകളാണ് മുഴു ശരീരത്തിന്റെയും നന്മ-തിന്മകളെ നിശ്ചയിക്കുന്നതെന്ന് നബി(സ) മൊഴിഞ്ഞു. 'തഖ്‌വ' എന്ന ദൈവഭക്തി ഹൃദയത്തിലാണെന്ന് സൂചന നല്‍കിക്കൊണ്ട് അവിടുന്ന് നെഞ്ചിനു നേരെ വിരല്‍ചൂണ്ടിക്കാട്ടി. മനുഷ്യരുടെ രൂപമോ ശരീരമോ അല്ല, അവരുടെ ഹൃദയമാണ് അല്ലാഹു നിരീക്ഷിക്കുന്നതെന്നും പുണ്യ റസൂല്(സ) ഉണര്‍ത്തി. ദൈവസ്മരണയിലൂടെ പ്രോജ്വലമാകുന്നതും പിശാചിന്റെ വാസസ്ഥാനമായി ഇരുളടഞ്ഞുപോകുന്നതും ഹൃദയം തന്നെ. ഒരു ഉര്‍ദു കവിയുടെ വാക്കുകള്: ''ഹൃദയത്തിലെ വാസസ്ഥാനം അത്ഭുതകരം, ഹൃദയത്തിന്റെ താഴ്‌വാരവും അത്ഭുതകരം; ഇവിടെയാണ് നാം കിനാക്കളുടെ ചെടികള് നട്ടത്, പക്ഷേ മഴ പെയ്യുമെന്നതിന് എന്തുറപ്പാണുള്ളത്?''\nഒരു ധന്യപുരുഷന്റെ ഹൃദയപ്രവാഹം കൂടി ചരിത്രത്തില് ലയിച്ചു. നിര്യാണാനന്തരം രണ്ടു ദിവസം കഴിഞ്ഞ് അബ്ദുല് അഹദ് തങ്ങളുടെ വീട്ടില് ചെന്നപ്പോള് മക്കളും മരുമക്കളും മറ്റു ബന്ധുക്കളുമായി അവിടെ ഉണ്ടായിരുന്നവരെല്ലാം ഒരു സദസ്സിലെന്ന പോലെ എന്നെ കൂടെയിരുത്തി. ഞങ്ങള് ഏറെ സമയം ആ ജീവിത കഥകള് പറഞ്ഞുകൊണ്ടിരുന്നു. ഹൃദയസംവേദനത്തിന്റെ മഹാ ഗാഥകള്. 'നിങ്ങള് നിങ്ങളുടെ പരേതരുടെ നന്മകള് അനുസ്മരിക്കുക' എന്ന പ്രവാചക വചനത്തിന്റെ പ്രകാശം പരന്ന സന്ദര്‍ഭം. ഓര്‍മകള് പ്രാര്‍ഥനകളായി. ഹൃദയങ്ങള് മഗ്ഫിറത്തിനായി തേടി. കഠിനമായ ഹൃദയവേദനയോടെയാണെങ്കിലും ഉറച്ച വാക്കുകളിലൂടെയാണ് അവര് കുടുംബനാഥനെക്കുറിച്ച് സംസാരിച്ചത്. അദ്ദേഹത്തില് നിന്ന് അവര്‍ക്ക് ലഭിച്ച ശിക്ഷണത്തിന്റെ സ്വഭാവം ആ സന്ദര്‍ഭത്തില് വീണ്ടും ബോധ്യമായി.\nവികാരസാന്ദ്രമായ അന്തരീക്ഷത്തില് വിട ചോദിച്ചുപോരുമ്പോള് അവര് പറഞ്ഞു, തങ്ങളെക്കുറിച്ച് എഴുതണമെന്ന്. എനിക്കും തോന്നി എന്റെ ഉള്ളില് തട്ടിയ ആ വ്യക്തിത്വ മാഹാത്മ്യത്തെപ്പറ്റി എന്റെയും രണ്ടു വരി രേഖപ്പെടുത്തണമെന്ന്. തങ്ങളുടെ വീട്ടില് ഇരുന്നപ്പോള് അനുഭവപ്പെട്ട ഒരു അഭിമാനമുണ്ട്: ഞാനും ആ കുടുംബത്തിനു പുറത്തല്ലല്ലോ എന്ന്. തങ്ങളുടെ വ്യക്തിത്വത്തിനുള്ളില് ഞാനെന്ന പോലെ, എന്റെ ഹൃദയത്തില് തങ്ങള് എന്ന പോലെ പരസ്പരം അകപ്പെട്ടിരിക്കുന്നു. ആ ഹൃദയ സ്‌നേഹത്തിന്റെ മൃദുസ്‌മേരം എന്നെയും അധീനനാക്കിയിരുന്നു.


കശ്മീര് മന്ത്രി ആക്രമണത്തില് നിന്ന് രക്ഷപ്പെട്ടു | J - Malayalam Oneindia\nകശ്മീര് മന്ത്രി ആക്രമണത്തില് നിന്ന് രക്ഷപ്പെട്ടു\nശ്രീനഗര്: ജമ്മു കശ്മീര് ഗ്രാമവികസനമന്ത്രി പീര്‍സാദ മുഹമ്മദ് സയിദ് തീവ്രവാദി ആക്രമണത്തില് നിന്ന് രക്ഷപ്പെട്ടു.\nനവംബര് 23 ശനിയാഴ്ച വൈകീട്ട് തന്റെ മണ്ഡലമായ കോകര്‍നാഗിലേക്ക് പോവുകയായിരുന്ന മന്ത്രിയുടെ വാഹനത്തിന് നേരെ തീവ്രവാദികള് നിറയൊഴിക്കുകയായിരുന്നു. നിരയായി പോവുന്ന വാഹനങ്ങള്‍ക്ക് നേരെ നടത്തിയ വെടിവെപ്പില് മന്ത്രിക്ക് പരിക്കേറ്റില്ല.\nജമ്മു കശ്മീരില് പുതിയ സര്‍ക്കാര് അധികാരത്തില് വന്നതിന് ശേഷം ആദ്യമായാണ് ഒരു മന്ത്രിക്ക് നേരെ ആക്രമണം നടക്കുന്നത്.\nമന്ത്രിയെ അനുഗമിക്കുകയായിരുന്ന വാഹനത്തിലെ മൂന്ന് പൊലീസുകാര് പുറത്തേക്ക് ചാടിയതിനെ തുടര്‍ന്ന് പരിക്കേറ്റു.\nലെഷ്കാര് ഇ തോയിബയോട് സഹകരിച്ച് പ്രവര്‍ത്തിക്കുന്ന അല്-നസ്റീന് ആക്രമണത്തിന്റെ ഉത്തരവാദിത്തം ഏറ്റെടുത്തിട്ടുണ്ട്.


മൂന്നാറിൽ ഭൂമി കൈയേറ്റം; സ്പിരിറ്റ് ഇൻ ജീസസ് തലവൻ ടോം സക്കറിയക്കെതിരെ പൊലീസ് കേസെടുത്തു\nThu Nov 15 2018 17:03:43 GMT+0530 (IST)\nNarada Desk| Updated On: 2017-04-21 06:35:42.0 | Location :\nസർക്കാർ ഭൂമിയിൽ അതിക്രമിച്ചുകയറുക, കുരിശ് നാട്ടി സ്ഥലം കൈയേറുക എന്നീ കുറ്റങ്ങൾ ചുമത്തി 1957 ഭൂസംരക്ഷണ നിയമപ്രകാരമാണ് കേസെടുത്തിരിക്കുന്നത്. ഉടമ്പഞ്ചോല അഡീഷനൽ തഹസീൽദാർ എം കെ ഷാജിയുടെ നിർദേശ പ്രകാരം ശാന്തൻപാറ പൊലീസാണ് കേസെടുത്തത്.\nമൂന്നാർ സൂര്യനെല്ലി പാപ്പാത്തിചോലയില് സർക്കാർ ഭൂമി കൈയേറിയതിന് സിപിരിറ്റ് ഇൻ ജീസസ് എന്ന ക്രിസ്ത്യന് സംഘടനയുടെ സ്ഥാപകൻ ടോം സക്കറിയക്കെതിരെ കേസെടുത്തു. അനധികൃതമായി ഭൂമി കൈയേറിയതിനാണ് പൊലീസ് കേസെടുത്തിരിക്കുന്നത്.\nഇതുകൂടാതെ ഉദ്യോഗസ്ഥരെ തടഞ്ഞതിന് തൃശൂർ മണ്ണുത്തി സ്വദേശി പൊറിഞ്ചു എന്നയാൾക്കെതിരെയും കേസെടുത്തിട്ടുണ്ട്. ഔദ്യോഗിക കൃത്യനിർവ്വഹണം തടസ്സപ്പെടുത്തിയതിനാണ് ഇയാൾക്കെതിരെ നടപടി. ഇരുവരും ഒളിവിലാണെന്നു പൊലീസ് പറഞ്ഞു.\nകൈയേറ്റമൊഴിപ്പിക്കലിന്റെ ഭാഗമായി ഇന്നലെ പാപ്പാത്തിച്ചോലയിൽ പൊളിച്ചുമാറ്റിയ കുരിശ് സ്പിരിറ്റ് ഇന് ജീസസ് എന്ന സംഘടന സ്ഥാപിച്ചതായിരുന്നു. കുരിശ് സ്ഥാപിച്ചിരുന്ന ചിന്നക്കനാല് വില്ലേജിലെ 34/1 എന്ന സര്‍വ്വേ നമ്പറില് രണ്ടായിരത്തോളം ഏക്കര് ഭൂമിയുണ്ട്. ഇതില് കുരിശിന് സമീപത്തെ നൂറുകണക്കിന് ഏക്കര്, സ്പിരിറ്റ് ഇന് ജീസസ് കൈയേറിയിട്ടുണ്ടെന്ന് ഉടുമ്പന്‍ചോല ഡെപ്യൂട്ടി തഹസില്‍ദാറുടെ അന്വേഷണ റിപ്പോര്‍ട്ടില് വ്യക്തമായിരുന്നു.\nസബ്കളക്ടര് ശ്രീറാം വെങ്കിട്ടരാമന്റെ നേതൃത്വത്തിലുള്ള സംഘമാണ് കുരിശ് പൊളിച്ചമാറ്റിയത്. കുരിശ് പൊളിച്ചുനീക്കുന്നത് തടയാന് ചിലര് ശ്രമിച്ചെങ്കിലും പരാജയപ്പെട്ടിരുന്നു. വാഹനങ്ങള് റോഡിലിട്ട് തടയാനായിരുന്നു ശ്രമമെങ്കിലും ജെസിബി ഉപയോഗിച്ച് വാഹനങ്ങള് നീക്കി സംഘം മുന്നോട്ടുപോവുകയായിരുന്നു.\nആദ്യം ചുറ്റിക ഉപയോഗിച്ച് പൊളിച്ചും പിന്നീട് ട്രാക്ടറെത്തിച്ച് ഡ്രില്ല് ചെയ്യുകയും ചെയ്ത ശേഷം ജെസിബി എത്തിച്ച് കുരിശ് ഇടിച്ചു താഴെയിടുകയായിരുന്നു. കുരിശിനു സമീപമുള്ള താത്കാലിക ഷെഡ് സംഘം പൊളിച്ച് തീയിടുകയും ചെയ്തു.\nSpirit in jesus


ജ്യോതിഷകുലം [ Jyothishakulam ] E-mail : jyotishakulam@gmail.com: പറയിടുന്നത് എന്തിനാണ്?\nപറയിടുന്നത് ജന്മനാളിലുള്ള ദോഷങ്ങള് തീരുന്നതിനും വീടിന് ഐശ്വര്യമുണ്ടാകുന്നതിനും വേണ്ടിയാണ്.\nകേരളത്തിലെ പല ക്ഷേത്രങ്ങളിലും ഉത്സവത്തോടനുബന്ധിച്ച് പറയിടുന്ന പതിവുണ്ട്. ദേവന്റെി വിഗ്രഹം ആനയുടെ മുകളില് എഴുന്നെള്ളിച്ച് ഓരോ ഗൃഹത്തിലും എത്തുന്നു. ക്ഷേത്രത്തിലെ പൂജാരിയാണ് എഴുന്നള്ളിക്കുന്നത്. ചെണ്ടയും, മദ്ദളവും, വെടിയും ഉണ്ടായിരിക്കും.\nവീട്ടിലെ ഗൃഹസ്ഥ മുറ്റമടിച്ച് വൃത്തിയാക്കി തറ ചാണകം കൊണ്ട് മെഴുകുന്നു. അതിനുശേഷം അതിനു മുകളില് അരിമാവുകൊണ്ട് കാലം വരയ്ക്കുന്നു. അതിനുമുകളില് തൂശനില നിരത്തി വിളക്ക് കത്തിച്ചതിനുശേഷം ഗണപതിയ്ക്ക് വയ്ക്കുന്നു. ദേവന്റെന വിഗ്രഹം മുറ്റത്തുവന്നാലുടന് ഒരുപറ നെല്ല് വിളക്കിന് മുന്നില് വയ്ക്കുന്നു. പൂജാരി പൂജിച്ചതിനുശേഷം നെല്ല് ദേവനായി സമര്പ്പികക്കുന്നു. പൂജാരിയ്ക്ക് ദക്ഷിണ കൊടുത്തുകഴിഞ്ഞാല് പറയിടല് തീര്ന്നു .\nPosted by Jyotisha Kulam at 10:34


മഞ്ഞായാലും മഴയായാലും ദിവസവും പോസ്റ്റുമാനെത്താൻ കാത്തിരിക്കുന്ന നായ: ഒരു അപൂർവ സൗഹൃദം! | Mailman Just Lost His Dog; Doesn’t Expect The Friendship A Golden Retriever On His Route Offers\nമഞ്ഞായാലും മഴയായാലും ദിവസവും പോസ്റ്റുമാനെത്താൻ കാത്തിരിക്കുന്ന നായ: ഒരു അപൂർവ സൗഹൃദം!\nമനോരമ ലേഖകൻ July 05, 2020 11:05 AM IST\nമിഷിഗണിലെ ഒരു കുടുംബത്തോടൊപ്പം ജീവിക്കുന്ന മൂസ് എന്ന നായ കുറച്ചു കാലം മുൻപാണ് ആ പ്രദേശത്ത് കത്തുകളുമായി എത്തുന്ന പോസ്റ്റുമാനെ വീടിന്റെ ജനാലയിലൂടെ കണ്ടത്. അടുത്ത ദിവസം മുതൽ പോസ്റ്റുമാനെ മൂസ് കൂടുതൽ ശ്രദ്ധിച്ചുതുടങ്ങി. അങ്ങനെ ഒരു ദിവസം പോസ്റ്റുമാന്റെ വാഹനം വരാറായ സമയത്ത് വീടിനു വെളിയിൽ ഓടിയെത്തി വാലും ആട്ടി അവൻ കാത്തിരിപ്പ് തുടങ്ങി.\nഇതു തിരിച്ചറിഞ്ഞിട്ടെന്നവണ്ണം പോസ്റ്റുമാൻ വണ്ടി ഒതുക്കി നിർത്തി അവനരികിലേക്കു വന്നു. ദീർഘകാലമായി ബന്ധമുള്ള സുഹൃത്തുക്കളെ പോലെ പോലെ നിമിഷനേരം കൊണ്ട് രണ്ടുപേരും ഒരുപാടടുത്തു. പോസ്റ്റുമാൻ തലോടുകയും ചേർത്തു പിടിക്കുകയും ചെയ്തപ്പോൾ ഒരു പരിചയക്കുറവുമില്ലാതെ ഏറെ സ്നേഹത്തോടെ മൂസ് തന്റെ മുൻകാലുകൾ ഉയർത്തി അദ്ദേഹത്തോട് സ്നേഹം പ്രകടിപ്പിച്ചു.\nപിന്നീടിങ്ങോട്ട് ഇതൊരു പതിവായി. ദിവസവും പോസ്റ്റുമാന്റെ വണ്ടി വരുന്ന സമയത്ത് മൂസ് മറ്റൊന്നും വകവയ്ക്കാതെ ഓടി വഴിയിലെത്തും. പോസ്റ്റുമാനാകട്ടെ എന്നും ഒരേ സമയത്ത് അവനെ കാണാനെത്തുകയും ചെയ്യും. മഞ്ഞുവീഴ്ചയുടെ സമയമായാലും കനത്തമഴയായാലും മൂസും പോസ്റ്റുമാനും ഈ പതിവ് മുടക്കാറില്ല. ഇരുവരും പരസ്പരം പുണർന്നു കുറച്ച് നേരം സ്നേഹം പങ്കുവയ്ക്കും. ഈ പതിവ് ശ്രദ്ധയിൽപ്പെട്ടതിനെ തുടർന്ന് മൂസിന്റെ ഉടമയായ മേഗൻ ഗ്രസിൻസ്കി ഇവരുടെ സൗഹൃദ നിമിഷങ്ങളുടെ ദൃശ്യങ്ങൾ പകർത്തി സമൂഹമാധ്യമങ്ങളിൽ പങ്കുവച്ചതോടെയാണ് ഈ അപൂർവ സൗഹൃദത്തിന്റെ കഥ പുറംലോകമറിഞ്ഞത്.\nഇരുവരെയും തമ്മിൽ അടുപ്പിക്കുന്ന മറ്റൊരു ആശ്ചര്യകരമായ വസ്തുത കൂടിയുണ്ട്. താൻ ഏറെ ഓമനിച്ച് ജീവന്റെ ഭാഗമായി കരുതിയ വളർത്തിയ നായയെ കുറച്ചു കാലങ്ങൾക്കു മുൻപ് മുൻപ് പോസ്റ്റുമാന് നഷ്ടപ്പെട്ടിരുന്നു. അതിനുശേഷം ആകെ മനസ്സുലഞ്ഞ അവസ്ഥയിലായിരുന്നു അദ്ദേഹം. മൂസിനെ കണ്ടമാത്രയിൽ തന്നെ അദ്ദേഹത്തിൻറെ സങ്കടം മനസ്സിലാക്കിയിട്ടെന്നവണ്ണം ആയിരുന്നു മൂസിന്റെ പ്രവർത്തി. തന്നാലാവുന്ന അത്രയും പോസ്റ്റുമാനുമായി അടുത്തിടപഴകാൻ ഗോൾഡൻ റിട്രീവർ ഇനത്തിൽപ്പെട്ട നായ ശ്രമിക്കുന്നത് ദൃശ്യങ്ങളിൽ കാണാം.\nഈ അപൂർവ സുഹൃത്തുക്കളുടെ ദൃശ്യങ്ങൾ സമൂഹമാധ്യമങ്ങളിൽ പങ്കുവച്ചതിനു ശേഷം ലോകമെമ്പാടുനിന്നും ലക്ഷക്കണക്കിനാളുകളാണ് ഇവർക്ക് ആശംസകളുമായെത്തുന്നത്. ഈ പ്രദേശത്തേക്ക് പോസ്റ്റുമാൻ ജോലിക്കെത്തിയിട്ട് വളരെ കുറച്ചു കാലമേ ആയിട്ടുള്ളൂ. പ്രിയപ്പെട്ട നായ നഷ്ടപ്പെട്ടതിൽ മനസ്സു തകർന്ന തനിക്ക് ഇത്രയും വിലപ്പെട്ട ഒരു സമ്മാനം പുതിയ തൊഴിൽസ്ഥലത്ത് കാത്തുവച്ചത് അദ്ദേഹത്തിന് ഇപ്പോഴും വിശ്വസിക്കാനായിട്ടില്ല. അവരുടെ സൗഹൃദം അങ്ങനെ തുടരട്ടെന്നാണ് എല്ലാവരുടെയും ആഗ്രഹം.\nEnglish Summary: Mailman Just Lost His Dog; Doesn’t Expect The Friendship A Golden Retriever On His Route Offers


വൈവിധ്യവൽക്കരണത്തിലൂടെ ഇലക്ട്രോണിക് വ്യവസായ രംഗത്ത് വൻ കുതിപ്പിന് ഒരുങ്ങുകയാണ് കണ്ണൂരിലെ കെൽട്രോൺ കോംപണന്റ് കോംപ്ലക്സ്. ഇന്ത്യയിലെ ആദ്യ സൂപ്പര് കപ്പാസിറ്റര് ഉല്‍പ്പാദനകേന്ദ്രത്തിന് ഈ പൊതുമേഖലാ വ്യവസായ സ്ഥാപനത്തിൽ മുഖ്യമന്ത്രി നാളെ ശിലാസ്ഥാപനം നടത്തും. ഒപ്പം കെ പി പി നമ്പ്യാര് സ്മാരക ഇലക്ട്രോണിക്‌സ് ഗവേഷണ വികസന കേന്ദ്രത്തിന്റെയും എം പി പി കപ്പാസിറ്റര് നിര്‍മ്മാണ കേന്ദ്രത്തിന്റെയും പൂര്‍ത്തിയായ വിവിധ നവീകരണപ്രവര്‍ത്തനങ്ങളുടെയും ഉദ്ഘാടനവും നടക്കും.\nഇലക്ട്രോണിക് വ്യവസായ രംഗത്തേക്കാവശ്യമായ സൂപ്പര്‍കപ്പാസിറ്റര് തദ്ദേശീയമായി നിര്‍മ്മിക്കുക എന്നതാണ് പുതിയ പ്ലാന്റിലൂടെ സ്ഥാപനം ലക്ഷ്യമിടുന്നത്. ആദ്യഘട്ടമായി 18 കോടി രൂപ ചെലവിലാണ് പ്ലാന്റ് ഒരുക്കുന്നത്. വിവിധ ഇലക്ട്രോണിക്‌സ് നിര്‍മ്മാണ മേഖലകളില് സൂപ്പര് കപ്പാസിറ്ററുകള്‍ക്ക് നിരവധി ആവശ്യങ്ങളുണ്ട്. നിലവില് ഇന്ത്യയില് വ്യാവസായിക ആവശ്യത്തിനുള്ള സൂപ്പര്‍കപ്പാസിറ്ററുകള് ഇറക്കുമതി ചെയ്യുകയാണ്. കെല്‍ട്രോണില് പുതിയ കേന്ദ്രം ഒരുങ്ങുന്നതോടെ ആവശ്യമായ കപ്പാസിറ്ററുകള് രാജ്യത്ത് തന്നെ ഉല്‍പാദിപ്പിക്കാനാകും. പൂര്‍ണ്ണമായും ആഭ്യന്തരമായി വികസിപ്പിച്ച സാങ്കേതിക വിദ്യയാണ് കപ്പാസിറ്റര് നിര്‍മ്മാണത്തിന് ഉപയോഗിക്കുന്നത്.\nകെല്‍ട്രോണിന്റെ സ്ഥാപക ചെയര്‍മാനും മാനേജിംഗ് ഡയറക്ടറും ആയിരുന്ന പദ്മഭൂഷണ് ഡോക്ടര് കെ.പി.പി. നമ്പ്യാരുടെ സ്മരണാര്‍ത്ഥം2കോടി രൂപ ചെലവിലാണ് ഇലക്ട്രോണിക്‌സ് ഗവേഷണ വികസന കേന്ദ്രം സജ്ജമാക്കിയത്.2കോടി രൂപ മുതല് മുടക്കിയാണ് എം പി പി കപ്പാസിറ്റര് ഉല്‍പ്പാദനകേന്ദ്രവും ഒരുക്കിയത്. കെ സി സി എല്ലിന്റെ വലിയ കുതിപ്പിന് വഴിയൊരുക്കുന്ന പദ്ധതികളാണ് ഇവ. പരിസ്ഥിതി സൗഹൃദമായ കേരളം സൃഷ്ടിക്കുന്നതിന്റെ ഭാദമായി ഇലക്ട്രോണിക് വ്യവസായ രംഗത്ത് ശക്തമായ കാല്‍വെപ്പ് നടത്തുന്ന പൊതുമേഖലാ വ്യവസായ സ്ഥാപനങ്ങള്‍ക്ക് കെ സി സി എല്ലിന്റെ പ്രവര്‍ത്തനങ്ങള് പ്രയോജനപ്പെടുത്താനാകും. ഐ എസ് ആര് ഒ യ്ക്ക് ആവശ്യമായ ഉപകരണങ്ങള് നിര്‍മ്മിച്ചു നല്‍കുന്ന കെല്‍ട്രോണിന് പുതിയ പദ്ധതികള് ഊര്‍ജ്ജം പകരും. ആധുനികവല്‍ക്കരണത്തിലൂടെയും നവീകരണത്തിലൂടെയും കെ സി സി എൽ കൂടുതല് ഉയരങ്ങളിലേക്ക് കുതിക്കുകയാണ്.\nയു.കെ.യില് നിന്നും വന്ന3പേര്‍ക്ക് ഇന്ന് രോഗം സ്ഥിരീകരിച്ചു\nഅഞ്ച് സംസ്ഥാനങ്ങളിലെ നിയമസഭാ തെരഞ്ഞെടുപ്പ് തീയ്യതികൾ പ്രഖ്യാപിച്ചു\nഅപ്രതീക്ഷിതമായ ദുരന്തത്തെക്കുറിച്ച് : തുറന്ന് പറഞ്ഞ് നടി മന്യ


വീഗനാകുന്നതിലും നല്ലത് വെജിറ്റേറിയന് ആക്കുന്നതാണ്: എന്തുകൊണ്ടെന്ന് അറിയണ്ടേ?\nവീഗനാകുന്നതിലും നല്ലത് ...\nആഹാരക്രമത്തില് ചില ചിട്ടകള് പാലിക്കുന്നവരാണ് ഭൂരിഭാഗവും. വീഗന് (vegan) എന്ന പദം പരിചിതമാണെങ്കിലും വെജിറ്റേറിയന്മാരില് നിന്ന് ഇവര്‍ക്കുള്ള വ്യത്യാസം പലര്‍ക്കുമറിയില്ല. മറ്റ് ചിലര്‍ക്കാകട്ടെ, വീഗനിസത്തെപ്പറ്റിയുള്ളത് ഏതാനും അബദ്ധ ധാരണകളും. ഇത് വായിക്കൂ -\nവീഗന് എന്നാല് - പഴം, പച്ചക്കറി, ധാന്യങ്ങള്, നട്ട്‌സ് എന്നിവയാണ് ഡയറ്റ് ചാര്‍ട്ടിലുള്ളത്. മാംസം, പാല്, പാലുത്പന്നങ്ങള്, ജലാറ്റിന്, തേന്, ആല്‍ബുമിന്, മോര്, തൈര് എന്നിവ ഒരു വീഗന് ഡയറ്റില് നിഷിദ്ധമാണ്. ആരോഗ്യത്തിന് അതിപ്രധാനമായ ഘടകങ്ങള് ഉള്‍പ്പെട്ട ചില ഭക്ഷണങ്ങള് ഉപേക്ഷിക്കുന്നതിനാല് ന്യുട്രീഷ്യന് ലെവലില് നല്ല ശ്രദ്ധ വേണം.\nവെജിറ്റേറിയന്-ഭൂമി ശാസ്ത്രപരമായി വെജിറ്റേറിയന് ഭക്ഷണ രീതിക്ക് അനുയോജ്യമായ പ്രദേശമാണ് ഇന്ത്യ. കാര്‍ഷിക സമൃദ്ധിയുള്ള പ്രദേശവും. പഴം, പച്ചക്കറി എന്നിവക്ക് പുറമെ പാല്, പാലുത്പന്നങ്ങള്, ധാന്യം, നട്ട്‌സ് എല്ലാം വെജിറ്റേറിയന് ഡയറ്റില് ഉള്‍പ്പെടും. ലീഗനെക്കുറിച്ച് പൊതുവെയുള്ള ചില സംശയങ്ങളും അവയ്ക്കുള്ള ഉത്തരങ്ങളും ഇനി പറയുന്നവയാണ്.\nഭാരം കുറയ്ക്കാന് ഏതാണ് ഉത്തമം\nസംശയം വേണ്ട - വീഗന് ഡയറ്റ്. പാലുത്പന്നങ്ങള് ഒഴിവാക്കുന്നതിനാല് ശരീരഭാരം കുറഞ്ഞിരിക്കും. ഉയര്‍ന്ന കലോറി ഭക്ഷ്യപദാര്‍ത്ഥങ്ങള് (പാല്, പനീര് etc) ഒഴിവാക്കുന്നതാണ് ഭാരം കുറയാന് ഉത്തമ മാര്‍ഗം.\nരണ്ട് ശീലവും ഒരേ പോലെ ആരോഗ്യത്തിന് നല്ലതാണ്. പക്ഷെ, ശ്രദ്ധ വേണം. ഒമേഗ-3, വൈറ്റമിന് D& B12, പ്രോട്ടീന് എന്നിവ ഈ രണ്ട് ഡയറ്റും വേണ്ട വിധം പ്രദാനം ചെയ്യുന്നില്ല. അതിനനുസരിച്ച് ഡയറ്റ് ചാര്‍ട്ട് ക്രമീകരിക്കാന് ശ്രദ്ധിക്കണം.\nഇന്ത്യയില്, വീഗനാകുന്നതിലും നല്ലത് വെജിറ്റേറിയന് ആക്കുന്നതാണ്. വീഗന് രീതികളിലേക്ക് മാറുന്നവര്, സോയ മില്‍ക്, ആല്‍മണ്ട് മില്‍ക്, കാഷ്യു നട്ട് മില്‍ക് എന്നിവയൊക്കെ ഡയറ്റിന്റെ ഭാഗമാക്കേണ്ടി വരും. ലഭ്യത, വില തുടങ്ങി സാധാരണക്കാരനെ ബാധിക്കുന്ന പ്രശ്നങ്ങളുമുണ്ടാകും.\nnutritiousfood Omega3 vegan Vegitarian VitaminB12 VitaminD


കെസ്‌വ ക്രിക്കറ്റ് ലീഗ്: ബത്ഹ സ്‌ട്രൈക്കേഴ്‌സ് ജേതാക്കൾ - truenewsmalayalam.com\nHome / Sports / കെസ്‌വ ക്രിക്കറ്റ് ലീഗ്: ബത്ഹ സ്‌ട്രൈക്കേഴ്‌സ് ജേതാക്കൾ\nകെസ്‌വ ക്രിക്കറ്റ് ലീഗ്: ബത്ഹ സ്‌ട്രൈക്കേഴ്‌സ് ജേതാക്കൾ\nറിയാദ്(www.truenewsmalayalam.com) : കാസർകോട് പ്രവാസി കൂട്ടായ്മയായ കെസ്‌വ സംഘടിപ്പിച്ച കെസ്‌വ ക്രിക്കറ്റ് ലീഗ് 2022 ക്രിക്കറ്റ് ടൂർണമെന്റിന്റെ ഫൈനലിൽ ബോംബെ ഈഗിൾസിനെ\nപരാജയപ്പെടുത്തി ബത്ഹ സ്‌ട്രൈക്കേഴ്‌സ് ജേതാക്കളായി. ലീഗ് അടിസ്ഥാനത്തിൽ സംഘടിപ്പിച്ച ടൂർണമെന്റിൽ എട്ട് ടീമുകൾ മാറ്റുരച്ചു. യൂണിവേഴ്സൽ ഗ്രൂപ്പ് എം.ഡി. ലത്തീഫ് യൂണിവേഴ്സൽ ടൂർണമെന്റ് ഉദ്ഘാടനം ചെയ്തു. കെസ്‌വ സെൻട്രൽ കമ്മിറ്റി പ്രസിഡന്റ് മുഹമ്മദ് മീത്തൽ അധ്യക്ഷത വഹിച്ചു. പ്രശസ്ത സാമൂഹ്യ പ്രവർത്തകൻ ശിഹാബ് കൊട്ടുകാട് മുഖ്യാതിഥിയായി.\nഫെയർ പ്ലേ അവാർഡിന് മലാസ് റോയൽസ് അർഹരായി. ഫൈനലിലെ മാൻ ഓഫ് ദി മാച്ചായി റാസിഖ്, മാൻ ഓഫ് ദി ടൂര്ണമെന്റായി നന്ദു, മികച്ച ബാറ്റസ്മാനായി അജ്ജി അസീസ്, മികച്ച ബൗളറായി റാസിഖ് എന്നിവരെയും തെരെഞ്ഞെടുത്തു. അറഫാത്ത് മികച്ച വിക്കറ്റ് കീപ്പർ, അബ്ദുൽ റഹ്മാൻ മികച്ച ക്യാച്ച് അവാർഡിനും അർഹരായി.\nജേതാക്കൾക്കുള്ള ട്രോഫി കെസ്‌വ സെൻട്രൽ കമ്മിറ്റി ചെയർമാൻ ഷമീം ബാങ്കോട്\nവിതരണം ചെയ്തു. ഷാജഹാൻ പടന്ന, തനു നാസിർ , ഷംസു ഉദുമ, നൂറു, നൗഷാദ് മുട്ടം, കമാലുദീൻ അറന്തോട് , യാസിർ കോപ്പ, ഇർഷാദ് ചെമ്മനാട്, മൊയ്‌തീൻ അങ്കോല, മുഹമ്മദ് കുഞ്ഞി സഫ മക്ക, ശിഹാബ് സുപ്രീം, സാജു തെരുവത്ത്, ഇക്രിമത് കട്ടക്കാൽ, സലാം പച്ചിലംപാറ, ഇഷാക് പൈവളികെ, നൗഫൽ അങ്കോല, മഷൂദ് തളങ്കര, ജലാൽ ചെങ്കള, അസീസ് അടുക്ക, റഹ്‌മാൻ പള്ളം, കെ.എച്ച്. മുഹമ്മദ് അംഗഡിമുഗർ, റഹീം സോങ്കാൽ, ഖാദർ നാട്ടക്കൽ\nഎന്നിവർ സംബന്ധിച്ചു. ചടങ്ങിൽ നൗഷാദ് ചന്ദ്രഗിരി സ്വാഗതവും അഷ്‌റഫ് മീപ്പിരി നന്ദിയും പറഞ്ഞു.


രാജീവ് ചേലനാട്ട്: വില്‍ക്കാനുണ്ട് ഒരു ജില്ല\nരാഷ്ട്രീയ കൊലപാതകങ്ങളുടെ അസംബന്ധത്തിലേക്ക് ഈ വര്‍ഷവും മുറതെറ്റാതെ കണ്ണൂര് തിരിച്ചെത്തിയിരിക്കുന്നു. പതിവുപോലെ, സി.പി.ഐ.(എം)-ആര്.എസ്സ്.എസ്സ് പ്രവര്‍ത്തകരാണ് പ്രധാന നടന്മാര്. സഹതാപത്തിന്റെ ഈത്തയൊലിപ്പിച്ച് എന്നത്തെയുംപോലെ കോണ്‍ഗ്രസ്സ് എന്ന നപുംസകവും, ഇക്കുറിയും രംഗത്തുണ്ട്. കൊലപാതകങ്ങളെ അപലപിച്ചും, രാഷ്ട്രീയവൈരം തെരുവിലേക്ക് വലിച്ചിഴക്കരുതെന്നുമുള്ള മുറവിളികള് മുഴക്കിയും എല്ലാ ജനാധിപത്യ വിശ്വാസികളും അരങ്ങിന്റെ ഓരോരൊ ഭാഗങ്ങളില് കൈയ്യടക്കുകയും ചെയ്തിരിക്കുന്നു.\nകൊല്ലപ്പെടുന്നത് നിരപരാധികളാണെന്നും, ഓരോ മരണവും എത്രയോ അധികം നിര്‍ധന കുടുംബങ്ങളെയാണ് അനാഥമാക്കുന്നതെന്നുമുള്ള തിരിച്ചറിവിന്റെ സദ്ബുദ്ധിയും ജാഗ്രതയോടെ അരങ്ങത്തുണ്ട്. ഒരു നിശ്ശബ്ദ ദൃക്‌സാക്ഷിയായി അതെന്നുമുണ്ടായിരുന്നുതാനും. നിയമസഭാ ബഹിഷ്ക്കരണം, ആക്രമങ്ങള്‍ക്കെതിരെയുള്ള ചിത്രപ്രദര്‍ശനം, ഒറ്റക്കും തെറ്റക്കുമുള്ള ഐക്യദാര്‍ഢ്യം പ്രകടിപ്പിക്കല് എല്ലാം മുറക്ക് നടക്കുന്നുണ്ട്.\nയഥാര്‍ത്ഥപ്രതികള് ആരൊക്കെയാണെന്ന് ചൂണ്ടിക്കാട്ടിക്കൊണ്ടുള്ള പി.ഡി.എഫ് ഫയലുകളും ഇ-മെയിലുകള്‍വഴി എത്തിക്കഴിഞ്ഞു.\nജനജീവിതം സാധാരണമായിരിക്കുന്നുവെന്നും, 'പറയത്തക്ക' അക്രമങ്ങളൊന്നും ഉണ്ടാകുന്നില്ലെന്നും മാധ്യമങ്ങള് നെടുവീര്‍പ്പിടാനും തുടങ്ങിയിരിക്കുന്നു.\nഎല്ലാം നന്ന്. ഈ വര്‍ഷത്തെ മാമാങ്കം അവസാനിച്ചുവെന്നു കരുതാം. വര്‍ഷങ്ങള് ഇനിയും വരാനുണ്ട്. ബാക്കിവന്ന കണക്കുകളും പെട്ടിയിലുണ്ട്. കൊന്നവരും അവരുടെ ആളുകളുമായി ഇനിയും കുറേപ്പേര് ചാവാതെ കഴിയുന്നുണ്ട്. അടുത്ത കൊല്ലമാകട്ടെ. ബാക്കിയുള്ളത് അന്ന് തീര്‍ക്കാമല്ലോ.\nഈ ജില്ലയും അതിന്റെ രാഷ്ട്രീയവും ഒരു സംസ്ഥാനത്തിന്റെ ജനാധിപത്യ സമരമാര്‍ഗ്ഗങ്ങളെ അധിക്ഷേപിക്കാന് തുടങ്ങിയിട്ട് നാളുകളേറെയായി. കേരളത്തിലെ ജനകീയ-കമ്മ്യൂണിസ്റ്റ് സമരപാരമ്പര്യങ്ങളുടെ തിലകക്കുറിയാണ് കണ്ണൂര് നമുക്ക്. വയലാറും ആലപ്പുഴയുംപോലെ. സംശയമില്ല. ആ ജില്ലയില്ലായിരുന്നുവെങ്കില്, കേരളത്തിന്റെ കമ്മ്യൂണിസ്റ്റു പാരമ്പര്യം ഏറെ ശുഷ്ക്കവുമായിപ്പോയേനെ. പക്ഷേ ഇന്ന് അവിടെ നടക്കുന്നത് വ്യക്തിപരമായ പകപോക്കലുകളാണ്. സി.പി.എമ്മിനും അതില് ഒരു പ്രധാന പങ്കുണ്ട്. ഏരിയാതലം മുതല് സംസ്ഥാന നേതാക്കള്‍വരെയുള്ളവരുടെ പ്രത്യക്ഷമായ പിന്തുണയോടെയാണ് സാധാരണക്കാരായ അണികള് ചാവേറാവുന്നത്. കുടില്‍വ്യവസായം പോലെ, ആയുധങ്ങള് വീടുകളുടെയും പാര്‍ട്ടികേന്ദ്രങ്ങളുടെയും നിലവറകളിലും പിന്നാമ്പുറങ്ങളിലും കുമിഞ്ഞുകൂടുന്നത്, രാത്രിയെന്നും പട്ടാപ്പകലെന്നുമുള്ള ഭേദചിന്തയില്ലാതെ ഇരകളെ തേടിയിറങ്ങുന്നത്.\nആര്.എസ്സ്.എസ്സ് എന്ന സംഘടനക്ക് വിശേഷിച്ചൊരു നിര്‍വ്വചനമൊന്നും ആവശ്യമില്ല. മത-സാമുദായിക സ്പര്‍ദ്ധയുടെ വിനാശകരമായ അസ്ത്രം മാത്രമേ അവരുടെ ആവനാഴിയിലുള്ളു. ഹിന്ദുരാഷ്ട്രം എന്ന വലിയ ഫാസിസ്റ്റു ലക്ഷ്യത്തിലേക്കുള്ള ചെറുതും, പ്രാദേശികവുമായ യുദ്ധമുറകളിലൂടെയാണ് അത് അതിന്റെ ഉപജീവനം സാദ്ധ്യമാക്കുന്നത്. എല്ലാ അപരങ്ങളെയും ഇല്ലാതാക്കാനുള്ള ഒരു യുദ്ധതന്ത്രം. എല്ലാ (സവര്‍ണ്ണ)ഹൈന്ദവേതര സമൂഹങ്ങളോടുമുള്ള വിദ്വേഷത്തെ ബൈഠക്കുകളിലൂടെ ഇളംപ്രായത്തില്‍തന്നെ അത് പരിശീലിപ്പിക്കുന്നു. സമൂഹത്തിന്റെ ജനാധിപത്യ-മതേതര ബോധത്തെ, എങ്ങിനെ സായുധമായി, യുക്തിബോധത്തിന്റെ അകമ്പടിയില്ലാതെ, നേരിടാമെന്നതാണ് ദൈനംദിന സായാഹ്നങ്ങളിലെ അവരുടെ പ്രധാന അജണ്ട. ഗുജറാത്തില് പ്രാവര്‍ത്തികമാക്കിയ വംശഹത്യ മറ്റിടങ്ങളിലേക്കും വ്യാപിപ്പിക്കുന്നതിനുള്ള മുന്നൊരുക്കങ്ങളിലാണവര്. വിവേകത്തിന്റെയും ജനാധിപത്യബോധത്തിന്റെയും തരിമ്പും അവരില്‍നിന്ന് പ്രതീക്ഷിക്കുകയും അരുത്.\nകണ്ണൂരിലെ ജനങ്ങളും വലിയൊരു പരിധിവരെ ഇതിനുത്തരവാദികളാണ്. ചോരക്കു ചോര എന്നൊരു പൊതുനിലപാടാണ് പല കുടുംബങ്ങളിലുമുള്ളത്. മാര്‍ക്സിസ്റ്റുപാര്‍ട്ടിയുടെയും ആര്.എസ്സ്.എസ്സ് പ്രവര്‍ത്തകരുടെയും കുടുംബങ്ങള് പഴയ ചേകവന്മാരുടെ അതേ ആവേശത്തോടെയാണ് കണക്കുകള് തീര്‍ക്കാന് കാത്തിരിക്കുന്നത്. തങ്ങളിലൊരുത്തനെ കൊന്നവനെ കൊല്ലാതെ വിടുക എന്നത് അഭിമാനക്ഷയമായി കണക്കാക്കുന്നവരാണ് പലരും. ഇത് കേവലം ഒരു അഭ്യൂഹമൊന്നുമല്ല. ആ ഭാഗത്തുനിന്നുള്ളവര് പലപ്പോഴും സ്വകാര്യസംഭാഷണങ്ങളില് സാക്ഷ്യപ്പെടുത്തിയ വസ്തുതയാണ്. തദ്ദേശ്ശീയരായ ജനങ്ങളുടെ ക്രിയാത്മകമായ ഇടപെടലുകള് ഉണ്ടെങ്കില് ഒരിക്കലും ഒരു അക്രമ രാഷ്ട്രീയത്തിനും എവിടെയും അധികനാള് വേരുറപ്പിക്കാന് സാധിക്കില്ല. ചുരുങ്ങിയത് കേരളത്തിലെങ്കിലും. ഇരുഭാഗങ്ങളിലെയും കൂറുമാറിയവരെയും തരംപോലെ ലക്ഷ്യമാക്കിക്കൊണ്ടാണ് ആയുധങ്ങളുടെ പ്രയാണം. പൊലിഞ്ഞുപോകുന്നതാകട്ടെ, ഭൂരിഭാഗവും, താഴേത്തട്ടിലുള്ളവരും.\nകഥയറിയാതെ ആട്ടം കണ്ടാസ്വദിക്കുന്ന ഗാന്ധിത്തൊപ്പികളുമുണ്ട് ചുറ്റും. അധികാരരാഷ്ട്രീയം തിരിച്ചുപിടിക്കാന് എങ്ങിനെ ഓരോ കൊലയെയും ഉപയുക്തമാക്കാമെന്നുള്ള ഗാഢചിന്തയിലാണവര്. ആര്.എസ്സ്.എസ്സുകാരെപ്പോലെതന്നെ, പ്രത്യയശാസ്ത്രത്തിന്റെയും, തത്ത്വദീക്ഷയുടെയും, രാഷ്ട്രീയനൈതികതയുടെയും ഭാരമെന്തെന്നറിയാത്ത വിദൂഷകവര്‍ഗ്ഗം.\nഅരികത്തും, ദൂരെയും, ഒളിവിലും, തെളിവിലുമായി ഇനിയുമുണ്ട് കളിക്കമ്പക്കാരായ സഹനടന്മാര് വേറെയും. ചാകുവോളം ആവോളം വ്യഭിചരിച്ചും, ഇടക്കിടക്ക് പടക്കളത്തിലേക്ക് തങ്ങളുടെ ചെറുവാല്യക്കാരെ ഉന്തിത്തള്ളിയും അങ്കത്തിനു ബാല്യം തേടുന്ന ചില നികൃഷ്ട കുഞ്ഞാലിജന്മങ്ങള്. മാണി, വെള്ളാപ്പള്ളി,കുമ്മനം,ആദിയായ അസന്മാര്‍ഗ്ഗി ചട്ടമ്പികള്.\nഎ.കെ.ജി ഭവനു നേരെയുള്ള ആര്.എസ്സ്.എസ്സിന്റെ ഇക്കഴിഞ്ഞ ദിവസത്തെ ആക്രമണത്തോടെ ഇപ്പോള് തിരക്കഥയില് അല്‍പ്പം മാറ്റം വന്നിരിക്കുന്നതായി തോന്നുന്നു. പക്ഷേ അരങ്ങ് ദില്ലിയിലാകേണ്ടിയിരുന്നില്ല എന്നുമാത്രം. സംസ്ഥാനത്തുതന്നെ ആകാമായിരുന്നു. ഇനി യുദ്ധം, കേരളത്തിനകത്തെ, ഇരുവിഭാഗങ്ങളിലുമുള്ള നാടുവാഴികള് തമ്മില് നേരിട്ടാകട്ടെ. അവരും വല്ലപ്പോഴും അറിയണ്ടെ, കൊല്ലുന്നതിന്റെയും ചാവുന്നതിന്റെയും, നിരന്തരം വേട്ടയാടപ്പെട്ട് ജീവിക്കുന്നതിന്റെയും ആ ഒരു, ഒരു, സുഖം.\nകേരളത്തിന് ഒരു ലയബിലിറ്റിയാവുകയാണ് ഈ ജില്ല. ഈ നിലക്കു പോയാല്, അധികം വെച്ചുകൊണ്ടിരിക്കാതെ, വിറ്റുകളയുന്നതാകും ഭേദം, ബുദ്ധി.\nവില്‍ക്കാനുണ്ട് ഒരു ജില്ല\nഎവിടെയല്ലാം വെട്ടു നടന്നു, എവിടെയെല്ലാം കൊല നടന്നു, എവിടെയെല്ലാം കല്ലേറു നടന്നു. നമ്മുടെ ബഹുമാന്യരായ നേതാക്കളോ അവരുടെ അടുത്ത ബന്ധുക്കളോ ഈ പ്രവൃത്തികള്‍ക്കൊന്നും പോവുകയോ, അതിനിരയാവുകയോ ചെയ്തില്ലല്ലോ, രാജീവേ. അണികള് അവരെ കണ്ട് പഠിക്കേണ്ടതല്ലേ.\nRSSല്‍നിന്ന് വര്‍ഷാവര്‍ഷം 5000 ശാഖകള് കൊഴിഞ്ഞുപോകുന്നതിന്റെ കേട്തീര്‍ക്കാന്,\nഅവരിപ്പോള് ഐടി മേഖലയില്\nശ്രദ്ധപതിപ്പിച്ചിരിയ്ക്കുന്നുവെന്ന 'The Week' റിപ്പോര്‍ട്ട് ഒരു പുതിയ അറിവായിരുന്നു.\nഇസ്ലാമിക്ക് തീവ്രവാദികളെ തുണയ്ക്കാനിറങ്ങിയിരിയ്ക്കുന്നു എന്നും കേട്ടല്ലൊ.\nആകപ്പാടെ നോക്കുമ്പോള് ‘നാം മുന്നോട്ട്’തന്നെ.\nപെട്ടന്നു മനസ്സില് വന്നതാണ്\nപൂറിമോനെ, നിന്റെ കമ്മ്യൂണിസ്റ്റ് സ്വരം പിന്നിനല് നിന്ന് കേള്ക്കുന്നു. മാര്ക്സിസ്റ്റ്കാര്. എന്തു തെറ്റ് അരോട്ചെയ്താലും കണ്ടില്ലെന്ന് നടിക്കണമെന്നാവും കോണ്ഗ്രസിനെ നപുംസകംന്ന് പറഞ്ഞത് അല്ലെ.. ഇങ്ങനത്തെ തട്ടിപ്പ് കാണീച്ചല്ലെ മൈരെ നിന്റെയൊക്കെ നേതാക്കള് ജനങ്ങളെ പറ്റിക്കുന്നത്. നിന്നെപ്പോലത്തെ പല പന്നിക്ക് പിറന്നവരുടെയും കൂടെ പണ്ട് സി പി എമ്മിലായിരുന്നപ്പൊ വര്ക്ക് ചെയ്തിട്ടുണ്ട് മനസ്സക്ഷിയുള്ളവന് പറ്റിയ പാര്ട്ടിയല്ല സി പി എമ്മെന്നതിനാല്, മുങ്ങി ഇപ്പൊഴും അവരൂടെ കൂടെ എന്ന പോലെ അഭിനയിക്കുന്നു ഇല്ലെങ്കില് നിന്നെപ്പോലുള്ള പൊലയാടി മക്കള് എന്ത് ചെയ്യുമെന്ന് എനിക്കറിയാമെടാ നപുംസകമെ..\nഇതു കമന്റല്ല.ഒരു ലേഖനമാണ്.പി രാജീവ് ദേശാഭിമാനിയില് എഴുതിയത്.ക്ഷമിക്കുമല്ലോ?\nരാജ്യത്തിന്റെ ചരിത്രത്തിലാദ്യമായാണ് ഒരു രാഷ്ട്രീയപാര്‍ടിയുടെ കേന്ദ്ര ആസ്ഥാനം ആക്രമിക്കപ്പെടുന്നത്. സംഘപരിവാറിന്റെ ഫാസിസ്റ്റ് മുഖം ഒരിക്കല്‍ക്കൂടി തുറന്നു കാട്ടപ്പെട്ട സന്ദര്‍ഭമാണ് അത്. യഥാര്‍ഥത്തില് അവര് ഒരു കാരണം കാത്തിരിക്കുകയായിരുന്നു. കേരളത്തിലെ സംഭവങ്ങള് തെറ്റായി പ്രചരിപ്പിച്ച് കാരണത്തെ നിര്‍മിച്ചെടുക്കുകയും ചെയ്തു. ഇന്ന് ഇന്ത്യയില് ബിജെപി ഏറ്റവുമധികം വെറുക്കുന്ന രാഷ്ട്രീയപാര്‍ടി സിപിഐ എമ്മാണ്. അവരുടെ അധികാരമോഹങ്ങളെ അംഗബലംകൊണ്ട് വെല്ലുവിളിക്കാനുള്ള ദേശീയ കരുത്ത് സിപിഐ എമ്മിന് ഉള്ളതുകൊണ്ടല്ല, ഈ പാര്‍ടി സ്വീകരിക്കുന്ന വിട്ടുവീഴ്ചയില്ലാത്ത മതനിരപേക്ഷ നിലപാടുകള് മൂലമാണ്.\nഏറ്റവുമൊടുവില് ഒറീസയാണ് അതിനു സാക്ഷ്യംവഹിച്ചത്. അങ്ങേയറ്റം പ്രതിസന്ധി നിറഞ്ഞ സാഹചര്യത്തില് ആദിവാസികള്‍ക്കിടയില് സാമൂഹ്യപ്രവര്‍ത്തനം നടത്തുന്ന ക്രൈസ്തവ പുരോഹിതന്മാരെയും കന്യാസ്ത്രീകളെയും ആര്‍എസ്എസ് ആക്രമിച്ച സന്ദര്‍ഭത്തില് അതിനെതിരെ ഏറ്റവും ശക്തമായ പ്രതിഷേധം ഉയര്‍ത്തിയത് സിപിഐ എമ്മാണ്. ആ സംസ്ഥാനത്ത് ചെറിയ പാര്‍ടിയായ സിപിഐ എം, മറ്റു പാര്‍ടികളെപ്പോലെ ആ സംഭവത്തെ കണ്ടില്ലെന്നു നടിക്കുകയായിരുന്നില്ല. കോണ്‍ഗ്രസ് ഉള്‍പ്പെടെയുള്ള പാര്‍ടികളെക്കൂടി പ്രതിഷേധത്തില് അണിനിരക്കാന് നിര്‍ബന്ധിതമാക്കിയത് സിപിഐ എം വിളിച്ചുചേര്‍ത്ത സര്‍വകക്ഷി യോഗമാണ്. ഒറീസയില് ഭീതി സൃഷ്ടിക്കാനും അതുവഴി ആദിവാസിമേഖലയില് വനവാസി കല്യാണ് പരിഷത്തെന്ന സംഘപരിവാര് സംഘടനയ്ക്ക് കടന്നുകയറാനും തടസ്സം സൃഷ്ടിച്ചത് ഈ ഇടപെടലാണ്. ദേശീയ ശ്രദ്ധപിടിച്ചുപറ്റുംവിധം ഈ വിഷയം അവതരിപ്പിക്കാന് സിപിഐ എം അഖിലേന്ത്യാ നേതൃത്വം ഇടപെടുകയും ചെയ്തു.\nബാബറി പള്ളി തകര്‍ത്തപ്പോഴും ഗുജറാത്തില് വംശഹത്യ നടത്തിയപ്പോഴും രാജ്യത്തെമ്പാടുമുള്ള മതനിരപേക്ഷശക്തികളെ അണിനിരത്തുന്നതില് നേതൃപരമായ പങ്കുവഹിച്ചതും സിപിഐ എമ്മാണ്. ദേശീയതലത്തില് പാര്‍ടിക്കുള്ള വിശ്വാസ്യതയും പാര്‍ടിനേതാക്കള്‍ക്കുള്ള അംഗീകാരവും ഉപയോഗിച്ച് മതനിരപേക്ഷ പാര്‍ടികളെ അണിനിരത്തുന്നതില് മുന്നില്‍നിന്നതും സിപിഐ എമ്മാണ്. പാര്‍ടി തുടര്‍ച്ചയായി നടത്തിയ മതനിരപേക്ഷ പ്രചാരവേല കഴിഞ്ഞ തെരഞ്ഞെടുപ്പില് ബിജെപിക്കെതിരായ ജനവികാരം സൃഷ്ടിക്കുന്നതില് പ്രധാന പങ്കുവഹിച്ചു. കോണ്‍ഗ്രസ് അത്തരം പ്രചാരവേല നടത്താന് മടിച്ചുനിന്ന സാഹചര്യം കൂടിയായിരുന്നു അത്. ഗുജറാത്തില് വംശഹത്യ നടത്തിയ സംഘപരിവാര് കോണ്‍ഗ്രസുകാരന് കൂടിയായ മുന് എംപി ജെഫ്രിയെ ചുട്ടുകൊന്ന സന്ദര്‍ഭത്തില്‍പ്പോലും ദേശവ്യാപകമായ പ്രതിഷേധത്തിനു നേതൃത്വം നല്‍കാന് അവര് പിന്തുടരുന്ന മൃദുഹിന്ദുത്വ സമീപനംമൂലം തയ്യാറായില്ല. മതനിരപേക്ഷതയ്ക്ക് അനുകൂലമായ അന്തരീക്ഷം രൂപപ്പെടുത്തുന്നതിലും അതിനനുസൃതമായ വിധിയെഴുത്ത് സൃഷ്ടിക്കുന്നതിലും സിപിഐ എം സ്വീകരിച്ച നിലപാടുകള് ചരിത്രത്തിന്റെ ഭാഗമാണ്. ശക്തമായ സിപിഐ എമ്മാണ് ന്യൂനപക്ഷങ്ങള്‍ക്ക് രക്ഷയെന്ന് പ്രകാശ് കാരാട്ട് കോട്ടയത്തു പറഞ്ഞതും സംഘപരിവാര് ശരിക്കും ഉള്‍ക്കൊണ്ടിട്ടുണ്ടാകും!\nതെരഞ്ഞെടുപ്പിനു ശേഷവും ബിജെപിക്ക് എന്തെങ്കിലും പ്രതീക്ഷകള് അവശേഷിച്ചെങ്കില് അതില്ലാതാക്കിയതും സിപിഐ എം നിലപാടാണ്. നയപരമായ പ്രശ്നങ്ങളില് കടുത്ത വിയോജിപ്പുണ്ടായിട്ടും കോണ്‍ഗ്രസ് നയിക്കുന്ന മുന്നണിയെ സിപിഐ എം പിന്തുണയ്ക്കാന് തയ്യാറായി. അതാണ് വലവീശലിനും കുതിരക്കച്ചവടത്തിനുമുള്ള സാധ്യതകളെ പൂര്‍ണമായും തകര്‍ത്തുകളഞ്ഞത്. മതനിരപേക്ഷതയോടുള്ള വെള്ളംചേര്‍ക്കാത്ത പ്രതിബദ്ധതയാണ് ആ സമീപനം സ്വീകരിക്കുന്നതിനു കാരണമായത്. ഇന്ത്യപോലെ വൈവിധ്യങ്ങളുള്ള രാജ്യത്ത് ജനാധിപത്യം നിലനില്‍ക്കണമെങ്കില് മതനിരപേക്ഷത സംരക്ഷിക്കപ്പെടണമെന്ന യാഥാര്‍ഥ്യബോധം നിറഞ്ഞ നിലപാടാണ് ആ സമീപനത്തിലേക്ക് എത്തിച്ചത്. യുപിഎ അധികാരത്തില്‍വന്നശേഷവും പല സന്ദര്‍ഭങ്ങളും ഉപയോഗിക്കാന് ബിജെപി ശ്രമിച്ചെങ്കിലും പ്രശ്നങ്ങളെ സമഗ്രതയില് കണ്ട് സിപിഐ എമ്മും ഇടതുപക്ഷവും സ്വീകരിച്ച പക്വമായ നിലപാടാണ് ബിജെപിക്ക് ഇടയ്ക്കിടെയുണ്ടായ പ്രതീക്ഷകളെയും ഇല്ലാതാക്കിയത്.\nലോക്സഭാ തെരഞ്ഞെടുപ്പ് അടുത്തുവരുന്ന സന്ദര്‍ഭത്തില് സിപിഐ എം സ്വീകരിക്കുന്ന സമീപനവും അടവുസംബന്ധിച്ച ചര്‍ച്ചകളുടെ സൂചനകളും ബിജെപിയുടെ ഉറക്കംകെടുത്തുന്നതാണ്. ബിജെപിക്ക് പിന്തുണ നല്‍കിയിരുന്ന തെലുങ്കുദേശം ഉള്‍പ്പെടെയുള്ള പാര്‍ടികള് ഇപ്പോള് സ്വീകരിക്കുന്ന നിലപാടുകള്‍ക്കു പിന്നിലും സിപിഐ എമ്മിന്റെ ഇടപെടലുണ്ടെന്ന് പ്രത്യേകം പറയേണ്ടതില്ല. പ്രസിഡന്റ് തെരഞ്ഞെടുപ്പ് അതിന്റെ ടെസ്റ്റ് ഡോസായിരുന്നു. അബ്ദുള് കലാമിനു രണ്ടാമതൊരു ഊഴമെന്ന വാഗ്ദാനംവഴി ഒരുമുഴം മുമ്പെറിഞ്ഞ് ബിജെപി നടത്തിയ ചാണക്യനീക്കത്തെ തകര്‍ത്ത് മതനിരപേക്ഷതയെ സംരക്ഷിച്ചത് സിപിഐ എം നേതൃത്വത്തില് ഇടതുപക്ഷം നടത്തിയ നീക്കങ്ങളായിരുന്നു. ബിജെപിക്കും കോണ്‍ഗ്രസിനും എതിരായ നിലപാട് സ്വീകരിക്കുന്ന പാര്‍ടികള് ആണവകരാര് ഉള്‍പ്പെടെയുള്ള പല പ്രശ്നത്തിലും ഇടതുപക്ഷവുമായി ചേര്‍ന്ന് നിലപാട് സ്വീകരിക്കുന്നത് ബിജെപിക്ക് ഒട്ടും സഹിക്കുന്ന കാര്യമല്ല.\nഇതെല്ലാം തിരിച്ചറിയുന്നതുകൊണ്ടാണ് ബിജെപി പ്രധാന ശത്രുവായി സിപിഐ എമ്മിനെ കാണുന്നത്. ബിജെപിയുടെ ദേശീയ നേതൃയോഗത്തില് വിശാല കമ്യൂണിസ്റ്റ് വിരുദ്ധ മുന്നണിയെ സംബന്ധിച്ച പ്രഖ്യാപനം അദ്വാനി നടത്തിയത് ഇതിന്റെ ഉദാഹരണമാണ്. കോണ്‍ഗ്രസായാലും ബിജെപിയായാലും തങ്ങളുടെ നയങ്ങള് നടപ്പാക്കുമെന്നും ഇപ്പോള് അതിനുള്ള തടസ്സം സിപിഐ എമ്മും ഇടതുപക്ഷവും സ്വീകരിക്കുന്ന നിലപാടാണെന്ന് മനസ്സിലാക്കുന്ന അമേരിക്കന് സാമ്രാജ്യത്വവും ആഗോളമൂലധനവും ഈ നീക്കത്തെ പിന്തുണയ്ക്കുന്നവരാണ്. സിപിഐ എമ്മിന്റെ കേന്ദ്ര കമ്മിറ്റി യോഗത്തിന്റെ ആദ്യദിവസം ആര്‍എസ്എസ് ആക്രമണശ്രമം ഉണ്ടായിട്ടും പിറ്റേദിവസം ആവശ്യമായ പൊലീസ് സംരക്ഷണം നല്‍കാത്ത സമീപനം ദുരൂഹമാണ്. ഡല്‍ഹിയില് സുരക്ഷിത വലയത്തിലുള്ള പ്രദേശത്തിന്റെ ഭാഗത്തായിട്ടും പൊലീസ് കാഴ്ചക്കാരായി നോക്കിനിന്നതിനു പിറകില് കേരളത്തിലെ കോണ്‍ഗ്രസ് നേതൃത്വത്തിന്റെ സങ്കുചിത രാഷ്ട്രീയ താല്‍പ്പര്യങ്ങള് സംരക്ഷിക്കാനുള്ള ശ്രമംകൂടി കണ്ടാലും കുറ്റപ്പെടുത്തേണ്ടതില്ല.\nഇന്ന് സിപിഐ എം രാജ്യത്തെ മതനിരപേക്ഷതയുടെ പ്രതീകമാണ്. പാര്‍ടിയുടെ ആസ്ഥാനം ആക്രമിക്കുന്നതുവഴി മതനിരപേക്ഷതയെയാണ് ആക്രമിക്കുന്നത്. സാമ്രാജ്യത്വവിരുദ്ധപോരാട്ട പ്രതീകത്തെയാണ് ആക്രമിക്കുന്നത്. മതനിരപേക്ഷതയ്ക്കൊപ്പം അടിയുറച്ചുനില്‍ക്കുന്നവരെ എങ്ങനെ കൈകാര്യം ചെയ്യാനും മടിക്കില്ലെന്നതിന്റെ പ്രഖ്യാപനംകൂടിയാണ് അത്. ഇതുതന്നെയാണ് കേരളത്തിലെ ആര്‍എസ്എസ് ആക്രമണത്തിനു പിന്നിലുള്ളതും. സമാധാനത്തിനു വേണ്ടിയുള്ള എല്ലാ ശ്രമത്തെയും മനുഷ്യരെ സ്നേഹിക്കുന്നവര് പിന്തുണയ്ക്കേണ്ടതുണ്ട്. എന്നാല്, ചരിത്രം ഇന്നലെ മുതല് മാത്രമാണ് ആരംഭിച്ചതെന്ന രീതിയിലുള്ള പ്രചാരവേല ഇരയെയും വേട്ടക്കാരനെയും ഒരുപോലെ അവതരിപ്പിക്കലാണ്. സ്കൂള് കുട്ടികളുടെ മുന്നില്‍വച്ച് സിപിഐ എം പ്രവര്‍ത്തകന് വെട്ടിനുറക്കപ്പെട്ടപ്പോഴും അതിനുശേഷവും ചോരക്കൊതി തീരാത്ത കഴുകന്മാര് നരനായാട്ടു നടത്തിയപ്പോഴും നിശ്ശബ്ദത പാലിച്ചവര് ഇപ്പോള് സമവാക്യങ്ങള് സൃഷ്ടിക്കുമ്പോള് വേട്ടക്കാര് രക്ഷപ്പെടുകയാണ് ചെയ്യുന്നത്. കൊലയ്ക്കു കൊലകൊണ്ടും ജീവനു ജീവന്‍കൊണ്ടും പകരം വയ്ക്കാനാകില്ല. അതുകൊണ്ടുതന്നെ സമാധാനം പുനഃസ്ഥാപിക്കപ്പെടേണ്ടതുണ്ട്. പക്ഷേ, സംഘപരിവാര് കമ്യൂണിസ്റ്റുകാര്‍ക്കെതിരെ തിരിയുന്നത് അവര് സ്വീകരിക്കുന്ന വിട്ടുവീഴ്ചയില്ലാത്ത നിലപാടുകള് മൂലമാണെന്നത് മനസ്സിലാക്കാതെയുള്ള പൊതുവല്‍ക്കരണം ഫാസിസത്തിനു വിരുന്നൂട്ടുക മാത്രമായിരിക്കും ചെയ്യുന്നത്.\nബാബറി പള്ളി തകര്‍ത്തതുവഴി ഗോര്‍വാള്‍ക്കര് വിചാരധാരയില് പ്രഖ്യാപിച്ച ഒരു ശത്രുവിനെതിരായുള്ള പരസ്യമായ യുദ്ധപ്രഖ്യാപനമാണ് സംഘപരിവാര് നടത്തിയത്. ഒപ്പം മതനിരപേക്ഷതയ്ക്കു നേരെയുള്ള വെല്ലുവിളിയും. അതേ ഗോള്‍വാള്‍ക്കര് വിചാരധാരയില് മറ്റൊരു ശത്രുവായി പ്രഖ്യാപിച്ച കമ്യൂണിസ്റ്റുകാര്‍ക്കു നേരെയുള്ള യുദ്ധത്തിന്റെ പരസ്യപ്രഖ്യാപനമാണ് എ കെ ജി ഭവനുനേരെയുള്ള ആക്രമണം. പള്ളിയും പാര്‍ടി ഓഫീസും ഒന്നുപോലെയാണോ എന്ന വ്യാഖ്യാനത്തിനു തുനിയരുത്. പ്രതീകങ്ങള് ആക്രമിക്കപ്പെടുന്നതിനു പിറകിലുള്ള അജന്‍ഡ തിരിച്ചറിയാന് ജനാധിപത്യവാദികള്‍ക്കു കഴിയേണ്ടതുണ്ട്. ലോക്സഭാ തെരഞ്ഞെടുപ്പ് പടിവാതില്‍ക്കലാണോ എന്ന ഊഹം ശക്തിപ്പെടുന്ന സന്ദര്‍ഭത്തില് നടന്ന ഈ ആക്രമണത്തിനു വല്ലാത്ത മാനങ്ങളുണ്ട്. ജനാധിപത്യവും മതനിരപേക്ഷതയും രാജ്യവും സംരക്ഷിക്കപ്പെടണമെന്ന് ആഗ്രഹിക്കുന്നവര് മറ്റെല്ലാ അഭിപ്രായവ്യത്യാസവും മാറ്റിവച്ച് ഒറ്റക്കെട്ടായി പ്രതിരോധനിര കെട്ടിപ്പടുക്കേണ്ട സവിശേഷ സന്ദര്‍ഭമാണ് അത്. ബാബറി പള്ളി തകര്‍ത്തപ്പോഴും ഗുജറാത്ത് കത്തിയെരിഞ്ഞപ്പോഴും കുറ്റകരമായ നിശ്ശബ്ദത പാലിച്ച കോണ്‍ഗ്രസ് ഇന്നത്തെ സവിശേഷസന്ദര്‍ഭം തിരിച്ചറിയുമോ എന്ന ചോദ്യവും പ്രസക്തം\nവരാന് വൈകിപ്പോയി. കണ്ണൂരിലെ കുടുംബങ്ങളില് തന്നെയുള്ള 'ചേകവ' മനോഭാവത്തിനെപ്പറ്റി പറഞ്ഞത് നൂറു ശതമാനം സത്യം.\nസത്യവും നീതിയും ഒരുതട്ടില് വച്ചു തൂക്കിനോക്കിയാലും കണ്ണൂരില് ഒഴുകിയ കണ്ണീരിന്‍റെ തട്ടുതന്നെ ആയിരിക്കും താണിരിക്കുന്നത്.\nമാരീചന്‍റെ ഈ വാക്കുകളോടു യോജിച്ചു പോകുന്നു.. കുറഞ്ഞ പക്ഷം കൊലകള് 'വാളെടുത്തവരി'ലേക്കെങ്കിലും ചുരുക്കാം..\nപി.രാജീവിന്റെ ലേഖനം അയച്ചുതന്ന അനോണീ,\nലേഖനം ഒരു പരിധിവരെ മാത്രം ശരിവെക്കാനേ എനിക്ക് കഴിയുന്നുള്ളു.\nജില്ലയെ വില്‍ക്കുകയാണ് വേണ്ടത് എന്നൊക്കെയുള്ള എന്റെ ‘പറച്ചിലുകളെ’ വാച്യാര്‍ത്ഥത്തില് എടുക്കരുത്. മറ്റു ജില്ലകളെപ്പോലെതന്നെ, ചിലപ്പോള് (രാഷ്ട്രീയമായി)അതിനേക്കാളേറെയും പ്രിയപ്പെട്ടതുതന്നെയാണ് നമുക്ക് കണൂര്. അത് ഞാന് ലേഖനത്തില് സൂചിപ്പിച്ചിട്ടുമുണ്ട്.\nമതനിരപേക്ഷത, ആണവകരാര്, ഒറീസ്സ പ്രശ്നം, അങ്ങിനെ പലതിലും സി.പി.എം. മറ്റു പല രാഷ്ട്രീയ പാര്‍ട്ടികളേക്കാളും ശരിയായ നിലപാടുകള് എടുത്തിട്ടുമുണ്ട്. തര്‍ക്കമില്ല. ബി.ജെ.പി.യെ അകറ്റിനിര്‍ത്താന് യു.പി.എ.യുമായി കൂട്ടുകൂടിയതിലും പാര്‍ട്ടിയുടെ നിലപാടുകള് ശരിയായിരുന്നുവെന്ന് പറയാം. എങ്കിലും, പൊതുവായി വിലയിരുത്തുമ്പോള് സി.പി.എം. അതിന്റെ സോഷ്യലിസ്റ്റ് സ്വഭാവത്തില്‍നിന്നും ബഹുദൂരം അകന്നുപോവുക തന്നെയാണ് ചെയ്തിട്ടുള്ളത്. എന്നു മാത്രമല്ല, സോഷ്യലിസ്റ്റ് വിരുദ്ധ സ്വഭാവം അതിന്റെ നേതൃത്വത്തില് പ്രത്യക്ഷമായിതന്നെ കാണുകയും ചെയ്യുന്നുണ്ട്. അതെല്ലാം. മറ്റൊരു വശം.\nഇവിട്, കണ്ണൂരില് നടക്കുന്നത്, തികച്ചും,മത്സരിച്ചുള്ള എണ്ണം തികക്കലാണ്. പ്രൊഫഷണല് കൊലയാളികളെ രംഗത്തിറക്കുകയാണ്. പലപ്പോഴും ഒരേ സംഘങ്ങളാണ് ഇരു ഭാഗത്തുമുളള്ളത്. ഇരു പാര്‍ട്ടികളില്‍നിന്നും നല്ലൊരു ശതമാനം കൊഴിഞ്ഞുപോക്കുകള് കഴിഞ്ഞ കാലങ്ങളില് ഉണ്ടായിട്ടുണ്ട്. ഇപ്പോഴും ഉണ്ടാകുന്നുമുണ്ട്. കൊലപാതകങ്ങള്‍ക്ക് ഇതുമൊരു കാരണമാകുന്നുവ്ന്ന് അവിടെനിന്നുള്ള വാര്‍ത്തകള് കാണിക്കുന്നു. ജയിലില്‍വെച്ചുപോലും കണക്കുകള് തീര്‍ക്കാന് ഇരു പാര്‍ട്ടികളും തങ്ങളുടെ കൊലയാളി സംഘങ്ങള്‍ക്ക് അനുവാദം നല്‍കിയിട്ടുണ്ട്.ഇതൊന്നും കേവലം അഭ്യൂഹങ്ങളോ, കെട്ടുകേള്‍വികളോ അല്ല.കണ്ണൂരിലെ യാഥാര്‍ത്ഥ്യങ്ങള് മാത്രം. അവിടെയുള്ള ആളുകളോട് സംസാരിച്ചുനോക്കുക, അപ്പോള് മനസ്സിലാകും.\nസി.പി.എമ്മിന്റെ ദല്‍ഹി ഓഫീസിനുനേരെയുള്ള ആക്രമണത്തെക്കുറിച്ചുള്ള എന്റെ പരാമര്‍ശങ്ങളും literal sense-ല് എടുക്കണ്ട. പക്ഷേ അപ്പോഴും ഒരു കാര്യത്തില് ഞാന് ഉറച്ചുനില്‍ക്കും. ഈ അക്രമണങ്ങളില്‍നിന്ന് സാധാരണ ജനങ്ങള് വിട്ടുനില്‍ക്കണം. കണ്ണൂരിലെ ജനങ്ങള് ഇതിനെതിരെ ഒന്നിച്ച് അണിനിരക്കണം. ഇത്തരം കൊലയാളിസംഘങ്ങളെയും, അവര്‍ക്ക് വളം വെച്ചുകൊടുക്കുന്ന ഇരുഭാഗത്തുമുള്ള നേതൃത്വത്തെയും ഉന്മൂലനം ചെയ്യാന് കണ്ണൂരിലെ ജനങ്ങള് ഇനിയും താമസിക്കരുത്. രാഷ്ട്രീയ മാടമ്പികളെ ഇല്ലാതാക്കിയതില്, ഇന്നല്ലെങ്കില് നാളെ തീര്‍ച്ചയായും അവര്‍ക്ക് ആശ്വസിക്കാന് സാധിക്കും. ഇനി വരുന്ന നേതൃത്വത്തിനും കുറെക്കൂടി സമചിത്തതയോടെയും, മനുഷ്യത്വത്തോടെയും രാഷ്ട്രീയം കൈകാര്യം ചെയ്യേണ്ടിവരുകയും ചെയ്യും. എല്ലാവര്‍ക്കും തങ്ങള്‍ക്ക് തോന്നിയപോലെ എടുത്ത് പന്താടാനും, തെരുവില് കൊല്ലാനും, എണ്ണം തികക്കാനുമുള്ളവരല്ല കണ്ണൂരിലെയും മറ്റിടങ്ങളിലെയും ആളുകള് എന്ന് ഒരിക്കലെങ്കിലും അവര്‍ക്ക് ബോദ്ധ്യം വരുകയും ചെയ്യും.\nപാമരന്, മാരീചന്റെ ലിങ്ക് വായിക്കാന് കഴിയുന്നില്ല. ശ്രമിച്ചുനോക്കാം.


അപകടത്തില്‍പ്പെട്ട മലയാളി നാവികനെ കണ്ടെത്തി\nയുദ്ധവിമാനത്തില് ഉള്ള മരുന്നും ഭക്ഷണവും ആവശ്യമെങ്കില് അഭിലാഷിന് കൈമാറാനും സാധിക്കും. എന്നാല് പായ് വഞ്ചിയില് നിന്ന് പുറത്തെത്തിക്കാന് കപ്പലുകള് തന്നെ സമീപത്ത് എത്തേണ്ടിവരും.\n23 Sep, 2018 at 10:26 AM\nഅപകടത്തില്‍പ്പെട്ട മലയാളി നാവികന് അഭിലാഷ് ടോമിയെ ഇന്ത്യന് വ്യോമസേന കണ്ടെത്തി. ഇന്ത്യയുടെ യുദ്ധവിമാനമായ പി8ഐ നടത്തിയ നിരീക്ഷണത്തിലാണ് പായ് വഞ്ചി കണ്ടെത്താനായത്. ഫ്രഞ്ച് മത്സ്യബന്ധന നിരീക്ഷണ നൌകയായ ഒസീറിസ് അഭിലാഷിന്‍റെ സഹായത്തിനായി എത്തിക്കാനുള്ള ശ്രമങ്ങളും നടക്കുന്നുണ്ട്.\nഇന്ത്യയും ഓസ്ട്രേലിയയും ഫ്രാന്‍സും അടക്കമുള്ള രാജ്യങ്ങളാണ് രക്ഷാപ്രവര്‍ത്തനത്തിനായി ശ്രമം നടത്തുന്നത്. നേരത്തെ മുതല് തന്നെ ട്രാക്കര് വഴി അഭിലാഷിന്‍റെ പായ് വഞ്ചിയുടെ സ്ഥാനം കണ്ടെത്താന് സാധിച്ചിരുന്നു. എന്നാല് ഇന്ത്യയുടെ പി8ഐ യുദ്ധവിമാനം നടത്തിയ നിരീക്ഷണത്തില് പായ് വഞ്ചിയെ നേരിട്ട് കണ്ടെത്താന് കഴിഞ്ഞുവെന്നാണ് നാവികസേന നല്‍കുന്ന വിവരം. യുദ്ധവിമാനത്തില് ഉള്ള മരുന്നും ഭക്ഷണവും ആവശ്യമെങ്കില് അഭിലാഷിന് കൈമാറാനും സാധിക്കും.\nഎന്നാല് പായ് വഞ്ചിയില് നിന്ന് പുറത്തെത്തിക്കാന് കപ്പലുകള് തന്നെ സമീപത്ത് എത്തേണ്ടിവരും. ഇതിനായി ഇന്ത്യയില് നിന്ന് ഐഎന്‍എസ് സത്പുരയും ഓസ്ട്രേലിയയില് നിന്ന് ബല്ലാരത്ത് എന്ന യുദ്ധക്കപ്പലും പുറപ്പെട്ടിട്ടുണ്ട്. എന്നാല് രണ്ട് കപ്പലും എത്താന് ദിവസങ്ങള് എടുക്കുമെന്നാണ് അധികൃതര് വ്യക്തമാക്കുന്നത്. അതേസമയം ഏറ്റവും സമീപത്തുള്ള ഫ്രഞ്ച് മത്സ്യബന്ധന നിരീക്ഷണ നൌകയായ ഒസീറിസ് അഭിലാഷിന്‍റെ സമീപത്തേക്ക് എത്തിക്കാനും ശ്രമം നടക്കുന്നുണ്ട്.\nഅഭിലാഷുമായി ഗോള്‍ഡന് ഗ്ലോബ് അധികൃതര്‍ക്ക് ഇപ്പോഴും ബന്ധപ്പെടാന് കഴിയുന്നുണ്ട്. സാറ്റ്ലൈറ്റ് ഫോണിലൂടെ നടത്തിയ ആശയവിനിമയത്തില് യുദ്ധവിമാനം കണ്ടതായി അഭിലാഷ് അറിയിച്ചതായാണ് നാവികസേന വ്യക്തമാക്കുന്നത്.


മാളില് നടിയെ ഉപദ്രവിച്ച പ്രതികളെ തിരിച്ചറിഞ്ഞു, മലപ്പുറം സ്വദേശികള്, അറസ്റ്റ് വൈകില്ല | www.vyganews.com\nമാളില് നടിയെ ഉപദ്രവിച്ച പ്രതികളെ തിരിച്ചറിഞ്ഞു, മലപ്പുറം സ്വദേശികള്, അറസ്റ്റ് വൈകില്ല\nകൊച്ചി: കൊച്ചിയില് ലുലു മാളില് യുവനടിയെ ശാരീരികമായി അപമാനിച്ച കേസിലെ പ്രതികളെ ഇന്ന് അറസ്റ്റ് ചെയ്‌തേക്കും. രണ്ടു പ്രതികളെയും തിരിച്ചറിഞ്ഞ...\nകൊച്ചി: കൊച്ചിയില് ലുലു മാളില് യുവനടിയെ ശാരീരികമായി അപമാനിച്ച കേസിലെ പ്രതികളെ ഇന്ന് അറസ്റ്റ് ചെയ്‌തേക്കും. രണ്ടു പ്രതികളെയും തിരിച്ചറിഞ്ഞതാണ് ലഭിക്കുന്ന വിവരം.\nപ്രതികളുടെ സിസിടിവി ദൃശ്യങ്ങള് പൊലീസ് പുറത്തുവിട്ടിരുന്നു. ഇരുവരും മാസ്‌ക് വച്ചിരുന്നാല് പെട്ടെന്ന് തിരിച്ചറിയാനായില്ല. എന്നാല്, ദൃശ്യങ്ങളില്‍നിന്ന് ഇവരെ തിരിച്ചറിഞ്ഞവര് പൊലീസിന് വിവരം നല്‍കിയിട്ടുണ്ട്.\nഇരുവരും മലപ്പുറം സ്വദേശികളാണെന്നാണ് ലഭിക്കുന്ന സൂചന. ഇവരെക്കുറിച്ച് കുറിച്ച് സൈബര് പൊലീസും അന്വേഷിച്ചിരുന്നു. ഇവരുടെ മൊബൈല് ഫോണ് ടവര് ലൊക്കേഷന് പരിശോധിച്ച് ഇവര് തന്നെയാണ് ലുലുമാളില് എത്തിയിരുന്നതെന്ന് ഏതാണ്ട് സ്ഥിരീകരിച്ചിട്ടുണ്ട്.\nകോവിഡ് പ്രോട്ടോകോള് പ്രകാരം മാളില് പ്രവേശിക്കുന്നവര് ഫോണ്‍നമ്പര് നല്‍കണമെന്നുണ്ട്. എന്നാല് പ്രതികള് ഇത് നല്‍കാതെയാണ് കടന്നതെന്നും കണ്ടെത്തിയിട്ടുണ്ട്. വ്യാഴാഴ്ച വൈകിട്ട് അഞ്ച് 5.15നാണ് പ്രതികള് മാളില് എത്തിയത്.\nKeywords: Actress, Molesting Case, Lulu Mall, Kochi, Vijay Sakhare, Commissioner\nwww.vyganews.com: മാളില് നടിയെ ഉപദ്രവിച്ച പ്രതികളെ തിരിച്ചറിഞ്ഞു, മലപ്പുറം സ്വദേശികള്, അറസ്റ്റ് വൈകില്ല


ഓണവും മാറിമറയുന്ന ഫാഷനും ട്രെന്‍ഡും\nThiruvananthapuram, First Published 11, Sep 2019, 10:24 AM IST\nട്രെന്‍ഡുകള് മാറിക്കൊണ്ടിരിക്കുന്ന ഫാഷന്‍ലോകത്താണ് നാം ജീവിക്കുന്നത്. സ്ത്രീകളുടെ വസ്ത്രത്തില് മാത്രമല്ല, പുരുഷന്മാരുടെ വസ്ത്രത്തിലുമുണ്ട് ട്രെന്‍ഡുകള്.\nട്രെന്‍ഡുകള് മാറിക്കൊണ്ടിരിക്കുന്ന ഫാഷന്‍ലോകത്താണ് നാം ജീവിക്കുന്നത്. സ്ത്രീകളുടെ വസ്ത്രത്തില് മാത്രമല്ല, പുരുഷന്മാരുടെ വസ്ത്രത്തിലുമുണ്ട് ട്രെന്‍ഡുകള്. ഏറ്റവും കൂടുതല് ട്രെന്‍ഡി വസ്ത്രങ്ങള് ഇറങ്ങുന്നത് ഓണത്തിനാണ്. കഴിഞ്ഞ കുറച്ച് കാലങ്ങളായി ഓണക്കാലത്ത് സില്‍ക്ക്, കോട്ടണ് കുര്‍ത്തികള്‍ക്ക് ധാരാളം ആവശ്യക്കാരുണ്ട്.\nസാരികളോടുളള സ്ത്രീകളുടെ ഇഷ്ടത്തിലും മാറ്റം വന്നിട്ടുണ്ട്. പട്ടുസാരികളോടുളള ഇഷ്ടം മാറി ഇപ്പോള് കോട്ടണ് സാരികളോടാണ് എല്ലാവര്‍ക്കും പ്രിയം. ഓണം അല്ലേ..അപ്പോള് സെറ്റ് സാരിയോട് പ്രേമം കൂടുതലുമാണ്. സെറ്റ് സാരിയില് തന്നെ കസവ് മാത്രമല്ല, പ്രിന്‍റഡ് വരുന്ന സാരികളോട് പ്രത്യേക സ്നേഹമാണ്. കോളേജ് പെണ്‍കുട്ടികളാണ് ഇതിന്‍റെ ആളുകള്. ഓരോ ഓണക്കാലത്തും ഓരോ നിറം ട്രെന്‍ഡ് ആകാറുണ്ട്. ഈ വര്‍ഷത്തെ ട്രെന്‍ഡി നിറം പച്ചയാണ്. പച്ച നിറത്തിലുളള ബ്ലൌസാണ് ഈ ഓണത്തിന് ഏറ്റവും കൂടുതല് പെണ്‍കുട്ടികള് വാങ്ങുന്നത്.\nമാറിയ ഫാഷന് ഇപ്പോള് എത്തി നില്‍ക്കുന്നത് ജീന്‍സ്- സാരി കോമ്പോയിലാണ്. ന്യു ജെന് കോളേജ് പെണ്‍കുട്ടികളാണ് ഇത്തരത്തില് ജീന്‍സിനോടൊപ്പം സാരിയുടുത്ത് പുതിയ ട്രെന്‍ഡും കേരളത്തില് എത്തിച്ചിരിക്കുന്നത്. നിരവധി പെണ്‍കുട്ടികള് ഇത്തരത്തില് വസ്ത്രം ധരിച്ചിരിക്കുന്നതാണ് ഇപ്പോള് സോഷ്യല് മീഡിയയില് വൈറലായിരിക്കുന്നത്.\nപെണ്‍കുട്ടികള് ഷര്‍ട്ടും മുണ്ടും ഉടുത്ത് വരുന്നതും ഓണത്തിന് കാണാന് കഴിയുന്ന ഒരു ഫാഷനാണ്. ദാവണിയും പട്ടുപാവടയുമൊക്കെ പ്രിന്‍ഡ് വര്‍ക്കില് കൂടുതല് ഭംഗിയായിരിക്കുകയാണ്.\ntrendy fashion in this onam season


ഏഴാമത്തെ ഭർത്താവിനെ കൊലപ്പെടുത്തി എട്ടാമത്തെയാൾക്കൊപ്പം ജീവിക്കാനൊരുങ്ങി ഭാര്യ; അരുംകൊലയിൽ നടുങ്ങി നാട്ടുകാർ | Woman killed her seventh husband to live with the eighth man – News18 Malayalam\nHome » photogallery » crime » WOMAN KILLED HER SEVENTH HUSBAND TO LIVE WITH THE EIGHTH MAN\nഏഴാമത്തെ ഭർത്താവിനെ കൊലപ്പെടുത്തി എട്ടാമത്തെയാൾക്കൊപ്പം ജീവിക്കാനൊരുങ്ങി ഭാര്യ; അരുംകൊലയിൽ നടുങ്ങി നാട്ടുകാർ\nഫുട്ട്പാത്തിൽ ദുരൂഹ സാഹചര്യത്തിൽ കണ്ട മൃതദേഹത്തിന് പിന്നിൽ നടുക്കുന്ന അരുംകൊല\n| July 09, 2021, 15:49 IST\nഫുട്ട്പാത്തിൽ ദുരൂഹ സാഹചര്യത്തിൽ മരിച്ചയാളുടെ കൊലപാതകത്തിന് പിന്നിലെ കാരണമറിഞ്ഞ ഞെട്ടലിൽ പോലീസുകാരും നാട്ടുകാരും. ജൂൺ 26 ന് നടന്ന സംഭവത്തിൽ ഇയാളെ കൊലപ്പെടുത്തിയത് ഭാര്യയും കാമുകനുമാണെന്നു തെളിഞ്ഞു. മരിച്ചയാൾ ഭാര്യയുടെ ഏഴാമത്തെ ഭർത്താവാണ് (പ്രതീകാത്മക ചിത്രം)\nകൊല്ലപ്പെടുമ്പോൾ ഭാര്യയും മൂന്ന് മക്കളും അദ്ദേഹത്തോടൊപ്പം ഉണ്ടായിരുന്നു. ചോദ്യം ചെയ്യലിൽ മരിച്ചയാളുടെ ഭാര്യ നാല് പേർ വന്നതായി പറഞ്ഞതായി പോലീസ് പറഞ്ഞു. ഭർത്താവിനെ കൊന്നശേഷം അവർ ഓടിപ്പോയി എന്നായിരുന്നു ഇവരുടെ വിശദീകരണം. എന്നാൽ പിന്നീടാണ് ഏവരെയും ഞെട്ടിക്കുന്ന തരത്തിലെ വിവരങ്ങൾ പുറത്തുവരുന്നത് (തുടർന്ന് വായിക്കുക)\nഉത്തർപ്രദേശിലെ ആഗ്രയിൽ ഫുട്പാത്തിൽ കണ്ടെത്തിയ രാജേന്ദ്ര യാദവിന്റെ മൃതദേഹത്തിന് പിന്നിലെ ദുരൂഹതയാണ് പോലീസ് പരിഹരിച്ചത്. രാജേന്ദ്ര യാദവിനെ ഒരു അക്രമിയും കൊലപ്പെടുത്തിയിട്ടില്ല, മറിച്ച് സ്വന്തം ഭാര്യയും കാമുകനും ചേർന്നാണ് കൊലപ്പെടുത്തിയതെന്നും തെളിഞ്ഞു. കേസിന്റെ അന്വേഷണത്തിനിടെ രാജേന്ദ്ര തന്റെ ഭാര്യയുടെ ഏഴാമത്തെ ഭർത്താവാണെന്നും അയാളെ കൊന്നത് ഭാര്യയുടെ എട്ടാമത്തെ കാമുകനാണെന്നും പോലീസിന് മനസ്സിലായി (പ്രതീകാത്മക ചിത്രം)\nഈ കേസിൽ പ്രതിയായ രാജുവിനെയും മരിച്ചയാളുടെ ഭാര്യയെയും പോലീസ് അറസ്റ്റ് ചെയ്ത് ജയിലിലേക്ക് അയച്ചു. ഈ കേസിൽ, മരണപ്പെട്ടയാളുടെ ഭാര്യ കൊലപാതകത്തിന്റെ തെളിവുകൾ മായ്ച്ചു എന്ന കുറ്റമാണ് ചുമത്തിയിരിക്കുന്നത് (പ്രതീകാത്മക ചിത്രം)\nജൂൺ 26 നാണ് യുവാവിന്റെ മൃതദേഹം കണ്ടെത്തിയതെന്ന് എസ്എസ്പി അറിയിച്ചു. ഫിറോസാബാദിലെ ജസ്രാന നിവാസിയായ രാജേന്ദ്ര യാദവ് ആണ് മരിച്ചത്. രാജേന്ദ്ര യാദവ് ഒരു ആക്രിക്കച്ചവടക്കാരനായിരുന്നു. ആഗ്ര കോട്ടയ്ക്ക് മുന്നിലുള്ള ഒരു കുടിലിലായിരുന്നു താമസിച്ചിരുന്നത്. ആ രാത്രി അയാൾ പുറത്തുനിന്ന് വന്ന് കുടുംബത്തോടൊപ്പം നടപ്പാതയിൽ നിൽക്കുമ്പോഴാണ് സംഭവം. ഇക്കാര്യം അറിഞ്ഞ ശേഷം പോലീസ് ആ പ്രദേശത്തെ സിസിടിവി ക്യാമറകൾ പരിശോധിക്കാൻ തുടങ്ങിയെന്ന് എസ്എസ്പി പറഞ്ഞു. കൊലപാതക പ്രതികൾ ഏത് ദിശയിലേക്കാണ് ഓടിയതെന്ന് അന്ന് പോലീസിന് അറിയില്ലായിരുന്നു. 70 ഓളം ക്യാമറകൾ പോലീസ് പരിശോധിച്ചു. അതിനുശേഷം പോലീസിന് ഒരു സൂചന ലഭിച്ചു. സിസിടിവി ദൃശ്യങ്ങളിൽ ഒരാൾ ഓടുന്നത് കണ്ടു (പ്രതീകാത്മക ചിത്രം)\nരാജേന്ദ്ര യാദവിന്റെ മകൾക്ക് പോലീസ് ആ വ്യക്തിയുടെ ഫോട്ടോ കാണിച്ചപ്പോൾ ഉടൻ തന്നെ അയാളെ തിരിച്ചറിഞ്ഞു. രാജു അഥവാ സുഖ്‌ദേവ് ആണെന്ന് പെൺകുട്ടി പറഞ്ഞു. അയാൾ വീട്ടിൽ വരുമായിരുന്നു. അമ്മയ്ക്കും ഇത് അറിയാം. നേരത്തെ പാനിപട്ടിലെ ഒരു ആക്രിക്കടയിൽ രാജു ജോലി ചെയ്തിരുന്നുവെന്ന് അന്വേഷണത്തിനിടെ പോലീസിന് മനസ്സിലായി. ഒരു പോലീസ് സംഘത്തെ അവിടേക്ക് അയച്ചു. കൊലപാതകി രാജു റായ് ബറേലിയിലെ താമസക്കാരനാണെന്ന് മനസ്സിലായി. തുടർന്ന് പോലീസ് ഇയാളെ അറസ്റ്റ് ചെയ്തു (പ്രതീകാത്മക ചിത്രം)\nതാൻ യുവതിയുമായി പ്രണയത്തിലാണെന്ന് രാജു പോലീസിനോട് പറഞ്ഞു. അവളോടൊപ്പം താമസിക്കാൻ ആഗ്രഹിച്ചുവെങ്കിലും ഭർത്താവ് രാജേന്ദ്ര ഒരു തടസ്സമായി തുടർന്നു. ഭർത്താവിനെ ഉപേക്ഷിക്കാൻ ജെമാവും ആഗ്രഹിച്ചില്ല. അന്ന് രാത്രി ദേഷ്യത്തോടെ രാജേന്ദ്രന്റെ തലയിൽ ഒരു ചെറിയ ഗ്യാസ് സിലിണ്ടർ കൊണ്ടടിച്ച് അവിടെ നിന്ന് ഓടി രക്ഷപ്പെട്ടു. കൊലപാതകത്തിന് രാജേന്ദ്രയുടെ ഭാര്യയെയും ഉണർത്തിയിരുന്നു (പ്രതീകാത്മക ചിത്രം)\nരാജുവാണ് ഭർത്താവിനെ കൊന്നതെന്ന് യുവതി പോലീസിനോട് പറഞ്ഞു. ഭർത്താവിനെ അടിച്ചപ്പോൾ അവൾ പരിഭ്രാന്തയായി. ഗ്യാസ് സിലിണ്ടറും രക്തം പുരണ്ട വസ്ത്രങ്ങളും ഒളിപ്പിച്ചു. രാജേന്ദ്രയുമായുള്ളത് ഏഴാമത്തെ വിവാഹമായിരുന്നു അത്. നേരത്തെ ആറ് ഭർത്താക്കന്മാരെ ഉപേക്ഷിച്ചിരുന്നുവെങ്കിലും ഇത്തവണ രാജേന്ദ്രയ്‌ക്കൊപ്പം ജീവിക്കാൻ ആഗ്രഹിച്ചിരുന്നു. എന്നാൽ രാജു കടന്നു വന്നു (പ്രതീകാത്മക ചിത്രം)\n'അദ്ദേഹം എന്നെ സ്നേഹിക്കാൻ തുടങ്ങി. പക്ഷെ ഞാൻ അദ്ദേഹത്തോടൊപ്പം ജീവിക്കാൻ ആഗ്രഹിച്ചില്ല. ഞാൻ അദ്ദേഹത്തെ പലതവണ നിഷേധിച്ചിരുന്നുവെങ്കിലും ഒന്നും കേൾക്കാൻ അദ്ദേഹം തയ്യാറായില്ല. ഒടുവിൽ ഭർത്താവിനെ കൊന്നു.' തെളിവുകൾ ശേഷിച്ചാൽ താനും കുടുങ്ങുമെന്ന് തോന്നിയതിനാലാണ് അവ നശിപ്പിച്ചത് എന്ന് അവർ പറഞ്ഞു (പ്രതീകാത്മക ചിത്രം)


city gas | ഇടുക്കിയിലും കോട്ടയത്തും പത്തനംതിട്ടയിലും പൈപ്പിലെത്തിക്കുന്ന പ്രകൃതിവാതകം വീടുകളിലെത്തും; പതിനൊന്നാം റൗണ്ട് ടെൻഡറിൽ ഈ ജില്ലകളും; കേരളം മുഴുവൻ സിറ്റി ഗ്യാസ് പദ്ധതി - MarunadanMalayali.com\nFebruary 22, 2020 | 09:05 AM IST | Permalink\nകൊച്ചി: കേരളം മുഴുവൻ സിറ്റി ഗ്യാസ് പദ്ധതി നടപ്പാക്കും. ഇതുവരെ പദ്ധതിയിൽ ഉൾപ്പെടാതിരുന്ന ഇടുക്കി, കോട്ടയം, പത്തനംതിട്ട ജില്ലകളിലേക്കും സിറ്റി ഗ്യാസ് എത്തും. പെട്രോളിയം ആൻഡ് നാച്വറൽ ഗ്യാസ് റെഗുലേറ്ററി ബോർഡിന്റെ (പി.എൻ.ജി.ആർ.ബി.) 11ാം റൗണ്ട് ടെൻഡറിൽ ഈ ജില്ലകളെ ഉൾപ്പെടുത്തും. പ്രകൃതിവാതക (സി.എൻ.ജി.) സ്റ്റേഷനുകൾ, വീടുകളിൽ പൈപ്പിലെത്തിക്കുന്ന പ്രകൃതിവാതകം (പി.എൻ.ജി.) എന്നിവ ഉൾപ്പെടുന്നതാണ് പദ്ധതി.\nഎറണാകുളം മുതൽ കാസർകോട് വരെ സിറ്റി ഗ്യാസ് വിതരണം ചെയ്യാൻ അവകാശം നേടിയിരിക്കുന്നത് ഐ.ഒ.സി.-അദാനി സംയുക്ത സംരംഭമാണ്. ഇതിൽ എറണാകുളം നാലാം ലേലത്തിലും ബാക്കിയുള്ളവ ഒമ്പതാം ലേലത്തിലുമാണ് ഇവർക്ക് ലഭിച്ചത്. ആലപ്പുഴ, കൊല്ലം, തിരുവനന്തപുരം ജില്ലകൾ പത്താം ലേലത്തിലാണ് ഉൾപ്പെട്ടത്.\nഅറ്റ്ലാന്റിക് ഗൾഫ് ആൻഡ് പസിഫിക് കമ്പനി (എ.ജി.ആൻഡ് പി.) യാണ് ഈ ജില്ലകളിൽ സിറ്റി ഗ്യാസ് എത്തിക്കുക. ഇനി വരുന്ന 11-ാം ലേലത്തിലാണ് ബാക്കി മൂന്ന് ജില്ലകളെക്കൂടി ഉൾപ്പെടുത്തിയിരിക്കുന്നത്. നാലാം ലേലത്തിൽ ഉൾപ്പെട്ടിരുന്ന എറണാകുളം ജില്ലയിൽ കണക്ഷനുകളുടെ എണ്ണം പി.എൻ.ജി.ആർ.ബി. നിശ്ചയിച്ചിരുന്നില്ല. വീടുകളിലേക്ക് പ്രകൃതിവാതകം നൽകാൻ 40,701 കേന്ദ്രങ്ങൾ സജ്ജമാക്കണമെന്നായിരുന്നു നിഷ്‌കർഷ. ഈ വർഷം ഒരു ലക്ഷം വീടുകളിൽ സിറ്റി ഗ്യാസ് നൽകാൻ ലക്ഷ്യമിട്ടാണ് ഇവിടെ ജോലികൾ നടക്കുന്നത്.\nകളമശ്ശേരി, തൃക്കാക്കര നഗരസഭകളിൽ പണികൾ പുരോഗമിക്കുകയാണെന്ന് ഐ.ഒ.സി.-അദാനി സംയുക്ത സംരംഭത്തിന്റെ ഡെപ്യൂട്ടി ജനറൽ മാനേജർ അജയ് പിള്ള പറഞ്ഞു. കൊച്ചി-മംഗളൂരു ഗെയ്ൽ പൈപ്പ്ലൈനിൽ ഇനി അവശേഷിക്കുന്നത് കാസർകോട് ജില്ലയിൽ ചന്ദ്രഗിരിപ്പുഴയിലെ പൈപ്പിടൽ മാത്രമാണ്. മാർച്ച് 15-നു മുമ്പ് കണ്ണൂർ വരെ പ്രകൃതിവാതകം എത്തിക്കാൻ കഴിയുമെന്ന് ഗെയ്ൽ ജനറൽ മാനേജർ ടോണി മാത്യു പറഞ്ഞു. ഈ ലൈനിൽനിന്നാണ് സിറ്റി ഗ്യാസിനുള്ള കണക്ഷൻ നൽകുന്നത്.


ചരിത്രം പറയാൻ മാമാങ്കം; ഒഫീഷ്യൽ ടീസർ പുറത്തിറങ്ങി |\nമമ്മൂട്ടി നായകനായി എത്തുന്ന മാമാങ്കത്തിന്റെ ഒഫീഷ്യൽ ടീസർ പുറത്തുവിട്ടു. എം പത്മകുമാർ സംവിധാനം ചെയ്യുന്ന ചിത്രം നിർമിക്കുന്നത് വേണു കുന്നപ്പള്ളിയാണ്. മലയാളത്തിന് പുറമെ ഹിന്ദി, തമിഴ്, തെലുങ്ക് ഭാഷകളിലും ചിത്രം പുറത്തിറങ്ങും.\nഉണ്ണി മുകുന്ദൻ, സിദ്ധിഖ്, സുദേവ് നായർ, മണികണ്ഠൻ, സുരേഷ് കൃഷ്ണ, അനു സിതാര, കനിഹ തുടങ്ങിയവരാണ് ചിത്രത്തിലെ മറ്റ് അഭിനേതാക്കൾ. സജീവ് പിള്ളയാണ് മാമാങ്കം എന്ന ചിത്രം ആരംഭിച്ചത്. എന്നാൽ ഇടക്കാലത്തുണ്ടായ പ്രശ്‌നങ്ങളെ തുടർന്ന് സജീവ് പിള്ളയെ മാറ്റി എം പത്മകുമാർ സംവിധാനം ഏറ്റെടുക്കുകയായിരുന്നു.\n← നിബന്ധനകൾ അംഗീകരിച്ചാൽ സ്വമേധായ ഫ്‌ളാറ്റ് ഒഴിയാമെന്ന് ഉടമകൾ; നാളെ മുതൽ നിരാഹാര സമരം\nപാലാ ജയത്തോടെ പിണറായി സർക്കാരിനെ ജനം അംഗീകരിച്ചു; കൂടെ നിൽക്കുന്നവരെ മാന്തുകയും നുള്ളുകയുമാണ് കേരളത്തിലെ ബിജെപിയെന്നും വെള്ളാപ്പള്ളി →


വായന: ജ്വലിച്ചു നില്കുന്ന ആണ് താരങ്ങളും അസ്തമിക്കുന്ന പെണ് താരങ്ങളും\nPosted by Brp Bhaskar at Tuesday, November 06, 2007\nഇത് ആപേക്ഷികമായ ഒരു കാര്യമല്ലേ...\nകാല് നൂറ്റാണ്ടിലധികമായി സ്ഥാനം നിലനിര്‍ത്തുന്ന താരങ്ങള് ഇന്നും അമേരിക്കയിലുണ്ട്. Robert De Niro, Al Pacino, Harison Ford പിന്നെ സംവിധായകരായ Martin scorsese, Terrence malick, Costa Gavras, Godard തുടങ്ങിയവര്.\nIsabelle Adjani, Charlotte Rampling തുടങ്ങിയ നടിമാര് 40-ഓളം വര്‍ഷങ്ങളായി തങ്ങളുടെ അനിഷേധ്യമായ സ്ഥാനം നിലനിര്‍ത്തുന്നു.\nനമ്മുടെ നാട്ടില് അഭിനയം പെണ്‍കുട്ടികള്‍ക്ക് ഒരു പ്രൊഫഷന് അല്ല...അതുകൊണ്ടു തന്നെ നടിമാര് പ്രൊഫഷണലുകളല്ല. സൗന്ദര്യമാണ് കഴിവിനെക്കാളും വലിയ criteria.(കാരണം അവരുടെ റോള് ഒരു ഉപകരണ സമാനമാണ്...കാണികള്‍ക്കും നടിമാര് commodity മാത്രമാണ്) അതുകൊണ്ട് ആവുന്ന കാലത്ത് നാലു കാശുണ്ടാക്കി അമേരിക്കയിലെ ഡോക്ടറെയോ അല്ലെങ്കില് നാട്ടിലെ സിനിമാനടനേയോ കെട്ടി വീട്ടിലൊതുങ്ങാനാണ് എല്ലാ നടിമാരും ശ്രമിക്കുക.\nസൗന്ദര്യം ബാധ്യതയല്ലാത്ത അമ്മനടിമാരും പ്രൊഫഷണല് നടിയായ ശോഭനയും പാട്ടുകാരി ചിത്രയും പതിറ്റാണ്ടുകളായി രംഗത്തില്ലേ..\nപ്രശ്നം നടിമാരുടേതു മാത്രമല്ല...സമൂഹത്തിന്റേതു കൂടിയാണ്.\nTuesday, November 6, 2007 at 8:42:00 AM GMT+5:30\nകുറെയൊക്കെ ശരീരപ്രകൃതിയുടെയും പ്രശ്നമാണിത്. ഹാഫ് സെഞ്ചുറി അടിച്ച സിനിമാതാരങ്ങള് കുമാരന്മാരായി തുടരുന്നു. വീഞ്ഞു പോലെ വര്‍ഷങ്ങള് കൊണ്ട് അവര്‍ക്കു പതം വരുന്നു. അതില് അവരുടെ അദ്ധ്വാനവും പ്ലാനിങ്ങും അനുഭവവും ഇടകലര്‍ന്നിരിക്കുന്നു. സ്ത്രീകളുടെ വെള്ളിത്തിരയിലെ സാന്നിദ്ധ്യം ബെഡബിലിറ്റിയും ലൈംഗിക ആകര്‍ഷണവും ആവശ്യപ്പെടുന്നു. ഒരു വര്‍ഷം അല്ലെങ്കില് രണ്ട്, അതുമല്ലെങ്കില് വിവാഹം കഴിയുമ്പോള് അവരുടെ മൂല്യമിടിയുന്നു. അപവാദങ്ങളുണ്ട്. ഹിന്ദി സിനിമാ താരം രേഖ. മലയാളത്തില് ലിസി.\nരാഷ്ട്രീയത്തില് പെരുന്തച്ചന് കോംപ്ലക്സ് എന്നു വിശേഷിപ്പിക്കാവുന്ന പൊതുപ്രവണത രണ്ടാം നിരയെ അല്ലെങ്കില് മൂന്നാം നിരയെ വളരാനനുവദിക്കുന്നില്ല. അല്ലെങ്കില് സബ്സ്റ്റന്‍സ് കുറവായ വിധേയരെ മാത്രം വളര്‍ത്തുന്നു. അതു കൊണ്ടാണ് മലയാളിയുടെ രാഷ്ട്രീയ യൌവ്വനം ഇപ്പോഴും വി.എം സുധീരനു പുറത്തേക്കു വളരാത്തത്. ഇത് കുറെയൊക്കെ സിനിമയിലും ബാധകമാണ്.\nTuesday, November 6, 2007 at 12:52:00 PM GMT+5:30\nഞാനും ആലോചിച്ചിട്ടുള്ള വിഷയമാണിതു.\nമലയാളത്തിന്റെ കാര്യം മാത്രമെടുക്കട്ടെ-\nപഴയ ശാരദയും ഷീലയും ജയഭാരതിയുമൊക്കെ എത്രയോകാലം മലയാളത്തില് നിറഞ്ഞുനിന്നിരുന്നു.\nഅന്നു അഭിനയമറിയുന്ന നടികളെ ആവശ്യമുണ്ടായിരുന്നു-അതാവശ്യപ്പെടുന്ന സ്ത്രീകഥാപാത്രങ്ങളുണ്ടയിരുന്നു.\nഒപ്പത്തിനൊപ്പം നില്‍ക്കുന്ന നായികമാരുടെ കൂടെനിന്നഭിനയിക്കാന് മാത്രം ആത്മവിശ്വാസമുള്ള നായകനടന്മാരുണ്ടായിരുന്നു.\nവെറും അലങ്കാരമാകുക,നായക്ന്റെ ഈഗോയെ\nതൃപ്തിപ്പെടുത്തുക എന്നതില്‍ക്കവിഞ്ഞു വലീയ ധറ്മ്മമൊന്നും നിറവഹിക്കാനില്ല നായികക്കു-അതിനാവശ്യം ചെറുപ്പവും സൌന്ദര്യവും മാത്രം.\nമറ്റൊന്നുകൂടിയുണ്ട്-താന് ജോലിയെടുത്താലെ കുടുമ്പം\nപുലരുള്ളു എന്ന് ബാദ്ധ്യത ഭാഗ്യവശാലില്ലാത്തവരാണു\nപലനായികമാരും.അവര്‍ക്കെപ്പോള്‍വേണമെങ്കിലും അഭിനയം നിറ്ത്താം.\nവിവാഹം കഴിഞ്ഞ നായികമാറ് രംഗംവിടുന്നതെന്തുകൊണ്ട് എന്ന ചോദ്യത്തിനുത്തരം\nമറ്റൊരു ചറ്ച്ചക്കുള്ള വകയാണു.\nTuesday, November 6, 2007 at 3:08:00 PM GMT+5:30\nTuesday, November 6, 2007 at 3:19:00 PM GMT+5:30\nചില കാഴ്ച്ചപാടുകള് കുറച്ചുകൂടി വിശദമായി ഇവിടെയുണ്ട്-\nമറ്റൊന്നുകൂടി,താങ്കളുടെ ‘മലയാളത്തിന്റെ ഭാവി’എന്ന പോസ്റ്റില് ഞാന് ഒരു കമന്റ് ഇട്ടിരുന്നു-അതിനെക്കുറിച്ചുള്ള അഭിപ്രായം കാണാത്തതുകൊണ്ട്,ഒരു പക്ഷെ കണ്ടുകാണില്ലേയെന്നു സംശയം.\nഎന്റെ ഇന്നത്തെ പോസ്റ്റിങ്ങിനു പ്രചോദനമായതും അതു തന്നെ.സമയം പോലെ ഒന്നു വായിച്ചു അഭിപ്രായമറിയിച്ചെങ്കില് സന്തോഷമായിരുന്നു\nTuesday, November 6, 2007 at 3:27:00 PM GMT+5:30\nപ്രതികരണങ്ങള്‍ക്ക് നന്ദി. സാമാന്യവല്‍ക്കരണങ്ങളില് പ്രശ്നങ്ങളുണ്ട്. റോബിയും നമതു വാഴ്വും കാലവും ഇവിടെ നിന്നും അമേരിക്കയില് നിന്നും അപവാദങ്ങള്\nവിവാഹം കഴിച്ച നടിമാര് പിന് വാങ്ങുകയാണോ പിന് വലിക്കപ്പെടുകയാണോ?\nഇത് ചര്‍ച്ച ചെയ്യണമെന്ന അഭിപ്രായം സ്വീകാര്യമാണ്.\nWednesday, November 7, 2007 at 2:32:00 AM GMT+5:30\nനമ്മുടേ സമൂഹം,വ്യവസ്ഥിതി ഒക്കെ സ്ത്രിയെ എങ്ങിനെ,എവിടെ കാണാ‍നാണു ഇഷ്ട്ടപ്പെടുന്നതു?\nഹോളിവുഡ് നടിമാറ്‍ക്കു പഴകിയവീഞ്ഞിന്റെ അനുഭവസമ്പന്നത സാദ്ധ്യമാകുന്നത് അടിസ്ഥാനപരമായ ഈ ഒരു വ്യത്യാസം കൊണ്ടല്ലെ?\nകെ.ആറ്.വിജയ,ലക്ഷ്മി,ഷറ്മ്മിളാടാഗോറ് ഒക്കെ ഭാര്യയായിക്കഴിഞ്ഞും സിനിമയില് തിളങ്ങിയിരുന്നു.\nപക്ഷെ,ഇന്നു ഈ വറ്ത്തമാനകാലത്ത് അതത്രയെളുപ്പം സാദ്ധ്യമാണോ?\nസ്ത്രിമുന്നേറ്റങ്ങള് തൊഴില്‍മേഖലയിലും മറ്റും വലീയതോതില് നടക്കുമ്മ്പോള്,സമൂഹമനസ്സു അതിനോട് കലഹിച്ചു നില്‍ക്കുന്നതുകൊണ്ടാണോ\nദൃശ്യമാദ്ധ്യമങ്ങളിലെ സ്ത്രികള്‍ക്കി ഗതിവരുന്നതു?\nWednesday, November 7, 2007 at 11:38:00 AM GMT+5:30\nലക്ഷണയുക്തരായ പ്രൌഢസ്ത്രീരസികരുടെ എണ്ണം കേരളത്തില് തുലോം കുറവായതുകൊണ്ട് അല്‍പ്പം തടിവെക്കുകുയും വികസിക്കുകയും ചെയ്യുമ്പോള് നടിക്ക് വിപണനമൂല്യം നഷ്ടപ്പെടുകയും നടി പിന്‍വലിക്കപ്പെടുകയും ചെയ്യപ്പെടുന്നു. പുതുരക്തത്തിന്‍റെ ആധിക്യത്തില് ചിലര് അസ്തമിക്കുന്നു. മറ്റു ചിലര് ഗ്രൂപ്പുകള്, ക്ലിക്കുകള്, അനുരഞ്ജനത്തിന്‍റെ (!!) അഭാവം ഇവ കാരണവും അപ്രത്യക്ഷമാകുന്നു. മലയാള സിനിമയില് നടി എന്നത് ക്രയവിക്രയ ശേഷിയുള്ള കമ്മോഡിറ്റി (സദയം ക്ഷമിക്കുക. തത്തുല്യ മലയാളപദത്തിനു ദ്വയാര്‍ത്ഥം വരുമെങ്കിലും അതാണ് സത്യം)മാത്രമാണ്. സ്ത്രീപ്രധാനമായ സിനിമകളില്ലാത്തപ്പോള് പ്രത്യേകിച്ചും. സിനിമാ ഭാഷയില് രണ്ടു ഗ്ലാമര് സീനുകള്, കഥയിലെ വിടവ് നികത്താനുള്ള ഫില്ലറുകള്, ഗാനം, നായകനെ അമാനുഷികനാക്കാനുള്ള ഡയലോഗുകള്, കുറച്ച് കണ്ണുനീര് എന്നിവയാണ് സ്ത്രീകഥാപാത്രം മലയാള സിനിമയില് നിര്‍വഹിക്കുന്നത്.\nWednesday, November 7, 2007 at 4:44:00 PM GMT+5:30\nഭൂമിപുത്രിക്കു: കേരള‌ത്തിലെ തൊഴില് മേഖലയില് സ്ത്രീസാന്നിദ്ധ്യം കൂടിയിട്ടുണ്ട്. എന്നാല് സമൂഹത്തില് സ്ത്രീയുടെ സ്ഥാനം ഉയറ്ന്നിട്ടില്ല. ഇത് ആപ്പീസിലും വീട്ടിലുമായി ജീവിതം ഒതുങ്ങുന്നഥുകൊണ്ടാവണം. 1940കളില് പൊതുജീവിതത്തില് സ്ത്രീകള് ഒരുപക്ഷെ ഇന്നത്തേക്കാള് സജീവമായിരുന്നു. മ‌രുമക്കത്തായം നിലനിന്ന സമൂഹങ്ങള് അതുപേക്ഷിച്ച് മക്കത്തായം സ്വീകരിച്ചതിന്തെ ഫലമായി പുരുഷാധിപത്യം ശക്തിപ്പെട്ടു. മരുമക്കത്തായകാലത്തും പുരുഷാധിപത്യമുണ്ടായിരുന്നു. പക്ഷെ കുടുംബ സ്വത്തിന്മേലുള്ള അവകാശം സ്ത്രീക്കു പ്രത്യേക പദവി നല്കി. മക്കത്തായം ഇല്ലാതായതോടെ പുരുഷന്തെ അധികാരം കൂടുകയും സ്ത്രീയുടെ അവകാശം കുറയുകയും ചെയ്തു.\nWednesday, November 7, 2007 at 5:28:00 PM GMT+5:30


സ്മാർട്ട് മീയിലെ രചയിതാവ് സെബാസ്റ്റ്യൻ കെ\nപോസ്റ്റുകൾ സെബാസ്റ്റ്യൻ കെ.\nനുണക്കുഴി » ലേഖനങ്ങൾ പ്രസിദ്ധീകരിച്ചത് സെബാസ്റ്റ്യൻ കെ.\nആപ്പിൾ ഹോംകിറ്റ്, വാര്ത്ത\nആപ്പിളിന്റെ ഏപ്രിൽ "സ്പ്രിംഗ് ലോഡഡ്" സമ്മേളനം അതിവേഗം അടുക്കുന്നു. ഏറ്റവും പുതിയ ഇവന്റ് നിങ്ങൾക്ക് എവിടെ കാണാനാകുമെന്ന് നിങ്ങൾ ആശ്ചര്യപ്പെടുന്നുണ്ടോ? സഹായിക്കാൻ ഞങ്ങൾ ഇവിടെയുണ്ട്! ആപ്പിൾ കോൺഫറൻസ് അടുത്തുവരികയാണ്, നിങ്ങൾക്ക് ഇത് എവിടെ കാണാനാകുമെന്ന് കാണുക! ഈ ഇവന്റിൽ നിന്നുള്ള തത്സമയ സ്ട്രീം ...\nനിങ്ങളുടെ വീട്ടിലെ ഉപകരണങ്ങൾ നിയന്ത്രിക്കാൻ നിങ്ങൾ Google അസിസ്റ്റന്റിനെ ഉപയോഗിക്കുകയും നിങ്ങൾ Google ഡ്യുവോ ആപ്ലിക്കേഷൻ ഉപയോഗിക്കുകയുമാണെങ്കിൽ, നിങ്ങൾക്ക് Google ഹോം അറിയിപ്പുകൾ നന്നായി അറിയാം. എന്നിരുന്നാലും, Google അതിന്റെ അപ്ലിക്കേഷനിൽ മറ്റൊരു ഇനം അവതരിപ്പിക്കാൻ ആഗ്രഹിക്കുന്നു. ഇത് രസകരമായി തോന്നുന്നു! ഞങ്ങൾ കാണും ...\nപ്രീമിയർ, സോണി, സോണി എക്സ്പീരിയ, സോണി എക്സ്പീരിയ 1 III\nസോണി എക്സ്പീരിയ 1 III സ്മാർട്ട്‌ഫോണിന്റെ പ്രീസെയിൽ ഇതിനകം ആരംഭിച്ചു. ഫോണിന്റെ വില വളരെ ഉയർന്നതാണ്, സ്മാർട്ട്ഫോൺ ഇതുവരെ റഷ്യയിൽ മാത്രമേ പ്രത്യക്ഷപ്പെട്ടിട്ടുള്ളൂ. അവനെക്കുറിച്ച് അറിയേണ്ടതെന്താണെന്ന് കാണുക. സോണി നിഷ്‌ക്രിയമല്ല, മാരകമാണ് ...\nവാര്ത്ത, സ്മാർട്ട് ഹോം\nഎക്സ്-കോമിലെ ഗെയിമിംഗ് പ്രമോഷനും സ്മാർട്ട് ഹോം വാരവും!\nപ്രമോഷൻ, സ്മാർട്ട് ഹോം, x-kom\nസ്മാർട്ട് ഹോം ഉപകരണങ്ങളുടെയും ഗെയിമർമാരുടെയും എല്ലാ ആരാധകരും പ്രതീക്ഷിക്കുന്ന സമയം വന്നിരിക്കുന്നു. എക്സ്-കോമിൽ, ഞങ്ങൾക്ക് ഒരു പ്രത്യേക ആഴ്ചയുണ്ട്, അവിടെ നിരവധി പ്രൊമോഷനുകൾ പ്രയോജനപ്പെടുത്താൻ കഴിയും, അത് തിരഞ്ഞെടുത്ത ഉപകരണങ്ങൾ 30% വരെ വാങ്ങാൻ ഞങ്ങളെ പ്രാപ്തരാക്കും. വിലകുറഞ്ഞത്. എക്സ്-കോം ...\nപക്ഷി സ്കൂട്ടറുകൾ ഒടുവിൽ പോളണ്ടിൽ. വിലകളും വിശദാംശങ്ങളും ഞങ്ങൾക്കറിയാം\nപക്ഷി, സ്കൂട്ടർ, പ്രീമിയർ\nശരിയായ ഇലക്ട്രിക് സ്കൂട്ടർ തിരഞ്ഞെടുക്കുന്നത് എളുപ്പമുള്ള കാര്യമല്ല, പ്രത്യേകിച്ചും വിപണിയിൽ നിരവധി വ്യത്യസ്ത മോഡലുകൾ ഉള്ളതിനാൽ. ബേർഡ്-വൺ, എയർ എന്നിവയിൽ നിന്നുള്ള സ്കൂട്ടറുകളാണ് കൂടുതൽ പ്രശസ്തരായവയിൽ ഇന്ന് ചേരുന്നത്. തീർച്ചയായും, ഇത് ഒരു തുടക്കം മാത്രമാണ് രണ്ട് പുതിയ സ്കൂട്ടറുകൾ ...\nസ്മാർട്ട് ഹോം ഉൽപ്പന്നങ്ങളിൽ ആപ്പിൾ ഒരു വിപ്ലവം ഒരുക്കുകയാണോ?!\nആപ്പിൾ, വിപ്ലവം, സ്മാർട്ട് ഹോം\nസ്മാർട്ട് ഹോം വിഭാഗത്തിൽ രണ്ട് പുതിയ ഉപകരണങ്ങളിൽ ആപ്പിൾ പ്രവർത്തിക്കുന്നുണ്ടെന്ന് ബ്ലൂംബർഗ് അറിയിച്ചു. ആദ്യത്തേത് ഒരു സ്മാർട്ട് സ്പീക്കറായ ആപ്പിൾ ടിവിയുടെ പ്രവർത്തനക്ഷമത സംയോജിപ്പിച്ച് ഒരു ഉപകരണത്തിൽ ഫേസ്‌ടൈം ഉപയോഗം പ്രവർത്തനക്ഷമമാക്കും. രണ്ടാമത് ...\nഏപ്രിൽ 17 ന് ഹുവാവേ ആദ്യത്തെ ഇലക്ട്രിക് കാർ അവതരിപ്പിക്കും!\nസ്വയംഭരണ കാർ, Huawei, പ്രീമിയർ, ഇലക്ട്രിക് കാർ\nഅടുത്തിടെ നടത്തിയ പത്രസമ്മേളനത്തിൽ ഹുവാവേയുടെ സിഇഒ മൂന്ന് ഓട്ടോമോട്ടീവ് കമ്പനികളുമായി ചേർന്ന് കമ്പനിയുടെ ആദ്യത്തെ ഇലക്ട്രിക് കാർ സൃഷ്ടിക്കാൻ പ്രവർത്തിച്ചതായി സമ്മതിച്ചു. ഏപ്രിൽ 17 ന് ഹുവാവേയുടെ സൃഷ്ടിയുടെ ആദ്യ ഫലങ്ങൾ നമുക്ക് കാണാൻ കഴിയും! പ്രീമിയറിനായി ഹുവാവേ തയ്യാറാണ്! നിർമ്മാതാക്കൾ ...\nസിരി w തി ... ഏപ്രിൽ 20 ന് ആപ്പിൾ ഇവന്റ്!\nആപ്പിൾ, ആപ്പിൾ ഇവന്റ്, അരാമ്യർ\nആപ്പിൾ അതിന്റെ ഇവന്റിന്റെ തീയതി വളരെക്കാലമായി മറച്ചുവെക്കുന്നു, പക്ഷേ ഒടുവിൽ ഞങ്ങൾക്ക് ഒരു ചോർച്ച ലഭിക്കുമെന്നത് ചിലതിനേക്കാൾ കൂടുതലായിരുന്നു. എല്ലാം സൂചിപ്പിക്കുന്നത് ഏപ്രിൽ 20 ന് പ്രഖ്യാപിച്ച സംഭവത്തിന് ഞങ്ങൾ സാക്ഷ്യം വഹിക്കും! ആപ്പിൾ ...\nഅല്ലെഗ്രോയിൽ പ്ലേസ്റ്റേഷൻ5തിരികെ. സെറ്റുകളുടെ വില കാണുക!\nഅല്ലെഗ്രോ, പ്ലേസ്റ്റേഷൻ, പ്ലേസ്റ്റേഷൻ 5\nഒരു പ്ലേസ്റ്റേഷൻ5കൺസോൾ വാങ്ങാനുള്ള മറ്റൊരു അവസരം! നിങ്ങളുടെ സ്വപ്ന കൺസോൾ നിങ്ങൾ ഇതുവരെ വാങ്ങിയിട്ടില്ലെങ്കിൽ, ഇതാ മറ്റൊരു അവസരം. ആമസോണിലെ മീഡിയ എക്സ്പെർട്ടിൽ ഉപകരണങ്ങൾ മുമ്പ് തരംഗങ്ങളിൽ പ്രത്യക്ഷപ്പെട്ടു ...\nലോജിടെക് സാർവത്രിക ഹാർമണി റിമോട്ടുകളുടെ ഉത്പാദനം അവസാനിപ്പിക്കുന്നു\nയോജിപ്പ, ലോഗിടെക്, സാർവത്രിക റിമോറ്റുകൾ\nയൂണിവേഴ്സൽ റിമോട്ടുകൾക്ക് ഒരു നീണ്ട ചരിത്രമുണ്ട്, പക്ഷേ സ്ട്രീമിംഗ് സേവനങ്ങൾ വിപണി ഏറ്റെടുത്തതിനുശേഷം അവർക്ക് ഉയർന്ന സ്ഥാനം നഷ്ടപ്പെട്ടു. ലോജിടെക് ഹാർമണി ലൈനിന്റെ കാര്യത്തിലും ഇതുതന്നെ സംഭവിച്ചു. പൈലറ്റുമാരുടെ ഉത്പാദനം നിർത്തുമെന്ന് കമ്പനി പ്രഖ്യാപിച്ചു ...


ഗുരുദാസ്പൂര് ബി.എസ്.എഫ് പോസ്റ്റില് നിന്ന് ഒരാളെ പിടികൂടി - Malayalam Daily News\nന്യൂഡല്‍ഹി: പഞ്ചാബിലെ ഗുരുദാസ്പുരില് ബി.എസ്.എഫ് പോസ്റ്റില് സംശയകരമായ സാഹചര്യത്തില് ഒരാളെ പിടികൂടി. ഗുരുദാസ്പുര് ജില്ലയിലെ ദെറാ നാനക് മേഖലയില് നിന്നാണ് ഹര്‍പ്രീത് സിങ് എന്ന ഹണിയെ പിടികൂടിയത്. സൈനികവേഷത്തോട് സാമ്യമുള്ള പാന്റ് ധരിച്ചത്തെിയ ഹര്‍പ്രീത് കുറ്റിച്ചെടികള്‍ക്കിടയില് മറഞ്ഞിരിക്കുകയായിരുന്നുവെന്ന് ബി.എസ്.എഫ് ഉദ്യോഗസ്ഥന് പരംജിത് സിങ് പറഞ്ഞു. ഇയാളുടെ കൈവശമുണ്ടായിരുന്ന മൊബൈല് ഫോണ് പിടിച്ചെടുത്തു. സൈനികടാങ്കുകളും സര്‍ക്കാര്‍മന്ദിരങ്ങളും അയാള് മൊബൈല് ഫോണില് പകര്‍ത്തിയതായി ബി.എസ്.എഫ് അറിയിച്ചു.


വയനാട്ടില് യുവതിയ്ക്ക് കാട്ടാന ചവിട്ടി മരണം ; പോലീസ,് ഫോറസ്റ്റ്, പഞ്ചാത്ത് അധികാരികള് എന്തുകൊണ്ട് നടപടി എടുത്തില്ലാ – വ്‌ളോഗര് സുജിത് ഭക്തന്റെ ചോദ്യങ്ങള് ഇങ്ങനെ | Gramajyothi News\nവയനാട്ടില് യുവതിയ്ക്ക് കാട്ടാന ചവിട്ടി മരണം ; പോലീസ,് ഫോറസ്റ്റ്, പഞ്ചാത്ത് അധികാരികള് എന്തുകൊണ്ട് നടപടി എടുത്തില്ലാ – വ്‌ളോഗര് സുജിത് ഭക്തന്റെ ചോദ്യങ്ങള് ഇങ്ങനെ\nJanuary 26, 2021 6:02 pm Published by : സ്വന്തം ലേഖകൻ\n>തിരുവനന്തപുരം: വയനാട് മേപ്പാടിയില് കാട്ടാനയുടെ ചവിട്ടേറ്റ് യുവതി മരിച്ചതിന് പിന്നാലെ തനിക്കെതിരെ ഉയര്‍ന്ന സൈബര് ആക്രമണത്തില് പ്രതികരിച്ച് വ്‌ളോഗര് സുജിത്ത് ഭക്തന്. പ്രവര്‍ത്തനാനുമതി ഇല്ലാതെ മൂന്നു വര്‍ഷമായി പ്രവര്‍ത്തിച്ചുവരുന്ന ഈ റിസോര്‍ട്ടിന്റെ വീഡിയോ പ്രസിദ്ധീകരിച്ച തനിക്ക് നേരെ നടക്കുന്ന കുപ്രചരണങ്ങള് ടാര്‍ഗറ്റ് ചെയ്തുകൊണ്ടുള്ള അറ്റാക്കാണെന്ന് സുജിത്ത് പറഞ്ഞു. ഫെയ്‌സ്ബൂക്കിലൂടെ സുജിത്തിന്റെ പ്രതികരണം.\nകഴിഞ്ഞ ദിവസം വയനാട്ടില് എളിമ്ബിലേരി എസ്റേറ്റിലുള്ള റെയിന് ഫോറസ്റ്റ് എന്ന ടെന്റ് സ്റ്റേ നടത്തുന്ന സ്ഥലത്ത് അവിടെ താമസിച്ച ഒരു പെണ്‍കുട്ടി കാട്ടാനയുടെ അക്രമത്തില് മരണപ്പെട്ടത് നമ്മളെ എല്ലാവരെയും ഞെട്ടിച്ച ഒരു കാര്യമാണല്ലോ. മരണപ്പെട്ട യുവതിയുടെ കുടുംബത്തിന്റെ ദുഃഖത്തില് പങ്കുചേരുന്നു. ഈ സ്ഥലത്ത് 2018 നവംബര് മാസത്തില് ഞാനും എന്റെ സുഹൃത്ത് ഹൈനസ് ഇക്കയും ചേര്‍ന്ന് സന്ദര്‍ശിച്ച് വീഡിയോ എടുക്കുകയും യൂടൂബ് ചാനലില് പ്രസിദ്ധീകരിക്കുകയും ചെയ്തിട്ടുള്ളതാണ്. പ്രസ്തുത വീഡിയോ കണ്ടിട്ട് ആയിരക്കണക്കിനാളുകള് അവിടെ പോയി താമസിച്ചിട്ടുള്ളതുമാണ്. കല്യാണത്തിന് ശേഷം ശ്വേതയോടോപ്പവും ഞാന് ഇവിടെ പോയിട്ടുള്ളതാണ്. യൂടൂബില് ഈ സ്ഥലത്തെക്കുറിച്ച് മറ്റ് പല വ്ലോഗര്‍മാരും ചെയ്ത ധാരാളം വിഡിയോകളും ഉണ്ട്. ഞാനുള്‍പ്പെടെ പലരും പ്രസ്തുത അപകടത്തിന് ശേഷം അവരവരുടെ വിഡിയോകള് പിന്‍വലിച്ചിട്ടുമുണ്ട്. അത് ഈ വിഷയത്തെക്കുറിച്ച് അനാവശ്യ ചര്‍ച്ചകള് ഉണ്ടാകാതിരിക്കാന് വേണ്ടിയാണ്. ഈ ടെന്റ് സ്റ്റേയുടെ പരിസരത്ത് തന്നെ മറ്റനേകം ടെന്റ് സ്റ്റേകളും റിസോര്‍ട്ടുകളും ഉണ്ട്. ഗൂഗിള് മാപ്പില് നോക്കിയാല് കാണാം.\nകഴിഞ്ഞ മൂന്ന് വര്‍ഷത്തോളമായിട്ട് ഈ റിസോര്‍ട്ടുകളും ടെന്റ് സ്റ്റേകളും ഒക്കെ എന്റെ അറിവില് ആ സ്ഥലത്ത് പ്രവര്‍ത്തിക്കുന്നുണ്ട്. ഇത്രയധികം കാലം പ്രവര്‍ത്തിച്ചിട്ടും ഇപ്പോള് ഇങ്ങനെ ഒരു അത്യാഹിതം ഉണ്ടായപ്പോള് അതിന് ലൈസന്‍സ് ഇല്ല, പ്രവര്‍ത്തനാനുമതി ഇല്ലാ എന്നൊക്കെ പറയുമ്ബോള് എന്താണ് നമ്മള് മനസ്സിലാക്കേണ്ടത്? ലൈസന്‍സ് ഇല്ലാതെ3വര്‍ഷം ഇവര് എങ്ങനെ പ്രവര്‍ത്തിച്ചു? ആരാണ് ഇവര്‍ക്ക് പ്രവര്‍ത്തനാനുമതി നല്‍കിയത്? എന്തുകൊണ്ട് ലൈസന്‍സ് ഇല്ലെങ്കില് ആ സ്ഥാപനത്തിനെതിരെ നടപടി എടുത്തില്ല? ഫോറസ്റ്റിന് സമീപം എന്ന് പറയുന്ന ഈ സ്ഥലത്ത് എന്തുകൊണ്ട് ഫോറസ്റ്റ് അധികൃതര് ഇത് കണ്ട് നടപടി എടുത്തില്ല? എന്തുകൊണ്ട് പോലീസ് ഇത്ര നാളായിട്ട് നടപടി എടുത്തില്ല? എന്തുകൊണ്ട് പഞ്ചായത്ത് അധികൃതര് നടപടി എടുത്തില്ല? അങ്ങനെയെങ്കില് ഇത്രയും കാലം അവിടെ ജോലി ചെയ്ത എല്ലാ സര്‍ക്കാര് വകുപ്പുകളിലെയും ജീവനക്കാര്‍ക്കെതിരെ നടപടി എടുക്കണ്ടേ? അതൊന്നും പറയാതെ3വര്‍ഷമായി പ്രവര്‍ത്തിച്ചുവരുന്ന ഈ സ്ഥാപനത്തിന്റെ വീഡിയോ പ്രസിദ്ധീകരിച്ച എനിക്കും മറ്റുള്ള വ്ലോഗേഴ്‌സിനുമെതിരെ സോഷ്യല് മീഡിയയില് നടക്കുന്ന കുപ്രചരണങ്ങള് ടാര്‍ഗറ്റ് ചെയ്തുകൊണ്ടുള്ള ഒരു അറ്റാക്ക് മാത്രമാണെന്ന് ഞാന് കരുതുന്നു.\nഇനി കാര്യത്തിലേക്ക് വരാം. കേരളത്തില് വയനാട്ടിലും ഇടുക്കിയിലുമായി പല സ്ഥലങ്ങളില് നൂറുകണക്കിന് ടെന്റ് ക്യാമ്ബിംഗ് സൈറ്റുകള് പ്രവര്‍ത്തിക്കുന്നുണ്ട്. ഇവര്‍ക്ക് ആര്‍ക്കും തന്നെ ടെന്റ് ക്യാംപിങ് എന്ന പേരില് ലൈസന്‍സ് കിട്ടില്ല. കാരണം നമ്മുടെ നിയമം അനുവദിക്കുന്നത് ഹോട്ടല്, റിസോര്‍ട്ട്, സര്‍വ്വീസ് അപ്പാര്‍ട്ട്മെന്റ്, ഹോം സ്റ്റേ എന്നീ കാറ്റഗറിയിലുള്ള ലൈസന്‍സ് ആണ്. ഇതില് ഏതെങ്കിലും ഒരു ലൈസന്‍സ് അല്ലെങ്കില് പോലീസ് ക്ലിയറന്‍സ് സര്‍ട്ടിഫിക്കറ്റ് എന്നിവയൊക്കെയാണ് ഈ സ്ഥാപനങ്ങള്‍ക്ക് ഉണ്ടാകുന്നത്. 500 രൂപ മുതലാണ് ഇത്തരത്തിലുള്ള ടെന്റ് സ്റ്റേകളില് താമസത്തിനായി ഈടാക്കുന്നത്. സൗകര്യങ്ങള് കൂടുന്നതിനനുസരിച്ച് നിരക്കും കൂടും. വിദ്യാര്‍ത്ഥികളും സാധാരണക്കാരുമാണ് ഇതുപോലെയുള്ള സ്ഥലങ്ങള് കൂടുതലായി തെരഞ്ഞെടുക്കുന്നത്. ഇപ്പോഴത്തെ ട്രെന്‍ഡ് അനുസരിച്ച് ടെന്റ് ക്യാമ്ബിംഗ് വളരെയധികം കൂടിവന്നപ്പോള് ആയിരക്കണക്കിന് രൂപ വാങ്ങുന്ന റിസോര്‍ട്ടുകാര് പോലും പ്രതിസന്ധിയിലായി. ഫാമിലി ആയിട്ട് പോലും ആളുകള് ടെന്റ് ക്യാമ്ബിംഗ് എക്സ്പീരിയന്‍സ് തേടി പോയി തുടങ്ങി. മുക്കിന് മുക്കിന് കൂണുപോലെ ടെന്റ് ക്യാമ്ബിംഗ് സൈറ്റുകള് കേരളത്തില് പല സ്ഥലങ്ങളിലായി ഉയര്‍ന്നുവന്നു.\nവയനാട്ടിലെ തന്നെ മറ്റൊരു ടെന്റ് ക്യാമ്ബിംഗ് സൈറ്റില് പോയി വീഡിയോ എടുത്തിട്ടപ്പോള് ഇവിടെ ഫാമിലി ആയിട്ട് വരരുത്, സുരക്ഷിതമല്ല എന്ന് ഞാന് പറഞ്ഞപ്പോള് ഉണ്ടായ ഭീഷണി വരെ എന്റെ വിഡിയോയില് ഞാന് പറഞ്ഞിട്ടുണ്ട്. (സ്ക്രീന്‍ഷോട്ട് നോക്കാം) ഞാന് വീഡിയോ ചെയ്തിട്ടതുകൊണ്ടാണ് അവിടേക്ക് മരണപ്പെട്ട യുവതി പോയതെന്നും ഞാന് കാരണമാണ് അവര് ആനയുടെ ചവിട്ടേറ്റ് മരിച്ചതെന്നുമാണ് എനിക്കെതിരെ ഇപ്പോള് വന്നിരിക്കുന്ന ആരോപണം. അങ്ങനെയെങ്കില് ഞാന് ഒന്ന് ചോദിച്ചോട്ടെ, കഴിഞ്ഞ ദിവസം ഞാന് ഗുരുവായൂര് ആനക്കോട്ടയുടെ വീഡിയോ ചെയ്തിരുന്നു, അത് കണ്ട് അവിടെ പോയ ഒരാളെ ആന ചവിട്ടി കൊന്നാല് ഞാന് ഉത്തരവാദി ആകുമോ? ക്രൂസ് കപ്പലിന്റെ വീഡിയോ ചെയ്തത് കണ്ട് കപ്പല് യാത്രക്ക് പോയി കപ്പല് മുങ്ങിയാല് ഞാന് കുറ്റക്കാരന് ആകുമോ? ഈ റിസോര്‍ട്ടുകളും മറ്റുമൊക്കെ പ്രമുഖ മാധ്യമങ്ങളിലും മാസികകളിലും വരെ പരസ്യം നല്‍കാറില്ല? ഞങ്ങള് വ്ലോഗേഴ്സ് അവിടെ നിന്നുള്ള അനുഭവങ്ങളാണ് ഷെയര് ചെയ്യുന്നത്. അനധികൃതമെന്ന് തോന്നുന്ന പല സ്ഥലങ്ങളും വീഡിയോ ചെയ്യാന് വിളിച്ചിട്ട് ചെയ്യാതെ ഇരുന്നിട്ടുണ്ട്. റെസ്റ്റോറന്റ് വീഡിയോ ചെയ്യാന് പോയിട്ട് ഭക്ഷണ ഇഷ്ടപ്പെടാത്തത് കൊണ്ട് വീഡിയോ ചെയ്യാതെ വന്നിട്ടുണ്ട്. തട്ടേക്കാടുള്ള ഒരു റിസോര്‍ട്ടിന്റെ വീഡിയോ ചെയ്യാന് പോയപ്പോള് റിസോര്‍ട്ട് അധികാരികള് തെറ്റിദ്ധരിപ്പിച്ച് വനത്തിലേക്ക് കൊണ്ടുപോയി ഉണ്ടായ പ്രശ്നത്തിലും തെറ്റ് തിരുത്തി വീഡിയോ ഡിലീറ്റ് ചെയ്തിട്ടുണ്ട്.\nബന്ദിപ്പൂരും മസിനഗുഡിയിലും മുതുമലയിലും ഒക്കെ ഫോറസ്റ്റ് ഡിപ്പാര്‍ട്ട്മെന്റ് തന്നെ കാട്ടിനുള്ളില് താമസം ഒരുക്കിയിട്ടുണ്ട്. അതും വേണ്ടത്ര സുരക്ഷാ പോലും ഒരുക്കാതെ, ഞാന് ഒരിക്കല് പോയി താമസിച്ചപ്പോള് രാത്രി ആനയിറങ്ങി മറ്റൊരാളുടെ വണ്ടി ഉള്‍പ്പെടെ നശിപ്പിച്ചത് കണ്ടിട്ടുണ്ട്, അതൊക്കെ വിഡിയോയിലും കാണിച്ചിട്ടുണ്ട്. പണം വാങ്ങിയാണ് പ്രൊമോഷന്‍സ് ചെയ്യാറുള്ളത്, അങ്ങോട്ട് കാശ് കൊടുത്ത് പോയി താമസിച്ചും വീഡിയോ ചെയ്യാറുണ്ട്. സൗജന്യമായി പോയി താമസിച്ച് ഭക്ഷണവും കഴിച്ച് വീഡിയോ ചെയ്യാറില്ല. പണം വാങ്ങിയോ വാങ്ങാതെയോ ചെയ്യുന്ന വിഡിയോകള് സത്യസന്ധമായി തന്നെയാണ് ചെയ്യാറുള്ളത്. ഉള്ളത് ഉള്ളത് പോലെ തന്നെ പറയാറുണ്ട്. അതുകൊണ്ട് തന്നെ ശത്രുക്കളും ഏറെയുണ്ട്.\nക്യാമ്ബിംഗ് സൈറ്റുകള് നടത്തുന്ന ആളുകള്‍ക്ക് സര്‍ക്കാരിന്റെ ഭാഗത്തുനിന്നും ഉടന് തന്നെ ഒരു മാര്‍ഗ്ഗനിര്‍ദ്ദേശം നല്‍കുകയും വേണ്ടത്ര സുരക്ഷാ മുന്‍കരുതലുകള് ഉണ്ടെന്ന് ഉദ്യോഗസ്ഥര് ഉറപ്പുവരുത്തുകയും ചെയ്യുമെന്നും പ്രതീക്ഷിക്കാം. അപകടം സംഭവിച്ച ക്യാമ്ബിംഗ് സൈറ്റ് പ്രവര്‍ത്തിച്ചത് ലൈസന്‍സ് ഇല്ലാതെയാണെങ്കില് (ഞാന് അത് വിശ്വസിക്കുന്നില്ല) അത് ഇത്രയും കാലം പ്രവര്‍ത്തിക്കാന് മൗനാനുമതി നല്‍കിയവര്‍ക്കെതിരെയും നടപടി എടുക്കുക. ദയവായി അനാവശ്യ വിവാദങ്ങളിലേക്ക് എന്നെ വലിച്ചിടാതിരിക്കുക. മരണപ്പെട്ട യുവതിക്ക് ആദരാഞ്ചലികള് അര്‍പ്പിക്കുന്നു. ആ കുടുംബത്തിന്റെ ദുഃഖത്തില് പങ്കുചേരുന്നു.


ഭാരതത്തില് നിര്‍മിച്ച വാക്‌സിനുള്ള അനുമതിയില് ഓരോ പൗരനും അഭിമാനിക്കാം: പ്രധാനമന്ത്രി\nJan 3, 2021, 01:08 pm IST\nന്യൂഡല്‍ഹി: കോവിഡ് വാക്‌സിന് അനുമതി നല്‍കിയത് രാജ്യത്തിന് അഭിമാന നിമിഷമെന്ന് പ്രധാനമന്ത്രി നരേന്ദ്ര മോദി. അടിയന്തര ഉപയോഗത്തിന് അനുമതി നല്‍കിയ രണ്ടുവാക്‌സിനുകളും ഇന്ത്യയില് നിര്‍മിച്ചതാണെന്നതില് ഓരോ ഇന്ത്യക്കാരനും അഭിമാനിക്കാമെന്നാണു പ്രധാനമന്ത്രി റഞ്ഞത്. സ്വാശ്രയ ഇന്ത്യയെന്ന സ്വപ്നത്തിലേക്കുള്ള ശാസ്ത്രസമൂഹത്തിന്റെ മുന്നേറ്റമാണിതെന്നും അദ്ദേഹം കൂട്ടിച്ചേര്‍ത്തു.\nരാജ്യത്ത് കോവിഡ് വാക്‌സിന്റെ ഉപയോഗത്തിനു ഡ്രഗ്‌സ് കണ്‍ട്രോളര് ജനറല് (ഡിസിജിഐ) അനുമതി നല്‍കിയിരുന്നു. അടിയന്തരഘട്ടത്തില് ഉപയോഗിക്കാനുള്ള അനുമതിയാണു നല്‍കിയിരിക്കുന്നത്. ഡിസിജിഐയുടെ അനുമതി ലഭിച്ചതോടെ കോവിഡ് വാക്‌സിന് വിതരണം ചെയ്യാനാകും.\nവിദഗ്ധ സമിതി വാക്‌സിന് ഉപയോഗത്തിന് അംഗീകാരം നല്‍കിയതോടെ ഡിസിജിഐ അന്തിമ അനുമതി നല്‍കുകയും സര്‍ക്കാര് വാക്‌സിന് വിതരണത്തിനുള്ള നടപടികള് ആരംഭിക്കുകയും ചെയ്യും. കോവിഷീല്‍ഡ്, കോവാക്‌സിന് എന്നിവയുടെ പ്രസ്‌ന്റേഷന് വെള്ളിയാഴ്ച വിദഗ്ധ സമിതിക്കു മുന്പാകെ നടത്തിയിരുന്നു.\nഇന്ത്യന് കൗണ്‍സില് ഓഫ് മെഡിക്കല് റിസര്‍ച്ചുമായും നാഷണല് ഇന്‍സ്റ്റിറ്റ്യൂട്ട് ഓഫ് വൈറോളജിയുമായും ചേര്‍ന്നാണു ഭാരത് ബയോടെക് കോവാക്‌സിന് നിര്‍മിച്ചത്. അടിയന്തര ഉപയോഗത്തിനായി കോവാക്‌സിന് അനുമതി നല്‍കണമെന്ന് കാട്ടി ഡിസംബര് ഏഴിനു തന്നെ ഭാരത് ബയോടെക് അപേക്ഷ നല്‍കിയിരുന്നു. തുടര്‍ന്ന് കഴിഞ്ഞ ദിവസം വിദഗ്ധ സമിതി ഇവരുടെ ക്ലിനിക്കല് പരീക്ഷണം ഉള്‍പ്പെടെ വിവരങ്ങള് പരിശോധിച്ച ശേഷം ശിപാര്‍ശ ചെയ്യുകയായിരുന്നു.\nവിശദീകരണങ്ങള് നല്‍കുന്നതിനു സമയം തേടിയതിനാല് ഫൈസര് വാക്‌സിന് അംഗീകാരം നല്‍കുന്നതു വൈകുമെന്നാണു സൂചന. സൈഡസ് കാഡിലയുടെ സൈകോവ്ഡി, ഡോ. റെഡ്ഡീസ് ലബോറട്ടറീസ് നിര്‍മിക്കുന്ന റഷ്യയുടെ സ്ഫുട്‌നിക് അഞ്ച് എന്നീ വാക്‌സിനുകളും അനുമതി കാക്കുകയാണ്.


E Harikumar - എന്റെ ആദ്യകാല കഥകള് - ഇ ഹരികുമാര് എഴുതിയ ലേഖനം\nപി.സി.മ്മാമന്റെ (ഉറൂബ്) വീട്ടില് പുസ്തകങ്ങളുടെ നല്ലൊരു ശേഖരമുണ്ടായിരുന്നു, എന്നുവച്ചാല് ഒരു പതിനാലു പതിനഞ്ചു വയസ്സുകാരന് താല്പര്യമുണ്ടാവുന്ന തരത്തിലുള്ള കഥകളും നോവലുകളും. അച്ഛന്റെ അലമാറിയില് അധികവും കവിതാപുസ്തകങ്ങളാണുണ്ടായിരുന്നത്. ഞാനും സതീശേട്ടനും വേനലവധിയ്ക്ക് കോഴിക്കോട്ടു പോകുമ്പോൾ ആര്‍ത്തി പിടിച്ച വായനയാണ്. അവിടെവച്ചാണ് എസ്.കെ. പൊറ്റെക്കാടിന്റെ 'നാടന്‍പ്രേമം' എന്ന നോവല് വായിച്ചത്. എനിയ്ക്കന്ന് പതിമൂന്ന് വയസ്സായിട്ടുണ്ടാവും. ആ നോവലെന്നെ വളരെ ആകര്‍ഷിച്ചു. തിരിച്ച് പൊന്നാനിയില് എത്തിയപ്പോഴും നോവലിലെ കഥ മനസ്സിൽ സജീവമായിട്ടുണ്ടായിരുന്നു.\nഞാന് കടലാസ്സും പെന്നുമെടുത്ത് എഴുത്തു തുടങ്ങി. ഒരു മണിക്കൂറിനുള്ളില് കഥ തയ്യാറായി. ആദ്യവായനക്കാരന് ഏട്ടനായിരുന്നു. മൂപ്പരത് മുഴുവന് വായിച്ച ശേഷം പറഞ്ഞു. 'നീയിത് പൊറ്റെക്കാടിന്റെ നോവലില്‍നിന്ന് കട്ടതല്ലെ?' ആ പ്രായത്തിൽ സാഹിത്യചോരണമെന്താണെന്ന് എനിയ്ക്കറിയില്ലായിരുന്നു. വായിച്ചപ്പോള് ഇഷ്ടപ്പെട്ട ഒരു കഥ എന്റെ ഭാഷയിൽ എഴുതി എന്നു മാത്രം. അങ്ങിനെ ചെയ്യുന്നത് ശരിയല്ല എന്ന് എന്നേക്കാൾ ലോകവിവരവും ധാരാളം വായനയുമുള്ള ജ്യേഷ്ഠൻ പറഞ്ഞുതന്നു. അതിനു ശേഷം ഞാന് സ്വന്തമായ കഥകളെഴുതാൻ തുടങ്ങി. ശരിയ്ക്കും എന്റെ ആദ്യത്തെ കഥ എന്നു പറയാന് അര്‍ഹതയുള്ളത് ഈ രണ്ടാമത്തെ കഥയാണ്. ആയിരം രൂപ ലോട്ടറി അടിച്ചുവെന്ന് പറഞ്ഞ് ഒപ്പം കൂടിയ ഒരു സ്നേഹിതന്റെ കഥയാണത്. ഒരു ചായക്കടയില് കൊണ്ടുപോയി സുഭിക്ഷമായി ഭക്ഷണം കഴിച്ചശേഷം അയാള് മുങ്ങുന്നതാണ് കഥ. ഇത് എഴുതിയത് അമ്പത്താറ്, അമ്പത്തേഴില്. കഥ അച്ഛനെ കാണിക്കാനുള്ള ധൈര്യമുണ്ടായി. അദ്ദേഹം പ്രോത്സാഹിപ്പിച്ചു, കഥ തിരുത്തിത്തന്നു.\nഈ പതിവ് ഞാന് കല്‍ക്കത്തയിൽ ജോലി അന്വേഷിച്ചു പോയശേഷവും തുടര്‍ന്നു. കഥകളെഴുതും, അച്ഛന്ന് അയച്ചുകൊടുക്കും. അച്ഛനവ തിരുത്തി കഥ എങ്ങിനെ കൂടുതൽ നന്നാക്കാമെന്ന സൂചനകളോടൊപ്പം തിരിച്ചയക്കും. കല്‍ക്കത്തയിൽ ഞാൻ താമസിച്ചിരുന്നത് പണ്ട് മാതൃഭൂമി ആഴ്ചപ്പതിപ്പില് ബംഗാളി സിനിമകളുടെ റിവ്യൂ എഴുതിയിരുന്ന ശ്രീ. എം. പ്രഭാകരപ്പണിക്കരുടെ ഒപ്പമായിരുന്നു. ശരിയ്ക്കു പറഞ്ഞാല് എന്നെ കല്‍ക്കത്തയിലേയ്ക്ക് കൊണ്ടുപോയി ജോലിയാക്കിത്തന്നത് അദ്ദേഹമായിരുന്നു. അവരുടെ അയല്‍ക്കാരായി ഒരു ബ്രാഹ്മണകുടുംബമുണ്ടായിരുന്നു. ഒരു വൈകുന്നേരം ഞാന് ഓഫീസില്‍നിന്നു വന്നപ്പോൾ ആ മാമി വളരെ അസ്വസ്ഥയായി വാതില്‍ക്കൽ നില്‍ക്കുന്നുണ്ടായിരുന്നു. ഒരിരിക്കപ്പൊറുതിയില്ലാതെ അകത്തേയ്ക്കും പുറത്തേയ്ക്കും നടക്കുകയാണ്. സാധാരണ എന്നെ കണ്ടാല് ലോഗ്യം ചോദിക്കാറുള്ളതാണ്. പക്ഷെ അന്ന് അതുണ്ടായില്ല. പ്രഭാകരേട്ടനാണ് അതു പറഞ്ഞത്. അവരുടെ ഇരുപത്തഞ്ചു വയസ്സുള്ള മകന് ആ ദിവസം, രണ്ടുകൊല്ലം മുമ്പ് ഒരു ബസ്സ് അപകടത്തില് മരിച്ചുവത്രെ. ഒരേയൊരു മകന്, മിടുക്കൻ.\nഅന്നെനിയ്ക്ക് പതിനെട്ട് വയസ്സായിരുന്നു. ഈ സംഭവം എന്റെ മനസ്സില് വളരെ വിഷമമുണ്ടാക്കി. അതിന്റെ പശ്ചാത്തലത്തിലാണ് 'മഴയുള്ള ഒരു രാത്രിയില്' എന്ന കഥയെഴുതിയത്. കുറേ പണിപ്പെട്ട് അതു നന്നാക്കിയെടുത്തു ഞാന് അച്ഛന്നയച്ചു കൊടുത്തു. സാധാരണ മട്ടില് കുറേ നിര്‍ദ്ദേശങ്ങളുമായി അച്ഛനത് മടക്കിയയച്ചു. ഞാനത് മാറ്റിയെഴുതി വീണ്ടും അച്ഛന്നയച്ചു. അച്ഛനും, അമ്മയും എന്റെ സഹോദരങ്ങളും മാത്രമാണ് വായനക്കാര്. അതിനുമപ്പുറത്തേയ്ക്ക് കടക്കണമെന്ന ഉദ്ദേശ്യമൊന്നും എനിക്കുണ്ടായിരുന്നില്ല.\nആ കഥ തരക്കേടില്ല എന്ന് അച്ഛന് തോന്നിയിട്ടുണ്ടാകണം. അദ്ദേഹം അത് പി.സി.മ്മാമന് അയച്ചുകൊടുത്തു, അഭിപ്രായമറിയാന്. അദ്ദേഹമാണല്ലൊ കഥയുടെ ആചാര്യന്. പി.സി.മ്മാമയുടെ കത്ത് ഉടനെ വന്നു. 'ഹരിയെ ഗൗരവമായി എടുക്കേണ്ട സമയമായിരിയ്ക്കുന്നു. ഞാനീ കഥ വര്‍ഗ്ഗീസ് കളത്തിലിന് അയച്ചു കൊടുക്കുകയാണ്.' ശ്രീ. വര്‍ഗ്ഗീസ് കളത്തിലാണ് അന്ന് 'മലയാള മനോരമ'- ആഴ്ചപ്പതിപ്പ് നോക്കിയിരുന്നത്. താമസിയാതെ അദ്ദേഹത്തിന്റെ കത്തു വന്നു, അച്ഛന്ന്. കഥ വളരെ നന്നായിട്ടുണ്ട്, ഇങ്ങിനെ ഒരു മകനെ ലഭിച്ചതില് ഇടശ്ശേരി ഭാഗ്യവാനാണ് എന്നൊക്കെ പറഞ്ഞുകൊണ്ട്. അച്ഛന് പിസിമ്മാമന്റെയും വര്‍ഗ്ഗീസ് കളത്തിൽ സാറിന്റെയും കത്തുകൾ എനിക്കയച്ചുതന്നിരുന്നു. കഥ 'മലയാള മനോരമ' വാരികയില് വന്നു. 1962-ലാണ് അത്. അതിനുശേഷം രണ്ടു കഥകള് കൂടി മനോരമയിൽ വന്നതിനു ശേഷമാണ് എന്റെ കഥ 'മാതൃഭൂമി ആഴ്ചപ്പതിപ്പി'ല് വരുന്നത്. ആദ്യം വന്ന കഥ, 'ഉണക്കമരങ്ങൾ'. എം.ടി. എന്നെ വളരെയധികം പ്രോത്സാഹിപ്പിച്ചിട്ടുണ്ട്. ചെറിയ തിരുത്തുകള് വരുത്തുകയും, അങ്ങിനെ തിരുത്തിയത് ശ്രദ്ധിക്കണമെന്ന് കത്തിലൂടെ ആവശ്യപ്പെടുകയും ചെയ്യാറുണ്ട്. ഈ കഥ അച്ചടിച്ചു വന്നത് 1965-ലാണ്. എം.ടി.യെ ഞാന് ആദ്യമായി കാണുന്നത് 1966-ല് അച്ഛന്റെ ഷഷ്ടിപൂര്‍ത്തിയോടനുബന്ധിച്ച് മൂന്നു ദിവസം നടന്ന സെമിനാറിന്റെ അവസരത്തിലായിരുന്നു. വളരെക്കുറച്ച് എഴുതിയാല് മതിയെന്നും, എഴുതുന്നതെന്തും മൗലികവും മികവാര്‍ന്നതുമാവണമെന്നും അദ്ദേഹം പറഞ്ഞുതന്നു.\n'കലാകൗമുദി' വാരിക തുടങ്ങിയപ്പോള് ആദ്യലക്കത്തില്‍ത്തന്നെ എന്റെ കഥ വേണമെന്ന് ശ്രീ എം.എസ്. മണിയും, എസ്. ജയചന്ദ്രന് നായരും ആവശ്യപ്പെട്ടു. 1975 ജൂലൈ മാസത്തിലാണ് എന്റെ 'കുങ്കുമം വിതറിയ വഴികള്' എന്ന കഥ വന്നത്. കലാകൗമുദിയുടെ തുടക്കത്തില്‍ത്തന്നെ. ആ കഥയെപ്പറ്റി ശ്രീ. എം.എസ്. മണി വളരെ നല്ല അഭിപ്രായം എഴുതിയറിയിച്ചു. ഇത്രയും മനോഹരമായ കഥയോട് നീതി പുലര്‍ത്താൻ സാധാരണ സ്‌കെച്ചുകൾ പോരെന്നും, പകരം ഖജുരാഹോവിലെ കലാമൂല്യമുള്ള ശില്പങ്ങളുടെ ചിത്രങ്ങള് കൊടുക്കുകയാണെന്നും അദ്ദേഹം അറിയിച്ചു.\nഇതൊക്കെയാണ് എന്റെ എടുത്തു പറയത്തക്ക 'ആദ്യ കഥകള്'\nകൗമുദി ആഴ്ചപ്പതിപ്പ് - 2010 സെപ്റ്റമ്പര് 17\nമഴയുള്ള ഒരു രാത്രിയില് (കഥ)\nകുങ്കുമം വിതറിയ വഴികള് (കഥ)


War In Ukraine: യുക്രെയ്ന് ആയുധങ്ങളും സൈനികസഹായവും നൽകാൻ 27 രാജ്യങ്ങൾ സമ്മതിച്ചതായി റിപ്പോർട്ട് | 27 countries have agreed to provide Ukraine with weapons and military assistance says Sky news report – News18 Malayalam\nWar In Ukraine: യുക്രെയ്ന് ആയുധങ്ങളും സൈനികസഹായവും നൽകാൻ 27 രാജ്യങ്ങൾ സമ്മതിച്ചതായി റിപ്പോർട്ട്\nഅമേരിക്കയും അൽബേനിയയും ചേർന്ന് യുക്രെയ്ൻ അധിനിവേശത്തിനെതിരെ യുഎൻ രക്ഷാസമിതിയിൽ അവതരിപ്പിച്ച പ്രമേയം സ്ഥിരംസമിതി അംഗമായ റഷ്യ വീറ്റോ ചെയ്തിരുന്നു\nLast Updated : February 26, 2022, 15:00 IST\nറഷ്യൻ ആക്രമണം തുടരുന്ന യുക്രെയ്നെ സൈനികമായി സഹായിക്കാൻ അമേരിക്ക ഉൾപ്പടെയുള്ള രാജ്യങ്ങൾ തയ്യാറെടുക്കുന്നതായി റിപ്പോർട്ട്. അമേരിക്കയും ബ്രിട്ടണും ഉൾപ്പടെ 27 രാജ്യങ്ങൾ യുക്രെയ്ന് ആയുധം നൽകാൻ തയ്യാറാണെന്ന കാര്യം സ്കൈ ന്യൂസാണ് റിപ്പോർട്ട് ചെയ്തത്. റഷ്യൻ അധിനിവേശത്തിനെതിരെ പോരാടുന്ന യുക്രെയ്നെ സഹായിക്കുമെന്ന് ഈ രാജ്യങ്ങളുടെ ഭരണാധികാരികൾ ഇതിനോടകം വ്യക്തമാക്കിയിട്ടുണ്ട്. നേരത്തെ അമേരിക്കയും അൽബേനിയയും ചേർന്ന് യുക്രെയ്ൻ അധിനിവേശത്തിനെതിരെ യുഎൻ രക്ഷാസമിതിയിൽ അവതരിപ്പിച്ച പ്രമേയം സ്ഥിരംസമിതി അംഗമായ റഷ്യ വീറ്റോ ചെയ്തിരുന്നു. ഇതിന് പിന്നാലെയാണ് യുക്രെയ്നെ സൈനികമായി സഹായിക്കുമെന്ന വിവരം പുറത്തുവന്നത്.\nഎന്നാൽ ഇക്കാര്യത്തിൽ കഴിഞ്ഞ ദിവസം തന്നെ ധാരണയായതായാണ് വിവരം. യുകെയുടെ പ്രതിരോധ സെക്രട്ടറി ബെൻ വാലസ് വെള്ളിയാഴ്ച വൈകുന്നേരം വിവിധ രാജ്യങ്ങളുടെ പ്രതിനിധികളുടെ ഒരു ഓൺലൈൻ യോഗം വിളിച്ചുചേർത്തിരുന്നു. ഈ യോഗത്തിൽ 25 രാജ്യങ്ങൾ യുക്രെയ്നെ സഹായിക്കാൻ തയ്യാറാണെന്ന് അറിയിച്ചിട്ടുണ്ട്. നാറ്റോ അംഗ രാജ്യങ്ങളാണ് ഇവയിൽ ഭൂരിഭാഗവും. ഇതിൽ ഉൾപ്പെടാത്ത രണ്ട് രാജ്യങ്ങൾ കൂടി യുക്രെയ്നെ സഹായിക്കാൻ രംഗത്തെത്തിയിട്ടുണ്ട്.\nമിസൈൽ, ടാങ്ക്, ബോംബുകൾ എന്നിവയാണ് യുക്രെയ്നായി ഈ രാജ്യങ്ങൾ നൽകുക. കൂടാതെ മരുന്നും മറ്റ് മെഡിക്കൽ ഉപകരണങ്ങളും ലഭ്യമാക്കും. ഈ ആയുധങ്ങളെല്ലാം ഉടൻ തന്നെ ഉക്രെയ്ൻ സൈന്യത്തിന് ലഭ്യമാക്കുമെന്നാണ് അറിയുന്നത്. ഉക്രേനിയൻ സായുധ സേനയെ സഹായിക്കാൻ ആയുധങ്ങൾ അയക്കുന്നതിനെ മുമ്പ് എതിർത്തിരുന്ന രാജ്യങ്ങൾ റഷ്യൻ പ്രസിഡന്റ് വ്‌ളാഡിമിർ പുടിന്റെ അയൽരാജ്യത്തെ ആക്രമിക്കാനുള്ള തീരുമാനത്തെ തുടർന്നാണ് ഇപ്പോൾ അങ്ങനെ ചെയ്യാൻ തീരുമാനിച്ചിരിക്കുന്നതെന്നും സ്കൈ ന്യൂസ് റിപ്പോർട്ട് ചെയ്യുന്നു. സംഭാവന നൽകുന്ന രാജ്യങ്ങളിൽ നാറ്റോ പ്രതിരോധ സഖ്യത്തിന്റെ ഭാഗമല്ലാത്ത രാജ്യങ്ങളും ഉൾപ്പെടുന്നു.\nഅതിനിടെ യുക്രെയ്ൻ അധിനിവേശത്തിൽസാധാരണക്കാർക്കുനേരെ ആക്രമണം ഉണ്ടാകുന്നില്ലെന്ന റഷ്യയുടെ അവകാശവാദം തെറ്റാണെന്ന് തെളിയിക്കുന്ന നടുക്കുന്ന ദൃശ്യം പുറത്ത്. കാറുകൾക്ക് മുകളിലേക്ക് ടാങ്ക് ഓടിച്ചു കയറ്റുന്ന ദൃശ്യമാണ് പുറത്തുവരുന്നത്. യുക്രെയ്നിലെ ഒബലോണിൽനിന്നുള്ള ദൃശ്യമാണിത്. അൽജസീറയാണ് ഇൻസ്റ്റാഗ്രാം വഴി ഈ ദൃശ്യം പുറത്തുവിട്ടത്. സമൂഹമാധ്യമങ്ങളിൽ ഇതിനോടകം ഇത് വലിയ ചർച്ചയായി കഴിഞ്ഞു. നിരവധിപ്പേരാണ് റഷ്യയ്ക്കെതിരെ രൂക്ഷ വിമർശനവുമായി രംഗത്തെത്തിയിട്ടുള്ളത്. നേരത്തെ റഷ്യയുടെ ഒരു ടാങ്ക് യുക്രെയ്ൻ സൈന്യം പിടിച്ചെടുക്കുകയും അതിൽ ഉണ്ടായിരുന്ന റഷ്യൻ സൈനികരെ അപായപ്പെടുത്തുകയും ചെയ്തതായും റിപ്പോർട്ടുണ്ട്. കീവ് നഗരത്തിലെ ജനവാസകേന്ദ്രത്തിലേക്ക് റഷ്യൻ സൈന്യം കടന്നിട്ടുണ്ടെന്നും, എല്ലാവരും സുരക്ഷിതകേന്ദ്രങ്ങളിലേക്ക് മാറണമെന്നും യുക്രെയ്ൻ അധികൃതർ നിർദേശം നൽകിയിട്ടുണ്ട്.\nAlso Read- War in Ukraine | യുക്രെയ്നിൽനിന്ന് രക്ഷാദൗത്യം തുടങ്ങി; ആദ്യസംഘം ഇന്ന് ഇന്ത്യയിലെത്തും; 17 മലയാളികളും\nFirst published: February 26, 2022, 15:00 IST


മാവേലിക്കരയിലും ചെങ്ങന്നൂരിലും അഗ്നിരക്ഷാസേന അവഗണനയുടെ പടുകുഴിയിൽ | fire & safety mavelikkara chengannur\nമാവേലിക്കരയിലും ചെങ്ങന്നൂരിലും അഗ്നിരക്ഷാസേന അവഗണനയുടെ പടുകുഴിയിൽ\nJul 23, 2018, 07:55 AM IST\nരക്ഷകർക്കും വേണ്ടേ രക്ഷ?\nനാട്ടിലെവിടെയെങ്കിലും പഴയ കെട്ടിടം തകർന്നുവീണാൽ അതിൽ കുടുങ്ങിപ്പോയവരെ രക്ഷിക്കാൻ ഓടിയെത്തേണ്ടവരാണ് അഗ്നിരക്ഷാസേന. എന്നാൽ, തങ്ങളെ ആര് രക്ഷിക്കുമെന്നാണ് ഏതുനിമിഷവും തകർന്നുവീഴാവുന്ന കാലപ്പഴക്കംചെന്ന കെട്ടിടങ്ങളിൽ ഇരിക്കുന്ന മാവേലിക്കരയിലെയും ചെങ്ങന്നൂരിലെയും സേനാംഗങ്ങളുടെ വേവലാതി.\nചെങ്ങന്നൂർ: നാട്ടുകാർക്കെല്ലാം രക്ഷകരായ ചെങ്ങന്നൂരിലെ ഫയർഫോഴ്‌സ് സംഘം മരണഭീതിയുടെ നിഴലിൽ. ചോർന്നൊലിച്ച് ഏതുനിമിഷവും നിലംപൊത്താവുന്ന കെട്ടിടത്തിലാണ് ഇവർ കഴിഞ്ഞുകൂടുന്നത്. 100 വർഷത്തിൽ കൂടുതൽ പഴക്കമുള്ള കെട്ടിടത്തിൽ 25ൽ കുറയാത്ത ഉദ്യോഗസ്ഥരാണ് ഉള്ളത്. ഓടും ഷീറ്റും ഉപയോഗിച്ച് നിർമിച്ച മേൽക്കൂര എപ്പോൾ വേണമെങ്കിലും നിലംപൊത്താം. മേൽക്കൂരയുടെ പലഭാഗത്തും കമ്പും പൈപ്പും ഉപയോഗിച്ചാണ് താങ്ങിനിർത്തിയിരിക്കുന്നത്. തുടർച്ചയായി പെയ്യുന്ന മഴയും ശക്തമായ കാറ്റും ഈ കെട്ടിടത്തിന്റെ സ്ഥിതി കൂടുതൽ പരിതാപകരമാക്കി.\nചെങ്ങന്നൂർ എൻജിനീയറിങ് കോളേജിന് സമീപമുള്ള നഗരസഭയുടെ ആദ്യകാല ഓഫീസാണ് 2005ൽ ഫയർഫോഴ്‌സ് സ്റ്റേഷനായി നൽകിയത്. ഏഴുസെന്റ് സ്ഥലത്താണ് സ്റ്റേഷൻ പ്രവർത്തിക്കുന്നത്. ഇവിടെ രണ്ട് ഫയർ എൻജിൻ യൂണിറ്റും ആംബുലൻസും ജീപ്പും വാട്ടർ ടാങ്കും ഓഫീസും വിശ്രമസ്ഥലവുമെല്ലാം ഉൾക്കൊള്ളുന്നു.\nകെട്ടിടത്തിന്റെ ഉടമസ്ഥർ നഗരസഭയാണെങ്കിലും വർഷങ്ങളായി ഇങ്ങനെയൊരു സ്ഥാപനം ഇവിടെയുള്ള വിവരം ഇവർ മറന്ന മട്ടാണ്. ഡിപ്പാർട്ട്‌മെന്റിന്റെ സ്വന്തം കെട്ടിടമല്ലാത്തതിനാൽ അറ്റകുറ്റപ്പണികൾക്ക് വകുപ്പ് തുക അനുവദിക്കാറുമില്ല. 2005ൽ താത്‌കാലിക അടിസ്ഥാനത്തിലാണ് സ്റ്റേഷന്റെ പ്രവർത്തനം ഈ കെട്ടിടത്തിൽ ആരംഭിച്ചത്.\nഒരു വർഷത്തിനുളളിൽ സ്റ്റേഷന് സ്ഥലം കണ്ടെത്തി പുതിയ സ്റ്റേഷൻ നിർമ്മിക്കുമെന്നായിരുന്നു വാഗ്‌ദാനം. സ്റ്റേഷന് പുതിയ കെട്ടിടം നിർമിക്കുന്നതിന് സ്ഥലം കണ്ടെത്തേണ്ടത് നഗരസഭയുടെ ആവശ്യമായിട്ടും 13 വർഷമായി ഈ വിഷയത്തിൽ നഗരസഭ ഭരിച്ചവർ താത്‌പര്യം കാണിക്കുന്നില്ല. പെരുങ്കുളം പാടം, ഐ.ടി.ഐ. ജങ്‌ഷൻ, ഇടനാട് ഉൾപ്പെടെ പല സ്ഥലങ്ങളും ഫയർഫോഴ്‌സിനായി കണ്ടെത്തിയെങ്കിലും നഗരസഭ പരിഗണന നൽകാത്തത് സ്ഥലമേറ്റെടുപ്പിന് തടസ്സമാകുന്നുണ്ട്.\nഅന്തരിച്ച മുൻ എം.എൽ.എ. കെ.കെ.രാമചന്ദ്രൻ നായർ കെട്ടിടത്തിനായി3കോടി രൂപ അനുവദിക്കുകയും ഒരുകോടി പൊതുമരാമത്തിന് പണി തുടങ്ങുന്നതിനായി നൽകുകയും ചെയ്തു. എന്നാൽ, സ്ഥലം എവിടെ എന്ന ചോദ്യത്തിന് ഉത്തരമില്ല.\nഏറ്റവുമൊടുവിൽ അടച്ചുപൂട്ടൽഭീഷണി നേരിടുന്ന മുണ്ടൻകാവ് ജെ.ബി.സ്കൂളിനോട് ചേർന്നുള്ള പുറമ്പോക്ക് ഭൂമി ഫയർഫോഴ്‌സിന് പറ്റിയ സ്ഥലമാണെന്ന് കണ്ടെത്തിയിട്ടുണ്ട്. എന്നാൽ, വിദ്യാഭ്യാസവകുപ്പിന്റെയും നഗരസഭയുടെയും മെല്ലെപ്പോക്ക് ഈ സ്ഥലമേറ്റെടുപ്പും അവതാളത്തിലാകുമോ എന്ന ആശങ്ക സൃഷ്ടിച്ചിട്ടുണ്ട്.\nഒരു വർഷം മുൻപ് ജീവനക്കാർ വിശ്രമിക്കുകയും ഭക്ഷണം പാകംചെയ്യുന്നതുമായ ഹാളിന്റെ മേൽക്കൂര തകർന്നു. കുറേ ഷീറ്റുകൾ പറന്നുപോയി. കഴിഞ്ഞ ദിവസങ്ങളിൽ പെയ്ത മഴയിൽ ഈ ഹാളിൽ വെള്ളം നിറഞ്ഞു. പ്രധാന ഓഫീസ് മുറിയുടെ സ്ഥിതിയും വ്യത്യസ്തമല്ല. കെട്ടിടത്തിലെ ഫാനും ലൈറ്റുകളും മിക്കതും പ്രവർത്തിക്കുന്നവയല്ല. ഷീറ്റുകൾക്കും ഓടുകൾക്കുമിടയിലൂടെയും വെള്ളം ഊർന്നിറങ്ങി ഭിത്തികൾ നനഞ്ഞ് കുതിർന്ന അവസ്ഥയിലുമാണ്.\nമാവേലിക്കര: പതിനെട്ടുവർഷം മുൻപ് പ്രവർത്തനമാരംഭിച്ച മാവേലിക്കര ഫയർ‌സ്റ്റേഷൻ അധികൃതരുടെ അവഗണനയിൽ. രണ്ടുവർഷം മുൻപ് ഒരു അഗ്നിശമനവാഹനവും നാലുവർഷം മുൻപ് ഒരു ആംബുലൻസും ലഭിച്ചതാണ് ഫയർസ്റ്റേഷന് ഇത്രയുംനാളിനകമുണ്ടായ പുരോഗതി.\nകുളത്തിലും പുഴയിലും മറ്റും ആൾക്കാർ അപകടത്തിൽപ്പെട്ടാൽ തിരച്ചിലിനുള്ള ഉപകരണം ഇപ്പോഴും പാതാളക്കരണ്ടിയും കയറുമാണ്. നീന്തലറിയാവുന്ന ഫയർമാൻമാർ ഡ്യൂട്ടിയിലുള്ള ദിവസമാണെങ്കിൽ കയർ അരയിൽക്കെട്ടി മുങ്ങിത്തപ്പാറുണ്ട്. നദികളിലെ രക്ഷാപ്രവർത്തനത്തിന് റബ്ബർഡിങ്കി വേണമെന്ന ആവശ്യം അംഗീകരിക്കപ്പെട്ടിട്ടില്ല.\nസ്റ്റേഷൻ ഓഫീസർ, അസിസ്റ്റന്റ് സ്റ്റേഷൻ ഓഫീസർ, നാല് ലീഡിങ് ഫയർമാൻമാർ, പത്ത് ഫയർമാൻമാർ എന്നിവരടക്കം മുപ്പതിലധികം പേരാണ് മാവേലിക്കര ഫയർ‌സ്റ്റേഷനിലുള്ളത്. 24 മണിക്കൂർ ഡ്യൂട്ടിയുള്ള അഗ്നിശമനസേനാംഗങ്ങൾ വിശ്രമിക്കുന്നത് പണ്ട് കൊപ്രാസംഭരണകേന്ദ്രമായി പ്രവർത്തിച്ചിരുന്ന ഷെഡിലാണ്. ഇതിന്റെ ആസ്ബസ്റ്റോസ് ഷീറ്റുകൾ പൊട്ടി ചോർന്നൊലിക്കുന്ന നിലയിലാണ്. പുതിയ കെട്ടിടത്തിനായി പതിനഞ്ചുവർഷം മുമ്പ് രൂപരേഖ തയ്യാറാക്കിയെങ്കിലും യാഥാർഥ്യമായില്ല.\nനിലവിൽ ജല അതോറിറ്റിയുടെ വാട്ടർകണക്ഷനും കുഴൽക്കിണറുമാണ് ജലം ശേഖരിക്കുന്നതിനായി ഫയർ‌സ്റ്റേഷനിലുള്ളത്. ജലം ലഭിക്കാൻ തടസ്സമുണ്ടായാൽ അച്ചൻകോവിലാറ്റിലെ വലിയപെരുമ്പുഴക്കടവിൽനിന്നാണ് സംഭരിക്കുന്നത്. വൻതീപ്പിടിത്തവും മറ്റും ഉണ്ടാകുമ്പോൾ പെട്ടെന്ന് ജലം ശേഖരിക്കുന്നതിനാവശ്യമായ ഫയർ ഹൈഡ്രന്റ് യൂണിറ്റുകൾ നഗരത്തിന്റെ പ്രധാന സ്ഥലങ്ങളിൽ സ്ഥാപിക്കണമെന്നാവശ്യപ്പെട്ട് ജല അതോറിറ്റിക്ക് കത്ത് നൽകിയിരുന്നെങ്കിലും നടപടി ഉണ്ടായില്ല.\nവാഹനാപകടമുണ്ടായി യാത്രക്കാർ കുടുങ്ങിക്കിടക്കുകയാണെങ്കിൽ ഹൈഡ്രോളിക് ഉപകരണങ്ങളുപയോഗിച്ച് കമ്പിയും സീറ്റും മുറിച്ചാണ് രക്ഷാപ്രവർത്തനം നടത്തേണ്ടത്. എന്നാൽ, ഹൈഡ്രോളിക് കട്ടർ, ഹൈഡ്രോളിക് സ്പൈഡർ തുടങ്ങിയ ഉപകരണങ്ങളൊന്നുംതന്നെ മാവേലിക്കര ഫയർ‌സ്റ്റേഷനിലില്ല.\nകോവിഡ് ബാധിച്ച് ആശുപത്രിയിൽ മരിച്ചയാളുടെ ഫോണും പണവും നഷ്ടപ്പെട്ടു\nഒന്നുമറിഞ്ഞില്ലെന്ന് അയല്‍ക്കാര്, പുറത്ത് ചോരത്തുള്ളികള്; പഞ്ചലോഹ വിഗ്രഹ മോഷണത്തില് അടിമുടി ദുരൂഹത\nവിവാഹവാഗ്ദാനം നല്‍കി ബന്ധുവായ യുവതിയെ പീഡിപ്പിച്ച് ഗര്‍ഭിണിയാക്കി; യുവാവ് പിടിയില്